އެޑްމިން – Page 105 – Liyuntheringe Gulhun\nVisitors online  552:users  0guests  515bots  37The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nމުއްލާ ނަޞީރުއްދީނުގެ ވާހަކަ – 7\n18 ޖުލައި 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 4001\nޢައްބާސް އިބްރާހީމް (9 ޖުލައި 2014 (ބުދަ) ދުވަހު ޝާއިޢުކުރި ބަޔާ ގުޅޭ)\nފަހު ފުރުޞަތު (1)\nމުއްލާ ނަޞީރުއްދީނު އޭނާގެ ހިމާރު ދުއްވަމުން އައިސް ވަރަށް ގިނަ މީހުންތިބި ކާއެއްޗެތިވިއްކާ ފިހާރައެއްގެ ކައިރިއަށް އާދެވިއްޖެއެވެ. އޭނާ އެތަނަށްވަދެ ހަމަޖެހިލައިގެން އިށީނދެލައިފިއެވެ. އަދި އޭނާ ބޭނުންވާ ކާއެއްޗެއްސަށް އޯޑަރުދީފިއެވެ.\n18 ޖުލައި 2014ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 4827\nރޯދައިގެ ހަދިޔާ – 21\nﷲ ގެ މަޢުރިފަތަކީ ޝުޢޫރީ ހޯދުމެކެވެ. އެއީ ﷲ މި ނަންފުޅު ވަކި ޢަދަދަކަށް ކިޔައިގެން ހާސިލު ކުރެވޭނޭ އެއްޗެއް ނޫނެވެ. ނުވަތަ ވަކި ދުޢާއެއް ކިޔައިގެން ނުވަތަ ވަކި ކަހަލަ ފަންޑިތައެއް ހަދައިގެން ހާސިލު ކުރެވޭ އެއްޗެއްވެސް ނޫނެވެ. އެފަދަ ކަންތައްތަކުން ހާސިލު ކުރެވޭ އެހެން ކަމެއް އޮވެދާނެއެވެ. އެއީ ﷲ ގެ މަޢުރިފަތާ އެއްވެސް ގުޅުމެއް އޮތް ކަމެއް ނޫނެވެ.\nރޯދަ ހަދިޔާ – ހަލީސާ (52)\n18 ޖުލައި 2014ބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 2957\nއަންހެނެއްގެ މައްޗަށް އޭނާގެ ފިރިމީހާއަށް ޒަހަރުދީ މަރައިލިކަމުގެ ދަޢުވާ ކުރެވުނެވެ. ޝަރީޢަތުގައި އެ އަންހެން މީހާގެ ދިފާޢީ ވަކީލު ސުވާލު ކުރިއެވެ. “ފިރިމީހާގެ ކޮފީ ތަށްޓަށް ޒަހަރުލުމަށްފަހު އޭނާ ހެނދުނުގެ ނާސްތާ ކުރަން އިށީންނަ މޭޒުދޮށުގައި، އޭނާ އެ ކޮފީ ތަށި ބޯތަން ބަލަން އިންއިރު، ކަލޭގެ ހިތުގައި އޭނާއާ މެދު ކުޑަނަމަވެސް ޙަމްދަރުދީއެއް ނުއުފެދޭތަ؟”\nމައްކާ ފަތަޙަކުރެއްވުން (2) – ރޭވުމުގެ މޮޅުކަމާއި ތަންފީޒުކުރުމުގެ ކުޅަދާނަކަން\n18 ޖުލައި 2014ފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 4039\nމައްކާ ފަތަޙަކުރެއްވުން (2) ރޭވުމުގެ މޮޅުކަމާއި ތަންފީޒުކުރުމުގެ ކުޅަދާނަކަން\nއިބްރާހީމް ރަޝީދު މޫސާ (18 ޖުލައި 2014 (ހުކުރު) ދުވަހު ޝާއިޢުކުރި ބަޔާ ގުޅޭ)\nސިއްރުވެރިކަމާއި ކުއްލިވެރިކަން އަބޫ ސުފްޔާނުގެ މިޝަން ނާކާމިޔާބުވުމުގެ މާނައަކީ ހަނގުރާމަ ނޫން އެހެން ޚިޔާރެއް ނެތެވެ. ކީރިތި ރަސޫލާ ދިހަ ހާސް ހަނގުރާމަވެރިންގެ ބޮޑު ލަޝްކަރެއް އެކުލަވައިލެއްވިއެވެ.މި ކަމުގައި ރަސޫލުﷲގެފާނު ސިއްރުވެރިކަމާއި ކުއްލިވެރިކަން ބޭނުން ކުރެއްވިއެވެ. މައްކާ ފަތަޙަކުރެއްވުން (1) – ރޭވުމުގެ މޮޅުކަމާއި ތަންފީޒުކުރުމުގެ ކުޅަދާނަކަން\n17 ޖުލައި 2014ފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 5008\nމައްކާ ފަތަޙަކުރެއްވުން (1) ރޭވުމުގެ މޮޅުކަމާއި ތަންފީޒުކުރުމުގެ ކުޅަދާނަކަން އިބްރާހީމް ރަޝީދު މޫސާމައްކާ ފަތަޙަކުރެއްވުމުގެ ޙާދިސާއަކީ ރަމަޟާން މަހުގެ ރޫޙާނީ ޖައްވުގެ ތެރޭގައި ހިނގާފައިވާ ތާރީޚީ ބޮޑު ޙާދިސާއެކެވެ. އިސްލާމީ ދައުލަތުގެ ޝާނާއި ޝައުކަތު ބަދަލުކޮށްލި ޙާދިސާއެކެވެ. ޝިރްކުގެ ކިއްލާތައް ކުދިކުދިވެގެންގޮސް ތައުޙީދުގެ ކަލިމަފުޅު މަތިވެރިވެގެން ދިޔަ ޙާދިސާއެކެވެ.\n17 ޖުލައި 2014ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 2340\nރޯނުގޭ ޙަސަން މަނިކުކުރިއަށް އޮތީ ރަމަޟާންމަހުގެ މާތް ފަހުދިހައިގެ ދުވަސްތަކޭ ކުރިމަތިލަނީ އެ ދިހައިގެ ހެޔޮކަން ހޯދުމަށް އޮތް ރޭތަކޭ\nއަޅުކަމުގެ މައްސަރުގައި ވަކީން މާ ޚާއްސަކޮށް ފަހުދިހައަކީ ފަޅުކަންފިލައި ހިތްތައް ދިރުން ލިބި ހަމަޖެހޭ މާތް ރޭތަކޭ ރޯދަ ހަދިޔާ – 51\n17 ޖުލައި 2014ބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 3103\nރޯދަ ހަދިޔާ – 51\nޖަލުގައި އޮތް ގައިދީއަކަށް އޭނާގެ އަންހެނުން ފޮނުވި ސިޓީއެއް ލިބުނެވެ. އޭގައި ލިޔެފައިވެއެވެ. ”ގޯތީގެ ފުރަގަހުގައި އޮތް ހުސްބިމުގައި ތަރުކާރީ އިންދަން އަހަރެން ގަސްދުކުރަމެވެ. ތަރުކާރީ އިންދަން އެންމެ ރަނގަޅުވާނީ ކޮން ދުވަސްވަރެއް ހެއްޔެވެ؟”\nރަމަޟާން މަސް – މުންކަރާތްތަކާއި އިސްރާފުގެ މަހެއް ނޫން\n16 ޖުލައި 2014ފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 3519\nމުންކަރާތްތަކާއި އިސްރާފުގެ މަހެއް ނޫން އިބްރާހީމް ރަޝީދު މޫސާ\nދީނުގައި ކަންތައް ކުރަން އޮންނަ ގޮތް ނޭނގުމުގެ ސަބަބުން ރަމަޟާން މަހުގައި ބައެއްމީހުންގެ ކިބައިން ރޯދައާ ނުގުޅޭ ބައެއް ޢަމަލުތައް ފެންނަމުންދާ ތަން ފެނެއެވެ. ރޯދަ ގެއްލޭ ކަންތައްތަކާއި ރޯދައިގައި ރެދު އަޅުވާ ކަންތައްތައް ނޭނގުމުގެ ސަބަބުން ހިފާ ރޯދަ ރަނގަޅު ރޯދައަކަށްނުވެ ހިގައިދާނެއެވެ. އިލާހީ ލޯބި\n16 ޖުލައި 2014އަޚްލާޤު, ދީނާއި ދުނިޔެއެޑްމިން\nކިޔާފައިވާ ޢަދަދު: 4318\nރޯދައިގެ ހަދިޔާ – 19\nއީމާންކަމުގެ އަހުލުވެރީންގެ މައިގަނޑު އެއް ސިފަ ކީރިތި ޤުރްއާނުގެ ބަޤަރާ ސޫރަތުގެ 165 ވަނަ އާޔަތުގައި ބަޔާން ކުރައްވައިފައި ވެއެވެ. والذين آمنو أشدّ حبّا للّـه “އަދި އީމާންވީ މީހުން ﷲ ދެކެ ލޯބިވުން މާ ބޮޑެވެ.” މިދީނުގައި ސާބިތުވެގެން ތިބޭށެވެ.\n16 ޖުލައި 2014ބަހާއި އަދަބު, ވަޒަން ބަހުރުވައެޑްމިން\nހަސަން ޝާކިރު މުޙައްމަދުމަތިވެރި މިދީނުގައި މާތް ސާބިތުވެގެން ތިބޭށޭ! ތެދުވެރިކަމާއެކީގައި ދީނުގެ މަގުން ހިނގާށޭ! ***ނެތްކަން އެހެން އިލާހެއްދަންނާށެ ސާފުހިތަކުން ހެތްކާ ދަލީލު މި ކަމަށް ވާކަން ޔަޤީން ކުރާށޭ!


LIVE: Baeh Gaumuthakuge Haalath Rangalhuvedhaane Kamuge Uhmeedhu Aaviiru, America Ge Haalath Ithurah Goas - Vaguthu\nBREAKING NEWS: Covid-19: UK Ge Boduvazeeruge Haalu Serious Ve ICU Ah Badhalu Koffihttps://t.co/hvWVqABaAg\n— Vaguthu Online (@VaguthuOnline) April 6, 2020\nކޮވިޑް-19 އަށް މީހުން ފައްސިވި ގައުމުތަކާއި މީހުން މަރުވި ގައުމުތައް\nއިތުރު މަރު: 101\nޖުމްލަ މަރު: 1867\nއިތުރު ފައްސި: 952\nޖުމްލަ ފައްސި: 18803\nއިތުރު މަރު: 16\nޖުމްލަ މަރު: 220\nއިތުރު ފައްސި: 229\nޖުމްލަ ފައްސި: 12280\nޖުމްލަ މަރު: 311\nއިތުރު ފައްސި: 452\nޖުމްލަ ފައްސި: 11830\nއިތުރު މަރު: 20\nޖުމްލަ މަރު: 506\nއިތުރު ފައްސި: 262\nޖުމްލަ ފައްސި: 11516\nއިތުރު މަރު: 76\nޖުމްލަ މަރު: 477\nއިތުރު ފައްސި: 376\nޖުމްލަ ފައްސި: 7206\nޖުމްލަ މަރު: 174\nއިތުރު ފައްސި: 370\nޖުމްލަ ފައްސި: 5364\nޖުމްލަ މަރު: 78\nއިތުރު ފައްސި: 148\nޖުމްލަ ފައްސި: 4735\nއިތުރު މަރު: 13\nއިތުރު ފައްސި: 311\nޖުމްލަ ފައްސި: 4413\nއިތުރު މަރު: 08\nޖުމްލަ މަރު: 187\nއިތުރު ފައްސި: 312\nޖުމްލަ ފައްސި: 4681\nއިތުރު މަރު: 17\nޖުމްލަ މަރު: 168\nޖުމްލަ ފައްސި: 4057\nއިތުރު މަރު: 05\nޖުމްލަ މަރު: 52\nއިތުރު ފައްސި: 505\nޖުމްލަ ފައްސި: 3662\nއިތުރު މަރު: 01\nޖުމްލަ މަރު: 11\nއިތުރު ފައްސި: 277\nޖުމްލަ ފައްސި: 2076\nއިތުރު މަރު: 07\nޖުމްލަ މަރު: 58\nއިތުރު ފައްސި: 292\nޖުމްލަ ފައްސި: 2200\nޖުމްލަ މަރު: 54\nއިތުރު ފައްސި: 187\nޖުމްލަ ފައްސި: 1988\nޖުމްލަ މަރު: 04\nޖުމްލަ ފައްސި: 1832\nއިތުރު މަރު: 04\nޖުމްލަ މަރު: 86\nއިތުރު ފައްސި: 83\nޖުމްލަ ފައްސި: 1828\nއިތުރު ފައްސި: 20\nޖުމްލަ ފައްސި: 1755\nއިތުރު މަރު: 21\nޖުމްލަ މަރު: 173\nއިތުރު ފައްސި: 103\nޖުމްލަ ފައްސި: 1423\nއިތުރު މަރު: 03\nޖުމްލަ މަރު: 64\nއިތުރު ފައްސި: 70\nޖުމްލަ ފައްސި: 1031\nޖުމްލަ މަރު: 01\nއިތުރު ފައްސި: 16\nޖުމްލަ ފައްސި: 253\nBREAKING NEWS: France Ge Haalath Goasve Ithuru 833 Maru https://t.co/eDEtwFPa5k\nQuarantine Facility Ah Laa Konmme Meehakee Covid-19 Ah Shakku Vaa Meehunneh Noon: Dr. Nazlahttps://t.co/0Zp2NlWDFB\nBREAKING NEWS: Covid-19 Jehunu Meehunge Adhadhu 1.3 Million Ah Araifi https://t.co/tg07p9ABDd\nހެލްތު ޕްރޮޓެކްޝަން އެޖެންސީގެ މެޑިކަލް އޮފިސަރު ޑރ. ނަޒްލާ ރަފީގު: މުއައްސަސާތަކާ އެބަ ވާހަކަ ދައްކަން ހިދުމަތަށް ބުރޫ ނާރާ ގޮތަށް ހިދުމަތްތައް ދެވޭނެ ގޮތްތައް ބަލަން.\nBREAKING NEWS: Italy In Maruvaa Meehunge Adhadhu Anehkaaves Ithuruvejje https://t.co/ZZzoDMgP8B\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: ބޭނުންވަނީ އުނދަގުލުގައި އުޅޭ މީހުން ރާއްޖެ ގެނައުން. އެ މަގުން އަޅުގަނޑުމެން ކުރިއަށް ދާނީ.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: ލަންކާ އިން މޯލްޑިވިއަން ފްލައިޓުން އައި 30 މީހުންނަކީ ޓީސީ ކުޅުންތެރިން. 20 މީހުންނަކީ އާސަންދައިގެ ދަށުން އައި ބައެއް. އަދި 50 މީހުންނަކީ ފަސްޓް ކަމް ފަސްޓް ސާވްގެ ދަށުން އައި ބައެއް. ކޮޗިން އިން 180 މީހުން ގެނައި.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: ލަންކާގައި ތިބި ދިވެހިންގެ ތެރެއިން 1000 އަށް ވުރެ ގިނަ މީހުން ރާއްޖެ އަންނަން ބޭނުންވެގެން އިންކުއަރީސް ފޮނުވާފައިވޭ.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: ރާއްޖެއިން ބޭރުގައި ތިބި ވީހާވެސް ގިނަ ދިވެހިން ގެނައުމަށް މަސައްކަތް ކުރާނަން.\nCovid-19: Ingireysivilaath In Ithuru 439 Meehaku Maruvejje https://t.co/WB5JVlSzLk\nހެލްތު ޕްރޮޓެކްޝަން އެޖެންސީގެ މެޑިކަލް އޮފިސަރު ޑރ. ނަޒްލާ ރަފީގު: ގިނަގިނައިން އަތް ދޮވުމަށާއި ރޯގާ ޖެހިފައި ތިބި ނަމަ، މީހުން އެއްވާ ތަންތަނަށް ނުދިއުން ފަދަ ކަންކަން ކުރަންވީ.\nBeyrah Nikume Ulhun Manaa Vaguthugai 183 Meehakah Naseyhaiy Dhee Ekaku Joorimanaa Koffihttps://t.co/dL6DPUVPi8\nހެލްތު ޕްރޮޓެކްޝަން އެޖެންސީގެ މެޑިކަލް އޮފިސަރު ޑރ. ނަޒްލާ ރަފީގު: ބައެއް ތަންތަނުގައި ގައިދުރު ކަމަށް ސަމާލުކަން ދީގެން މަސައްކަތް ކުރޭ އެބަ. އާންމު ހާލަތަކަށް ދެވޭނީ އަޅާފައި ހުރި ފިޔަވަޅުތަކަށް ސަމާލުކަން ދޭ ކަމަށްވާ ނަމަ، ވަކި ބަޔަކު ބޯލެނބިޔަސް، އެހެން ބަޔަކު އަމަލު ނުކުރާ ނަމަ، މުޖުތަމައުއަށް އޭގެ ފައިދާއެއް ނުފެންނާނެ. ހުރިހާ ފިޔަވަޅުތަކަށް ކޮމްޕައިލް ކުރުމަކީ މުހިންމު ކަމެއް. މިކަމުން އަރައިގަނެވޭނެ ދުވަހެއް ނޭނގޭ.\nހެލްތު ޕްރޮޓެކްޝަން އެޖެންސީގެ މެޑިކަލް އޮފިސަރު ޑރ. ނަޒްލާ ރަފީގު: އަޅުގަނޑުމެން މީހުން ދޫކުރަނީ އަލާމާތްތައް ރަނގަޅުވީމަ އަދި ޖެހިޖެހިގެން ދެ ދުވަހު ޓެސްޓްކޮށްފައި، ދެ ނެގަޓިވްވީމަ. އެމީހުންގެ ފަރާތުން ބަލި ފެތުރުމުގެ ފުރުސަތެއް ނޯންނާނެ. އެމީހުންގެ ފަރާތުން ބަލި ނުޖެހޭނެ ކަން ޔަގީން ކުރަން.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: މަނާ ވަގުތުގައި ބޭރަށް ނުކުމެގެން 150 ދިވެހިންނާއި 33 ބިދޭސީން ވަނީ ހިފަހައްޓާފައި. ޖުމްލަ 183 މީހަކު ވަނީ ހިފަހައްޓާފައި. 743 މީހުން ޖޮބް ސެންޓަރަށް ރަޖިސްޓްރީކޮށްފައިވޭ.\nBREAKING NEWS: Covid-19: Fellaini Aai Bahdhalvi3Dhivehin Dhookohlaifi https://t.co/UsbCeLXxL9\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: މިހާތަނަށް ފްލޫ ކްލިނިކްތަކުން 6100 މީހުންނަށް ފަރުވާ ދިން.\nމިހާތަނަށް ރާއްޖެއިން ބައްޔަށް ފައްސިވީ 19 މީހުން.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: 280 އީމެއިލެއް ލިބި، 256 އީމެއިލަށް ވަނީ ރީޕްލައިކޮށްފައި. ބާކީ ހުރި އީމެއިލްތަކަށް ރިޕްލައި ކުރުމުގެ މަސައްކަތް ކުރަމުން މިދަނީ.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: ހަތަރު ރިސޯޓާއި 19 ސަފާރީއެއް ވަނީ ދޫކޮށްލެވިފައި.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: ކަރަންޓީނު ފެސިލިޓީތަކުގައި ތިބި މީހުންގެ ތެރެއިން މިއަދު 63 މީހުން ވަނީ ދޫކޮށްލާފައި.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: މިހާތަނަށް 1793 ސާމްޕްލެއް ވަނީ ނަގާފައި. ކަރަންޓީން ފެސިލިޓީތަކުގައި 852 މީހުން އެބަތިބި.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް: ބައްޔަށް ޝިފާ ކުރެވުނީ 13 މީހުންނަށް. ބައްޔަށް ބޭސް ކުރަމުން ދަނީ ހަތަރު މީހަކަށް.\nކޮވިޑް-19 އާ ގުޅިގެން ބާއްވާ ނޫސްވެރިންގެ ބައްދަލުވުން ކުޑައިރުކޮޅެއްގެ ތެރޭގައި ފެށޭނެ.\nLankain Meehun Genaumugai Maldiviange Evves Nufoozeh Noahnaane: Moosahttps://t.co/RUIlFyB6nb\nMuvazzafun Vaki Kuran Adhi Musaara Kudakuranves Nuvisnan - Maldivianhttps://t.co/ePXSzaNYKR\n“Covidiots” Akee Kon Baeh?https://t.co/QKb9xWY3q0\nCovid-19 ah Vure Trump ge Nurahkaa Bodu- Iranhttps://t.co/xJqPWuoL81\nCOVID-19 - America: "Komme 40 Minute Akun6Meehakah Heart Attack Jehi4Meehun Maruvey"https://t.co/gXXWrFfLjE\nCovid-19: Anhen Fuluhaku Kaiveni Fas Kuree Masskkaitheringe Haggugaihttps://t.co/z7C3GhLH0A\nDhivehin Gennan Maldivian In Kuraa Dhathuruthakuge Ticket Ge Agu Heyo Kuraneehttps://t.co/mEMYln0Mm0\nLucknow Gai Covid-19 Ah Fassi Furathama Meehaage2Aharu Ge Dharifulhahves Bali Jehijjehttps://t.co/VxGsQ10OuQ\nBREAKING : Japan Gai Kulli Nurakkaluge Haalathu Iulaan Kuranyhttps://t.co/aRUJ0zxeLT\nIndia Gai Covid-19 Aai Dhekolhah Muzaaharaa Kohfihttps://t.co/gbtdDKT5xv\nCovid-19: Bali Jehi, Rangalhu Vefaivaa Meehaku Ehn Meehunnah Eheevaneehttps://t.co/YaPFrz3QsW\nCOVID-19 : Iran In Ithuru 136 Meehaku Maruvejjehttps://t.co/vHR5Ba3NgH\nDhiraagu Broadband Medhuverikoh Sarukaaruge Viugathakah Vanun Hileyhttps://t.co/LMGDmJE0KE\nއީރާނުން އިތުރު 2274 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 136 މީހަކު މަރުވެއްޖެ. އެޤައުމުން މިހާތަނަށް ޖުމްލަ 60500 މީހަކަށް ވައިރަސް ޖެހިފައިވާއިރު، ބައްޔަށް ފަރުވާކުރަމުން ދަނިކޮށް އޭގެތެރެއިން ޖުމްލަ 3739 މީހަކު ވަނީ މަރުވެފައި. އީރާނުގައި ކޮވިޑް-19 ޖެހުނު މީހުންގެ ތެރެއިން 24236 މީހަކު ބަލިން ރަނގަޅުވެފައިވޭ. އަދި 4083 މީހެއްގެ ހާލު ސީރިއަސް.\nHoonu Gadha Vumuge Sababun Lanka Gai Virus Control In Nattaigen Nudhaane - Dhiraasaahttps://t.co/ivl5mMdbkn\nBREAKING | Covid-19: Spain In Ves Maruvaa Meehun Ge Adhadhu Madhuvaan Fashaifihttps://t.co/ZYwlDZony8\nBREAKING | Covid-19: Belgium In Ithuru 185 Meehaku Maruvehjehttps://t.co/Li9YSuaWb9\nResort Thakugai Thaashi Vefai Thibi Muvazzafun Ge Shakuvaa Thah Raees Aai Hama Ahhttps://t.co/V6RMLoyHAE\nIndia Gai Onna Asia Ge Ehme Bodu Slum In Covid-19 Fenijjehttps://t.co/Jy6axa2RrX\nBREAKING | Covid-19: Gina Bayaku Fassive, Mumbai Ge Hospital Eh Bandhu Kohfihttps://t.co/iJNKzwQ6v9\nމެކްސިކޯ އިން އިތުރު 253 މީހަކު ކޮވިޑް-19 އަށް ފައްސިވެ، ބަލީގައި އިތުރު 15 މީހަކު މަރުވެއްޖެ. އެޤައުމުން މިހާތަނަށް ޖުމްލަ 2143 މީހަކު މި ވައިރަސް އަށް ފައްސިވެފައި ވާއިރު، އޭގެތެރެއިން މިހާތަނަށް 94 މީހަކު ވަނީ މަރުވެފައި. މެކްސިކޯއިން ވައިރަސް ޖެހުނު މީހުންގެ ތެރެއިން މިހާތަނަށް 1327 މީހަކު ރަނގަޅުވެފައިވޭ. އަދި 142 މީހަކަށް ފަރުވާދެމުން ދަނީ ސީރިއަސް ހާލުގައި.\nފިލިޕީންސް އިން އިތުރު 414 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 11 މީހަކު މަރުވެއްޖެ. އެޤައުމުން މިހާތަނަށް ޖުމްލަ 3660 މީހަކަށް މި ވައިރަސް ޖެހިފައިވާއިރު އޭގެތެރެއިން 163 މީހަކު ވަނީ މަރުވެފައި. މިހާތަނަށް ފިލިޕީންސް އިން 73 މީހަކު ވަނީ މި ބަލިން ރަނގަޅުވެފައި. އެޤައުމުގައި އެކަކަށް ސީރިއަސް ހާލުގައި ފަރުވާދެމުންދާ ކަމަށް އިދާރާތަކުން ބުނޭ.\nޗައިނާއިން އިތުރު 39 މީހަކު ކޮވިޑް-19 އަށް ފައްސިވެ، ބަލީގައި އިތުރު ދެމީހަކު މަރުވެއްޖެ. އެޤައުމުން މިހާތަނަށް ޖުމްލަ 81708 މީހަކަށް މި ވައިރަސް ޖެހިފައިވާއިރު، އޭގެތެރެއިން މަރުވި މީހުންގެ އަދަދު 3331 އަށް އަރާ. މިހާތަނަށް އެޤައުމުން ވައިރަސް ޖެހުނު މީހުންގެ ތެރެއިން 77078 މީހަކު ވަނީ ރަނގަޅުވެފައި. އަދި 265 މީހަކަށް ސީރިއަސް ހާލުގައި ފަރުވާދެމުންދޭ. ޗައިނާއަކީ އެންމެ ފުރަތަމަ ކޮވިޑް-19 ފެނުނު ޤައުމު. ވައިރަސްގެ ކުރީކޮޅުގައި އޭގެ ނުރައްކާ އެންމެ ބޮޑުވި ޤައުމުތަކުގެ ތެރޭގައި ޗައިނާ ހިމެނުނުއިރު، ފަހުން އެޤައުމުން ވަނީ ވައިރަސް ފެތުރުން ވަރަށް ބޮޑަށް ކޮންޓްރޯލްކޮށްފައި.\nއިސްރާއިލް އިން އިތުރު 181 މީހަކު ކޮވިޑް-19 އަށް ފައްސިވެ، މި ބަލީގައި އިތުރު ދެމީހަކު މަރުވެއްޖެ. އެޤައުމުން މިހާތަނަށް ވައިރަސް ޖެހުނު މީހުންގެ ޖުމްލަ އަދަދު 8611 އަށް އަރާއިރު އޭގެތެރެއިން 51 މީހަކު ވަނީ މަރުވެފައި. އިސްރާއިލް އިން ވައިރަސް ޖެހުނު މީހުންގެ ތެރެއިން 585 މީހަކު ވަނީ ރަނގަޅުވެފައި. އަދި 141 މީހެއްގެ ހާލު ސީރިއަސް.\nރަޝިޔާއިން އިތުރު 945 މީހަކު ކޮވިޑް-19 އަށް ފައްސިވެ، ބަލީގައި އިތުރު ދެ މީހަކު މަރުވެއްޖެ. އެޤައުމުން މިހާތަނަށް ޖުމްލަ 6343 މީހަކަށް މި ވައިރަސް ޖެހިފައިވާއިރު، އޭގެތެރެއިން މަރުވި މީހުންގެ ޖުމްލަ މިހާރު ވަނީ 47 އަށް އަރާފައި. ރަޝިޔައިން ކޮވިޑް-19 ޖެހުނު މީހުންގެ ތެރެއިން 406 މީހަކު ވަނީ ރަނގަޅުވެފައި. އަދި 8 މީހަކަށް ފަރުވާދެމުން ދަނީ ސީރިއަސް ހާލުގައި.\nއިންޑޮނީޝިއާ އިން އިތުރު 218 މީހަކު ކޮވިޑް-19 އަށް ފައްސިވެ، ބަލީގައި އިތުރު 11 މީހަކު މަރުވެއްޖެ. މިހާތަނަށް އެޤައުމުން 2491 މީހަކަށް ކޮވިޑް-19 ޖެހިފައިވޭ. އޭގެތެރެއިން ޖުމްލަ 209 މީހަކު މިހާތަނަށް ވަނީ މަރުވެފައި. އިންޑޮނީޝިއާއިން ކޮވިޑް-19 ޖެހުނު މީހުންގެ ތެރެއިން މިހާތަނަށް 192 މީހަކު ވަނީ ރަނގަޅުވެފައި.\nސައުދީ އަރަބިއްޔާއިން އިތުރު 61 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 2463 މީހަކު މި ވައިރަސް އަށް ފައްސިވެފައިވޭ. އޭގެތެރެއިން 34 މީހަކު ވަނީ މަރުވެފައި. ސައުދީން ވައިރަސް ޖެހުނު މީހުންގެ ތެރެއިން މިހާތަނަށް 488 މީހަކު ވަނީ ރަނގަޅުވެފައި. އަދި 41 މީހަކަށް ފަރުވާދެމުން ދަނީ ސީރިއަސް ހާލުގައި.\nޕާކިސްތާނުން އިތުރު 120 މީހަކު ކޮވިޑް-19 އަށް ފައްސިވެ، ބަލީގައި އިތުރު ތިން މީހަކު މަރުވެއްޖެ. އެޤައުމުން މިހާތަނަށް ޖުމްލަ 3277 މީހަކަށް މި ވައިރަސް ޖެހިފައިވާއިރު، އޭގެތެރެއިން ޖުމްލަ 50 މީހަކު ވަނީ މަރުވެފައި. ޕާކިސްތާނުގައި ކޮވިޑް-19 ޖެހުނު މީހުންގެ ތެރެއިން 257 މީހަކު ވަނީ ބަލިން ރަނގަޅުވެފައި. އަދި 17 މީހެއްގެ ހާލު ސީރިއަސް.\nއިންޑިއާއިން އިތުރު 25 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 4314 މީހަކު މި ވައިރަސް އަށް ފައްސިވެފައިވޭ. އޭގެތެރެއިން މިހާތަނަށް މަރުވި މީހުންގެ ޖުމްލަ އަދަދު 118 އަށް އަރާ. އިންޑިއާއަކީ މި ސަރަޙައްދުގެ ޤައުމުތަކުގެ ތެރެއިން މިހާރު ކޮވިޑް-19 ގެ ނުރައްކާ ބޮޑުވެފައިވާ އެއް ޤައުމު.\nތައިލޭންޑުން އިތުރު 51 މީހަކު ކޮވިޑް-19 އަށް ފައްސިވެ، ބަލީގައި އިތުރު ތިން މީހަކު މަރުވެއްޖެ. މިހާތަނަށް އެޤައުމުން މި ވައިރަސް ޖެހުނު މީހުންގެ ޖުމްލަ 2220 އަށް އަރާ. އޭގެތެރެއިން 26 މީހަކު މިހާތަނަށް މަރުވެފައިވޭ. ތައިލޭންޑުން ކޮވިޑް-19 ޖެހުނު މީހުންގެ ތެރެއިން މިހާތަނަށް 793 މީހަކު ވަނީ ރަނގަޅުވެފައި. އަދި 23 މީހެއްގެ ހާލު ސީރިއަސް.\nWHO In Raajje Ah 5000 Test Kit Hadhiyaa Kohfihttps://t.co/3w3iLZxmxd\nKulhudhufushi Flu Clinic Ah 130 Ah Vure Gina Meehun Dhakkaifi https://t.co/6Ideiw61pV\nCovid-19: Bali Jehunu Meehunge Adhadhaai. Maruvi Meehunge Adhadhu Madhuvejje https://t.co/OpKv8sb61A\n17 Dhivehi Doctoraku Nepal Gai Thaashivefai Thibeythaa 15 Dhuvas Vehjje https://t.co/KukbHpWVho\nKaarisaage Vaguthugai Enme Furathama Dhookohlan Jehenee Siyaasee Kuhverin: UN https://t.co/LpHRGmkXED\nDetails of Flu Clinics in Greater Male’ Area: pic.twitter.com/kYKa1Wfckc\n— Health Protection Agency (@HPA_MV) April 6, 2020\nCovid-19 Aai Eku India Ge Muslimunnah Vashaigen Nurakka https://t.co/u2TfxLCvQs\nCovid19 Aai Gulhigen Vuzaaraathakun Dhey Khidhumathaai Adhaakuraa Dhauru Majileehun Olhunfiluvanee https://t.co/yNK6O8cGuO\nItaly Ah Mi Libenee "Neyvaa Laan Furusatheh" https://t.co/SHbTcISQIp\nCovid-19: Hisaabu Teacherehgge Thafaathu Vaahakaeh https://t.co/wzNRyMqglY\nThe health and safety of those around us will and always be our top priority. Stay home. Stay Safe.\nBuy grocery online with eSTOre.\nVisit https://t.co/zbzgw3STZH pic.twitter.com/UlZLF8Sd6I\n— STO Supermart (@sto_supermart) April 5, 2020\nCovid-19 Jehigen Firihenun Gina Maruvanee Keeve? https://t.co/v7PDClOxsa\nGeygai Indhe Social Media In Mahaku Bai Lakka Rufiya Hoadhi Dhaane https://t.co/4UVLOIHvh1\nBREAKING NEWS: America In 1165 Meehaku Maruvejje https://t.co/8hjKIg3FeG\nއެމެރިކާއިން ކޮވިޑް-19 ޖެހިގެން އިތުރު 30 މީހަކު މަރުވެއްޖެ. އެގައުމުން ފާއިތުވި 24 ގަޑިއިރުގެ ތެރޭގައި ޖުމްލަ 1106 މީހަކު ވަނީ މަރުވެފަ. އެމެރިކާއިން މިހާތަނަށް ޖުމްލަ 9557 މީހަކު ވަނީ މަރުވެފަ. އެމެރިކާއިން އިތުރު 1132 މީހަކު ފައްސިވެ، ފާއިތުވި 24 ގަޑިއިރުގެ ތެރޭގައި ފައްސިވި މީހުންގެ އަދަދު މިވަނީ 22768 އަށް އަރާފަ. މިހާތަނަށް އެގައުމުން ޖުމްލަ 334125 މީހަކު ވަނީ ފައްސިވެފަ\nFurathama Faharah Minikaavagakah Covid-19 Jehijjehttps://t.co/pKMK8fbjfZ\n— Vaguthu Online (@VaguthuOnline) April 5, 2020\nCovid-19: Kuriyah Oiy Dhuvas Thakugai America Ge Haalathu Heeves Nukuraahai Goas Vedhaanehttps://t.co/B6UkzKqgfn\nބްރެޒިލުން ކޮވިޑް-19 ޖެހިގެން އިތުރު 27 މީހަކު މަރުވެ، ފާއިތުވި 24 ގަޑިއިރުގެ ތެރޭގައި އެގައުމުން މަރުވި މީހުންގެ އަދަދު 41 އަށް އަރައިފި. މިހާތަނަށް ބްރެޒިލުން ޖުމްލަ 486 މީހަކު ވަނީ މަރުވެފަ. ބްރެޒިލް އިން ޖުމްލަ 11،130 މީހަކު ފައްސިވެފައިވޭ\nކޮވިޑް-19 ޖެހިގެން އެމެރިކާއިން އިތުރު 21 މީހަކު މަރުވެ، އެގައުމުން ފާއިތުވި 24 ގަޑިއިރުގެ ތެރޭގައި މަރުވި މީހުންގެ އަދަދު 1،076 އަށް އަރައިފި. އެގައުމުން މިހާތަނަށް ޖުމްލަ 9528 މީހަކު ވަނީ މަރުވެފަ. އެމެރިކާއިން އިތުރު 710 މީހަކު ފައްސިވެ، އެގައުމުން ފައްސިވި މީހުންގެ އަދަދު މިވަނީ 332،993 އަށް އަރާފަ\nއެމެރިކާއިން އިތުރު 1،897 މީހަކު ކޮވިޑް-19 އަށް ފައްސިވެ، އެގައުމުން ފާއިތުވި 24 ގަޑިއިރުގެ ތެރޭގައި ފައްސިވި މީހުންގެ އަދަދު 20،926 އަށް އަރައިފި. މިހާތަނަށް އެމެރިކާއިން ޖުމްލަ 332،283 މީހަކު ވަނީ މި ބައްޔަށް ފައްސިވެފަ\nBREAKING NEWS: Covid-19: Ethiopoa Aai Haiti In Meehaku Maruvejjehttps://t.co/z9uOyV7OvQ\nއިރާގުން ކޮވިޑް-19 ޖެހިގެން އިތުރު5މީހަކު މަރުވެ، އެގައުމުން މަރުވި މީހުންގެ ޖުމްލަ އަދަދު 61 އަށް އަރައިފި. އެގައުމުން އިތުރު 83 މީހަކު ފައްސިވެފައިވާއިރު، މިހާތަނަށް ޖުމްލަ 961 މީހަކު ވަނީ ފައްސިވެފަ\nމިސްރުން ކޮވިޑް-19 ޖެހިގެން އިތުރު7މީހަކު މަރުވެ، އެގައުމުން މަރުވި މީހުންގެ ޖުމްލަ އަދަދު 78 އަށް އަރައިފި. އެގައުމުން އިތުރު 103 މީހަކު ފައްސިވެފައިވާއިރު، މިހާތަނަށް ޖުމްލަ 1173 މީހަކު ވަނީ ފައްސިވެފަ\nއަލްޖީރިއާއިން ކޮވިޑް-19 ޖެހިގެން އިތުރު 22 މީހަކު މަރުވެ، އެގައުމުން މަރުވި މީހުންގެ ޖުމްލަ އަދަދު 152 އަށް އަރައިފި. އެގައުމުން އިތުރު 69 މީހަކު ފައްސިވެފައިވާއިރު، މިހާތަނަށް ޖުމްލަ 1320 މީހަކު ވަނީ ފައްސިވެފަ\nޤަތަރުން ކޮވިޑް-19 ޖެހިގެން އިތުރު މީހަކު މަރުވެ، އެގައުމުން މަރުވި މީހުންގެ ޖުމްލަ އަދަދު4އަށް އަރައިފި. އެގައުމުން އިތުރު 279 މީހަކު ފައްސިވެފައިވާއިރު، މިހާތަނަށް ޖުމްލަ 1604 މީހަކު ވަނީ ފައްސިވެފަ\nޕެރޫ އިން ކޮވިޑް-19 ޖެހިގެން އިތުރު 10 މީހަކު މަރުވެ، އެގައުމުން މަރުވި މީހުންގެ ޖުމްލަ އަދަދު 83 އަށް އަރައިފި. އެގައުމުން އިތުރު 535 މީހަކު ފައްސިވެފައިވާއިރު، މިހާތަނަށް ޖުމްލަ 2281 މީހަކު ވަނީ ފައްސިވެފަ\nއެކުއެޑޮއިން ކޮވިޑް-19 ޖެހިގެން އިތުރު 8 މީހަކު މަރުވެ، އެގައުމުން މަރުވި މީހުންގެ ޖުމްލަ އަދަދު 180 އަށް އަރައިފި. އެގައުމުން އިތުރު 181 މީހަކު ފައްސިވެފައިވާއިރު، މިހާތަނަށް ޖުމްލަ 3646 މީހަކު ވަނީ ފައްސިވެފަ\nއައިލޭންޑުން ކޮވިޑް-19 ޖެހިގެން އިތުރު 21 މީހަކު މަރުވެ، އެގައުމުން މަރުވި މީހުންގެ ޖުމްލަ އަދަދު 158 އަށް އަރައިފި. އެގައުމުން އިތުރު 390 މީހަކު ފައްސިވެފައިވާއިރު، މިހާތަނަށް ޖުމްލަ 4994 މީހަކު ވަނީ ފައްސިވެފަ\nބްރެޒިލް އިން ކޮވިޑް-19 ޖެހިގެން އިތުރު 15 މީހަކު މަރުވެ، އެގައުމުން މަރުވި މީހުންގެ ޖުމްލަ އަދަދު 460 އަށް އަރައިފި. އެގައުމުން އިތުރު 267 މީހަކު ފައްސިވެފައިވާއިރު، މިހާތަނަށް ޖުމްލަ 10،627 މީހަކު ވަނީ ފައްސިވެފަ\nކެނެޑާއިން ކޮވިޑް-19 ޖެހިގެން އިތުރު 46 މީހަކު މަރުވެ، އެގައުމުން މަރުވި މީހުންގެ ޖުމްލަ އަދަދު 277 އަށް އަރައިފި. ކެނެޑާއިން އިތުރު 1،523 މީހަކު ފައްސިވެފައިވާއިރު، މިހާތަނަށް ޖުމްލަ 15،425 މީހަކު ވަނީ ފައްސިވެފަ\nBREAKING NEWS: Covid-19: Germany In Fassivi Meehunge Adhadhu Lakka Akahhttps://t.co/xrBiX3nPz8\nޖަރުމަނުން ކޮވިޑް-19 ޖެހިގެން އިތުރު 93 މީހަކު މަރުވެ، ފާއިތުވި 24 ގަޑިއިރުގެ ތެރޭގައި މަރުވި މީހުންގެ އަދަދު 131 އަށް އަރައިފި. އެގައުމުން މީޙަތަނަށް 1،575 މީހަކު މި ބަލީގައި މަރުވެފައިވޭ. ޖަރުމަނުން އިތުރު 3،200 މީހަކު ކޮވޑް-19 އަށް ފައްސިވެފައިވާއިރު، ފާއިތުި 24 ގަޑިއިރުގެ ތެރޭޣައި އެގައުމުން 3،917 މީހަކު ވަނީ ފައްސިވެފަ. އަދި މިހާތަނަށް ޖުމްލަ 100،009 މީހަކު ވަނީ ފައްސިވެފަ\nއެމެރިކާއިން ކޮވިޑް-19 ޖެހިގެން އިތުރު 79 މީހަކު މަރުވެ، އެގައުމުން ފާއިތުވި 24 ގަޑިއިރުގެ ތެރޭގައި މަރުވި މީހުންގެ އަދަދު 966 އަށް އަރައިފި. އެގައުމުން އިތުރު 1،724 މީހަކު ފައްސިވެފައިވާއިރު، ފާއިތުވި 24 ގަޑިއިރުގެ ތެރޭގައި ފައްސިވެފައިވަނީ ޖުމްލަ 19،029 މީހުން. އެމެރިކާއިން މިހާތަނަށް 330،386 މީހުން ފައްސިވެ، އެގައުމު އޮތީ ލިސްޓުގެ އެންމެ ކުރީގައި\nCovid-19: "Ethah Furaana Eh Marah Dhookollanee Majuboorun"https://t.co/4AYbLdCbfm\nކޮވިޑް-19 އެންމެ ބޮޑަށް ފެތުރި، ގިނަ ބަޔަކު މަރުވެފައިވާ އިޓަލީވިލާތާއި، ސްޕޭން އަދި ފަރަންސޭސި ވިލާތުގެ ހާލަތު ރަނގަޅު ވެދާނެ ކަމުގެ އުއްމީދު މިއަދު އާވެއްޖެއެވެ. ނަމަވެސް އެމެރިކާގެ ހާލަތު އިތުރަށް ގޯސްވެ، އަދިވެސް ބިރުވެރިކަން ދަނީ އިތުރުވަމުންނެވެ.\nމިހާތަނަށް 1,259,799 މީހުން ވަނީ ކޮވިޑް-19 އަށް ފައްސިވެފައެވެ. އޭގެ ތެރެއިން 68,419 މީހުން ވަނީ މަރުވެފައެވެ. މިހާތަނަށް ބަލިން ރަނގަޅުވީ 259,930 މީހުންނެވެ. މިއަދު މިހާތަނަށް 58,346 މީހުން ފައްސިވެ، 3,731 މީހުން ވަނީ މަރުވެފައެވެ.\nމިއަދު މިހާތަނަށް އެމެރިކާ އިން 18906 މީހަކު ފައްސިވެ، އެގައުމުން ފައްސިވި މީހުންގެ ޖުމްލަ ވަނީ 330263 އަށް އަރާފައެވެ. މިއަދު މިހާތަނަށް 992 މީހުން އެމެރިކާ އިން ވަނީ މަރުވެފައެވެ. އެމެރިކާ އިން މަރުވި މީހުންގެ ޖުމްލަ މިހާރު 9444 އަށް އަރައެވެ.\nއިނގިރޭސިވިލާތުން މިއަދު މަރުވި މީހުންގެ އަދަދު އިއްޔެ އަށް ވުރެ މަދުވި ނަމަވެސް، މިހާތަނަށް އެގައުމުން އެންމެ ގިނަ މީހުން ފައްސިވީ މިއަދުއެވެ. އެހެންކަމުން ހާލަތު ރަނގަޅު ވަމުން އަންނަ ކަމަށް ބުނަން އަދި މާއަވަހެވެ. އިނގިރޭސިވިލާތުން މިހާރު ދަނީ ޓެސްޓް ކުރުމުގެ ކެޕޭސިޓީ ވަރަށް ބޮޑަށް އިތުރު ކުރަމުންނެވެ.\nBREAKING NEWS: Italy In Maruvi Meehunge Adhadhu Varah Bodah Madhuvejje https://t.co/SRmO5vsYyg\nBREAKING NEWS: France In Maruvaa Meehunge Adhadhu Varah Bodah Madhuvejje https://t.co/ulrldzBQHd\nBREAKING: Spain In Ithuru 674 Meehaku Maruvejjehttps://t.co/hoNiSkBtha\nBREAKING: UK In Ithuru 621 Meehaku Maruvejjehttps://t.co/rm7yrotgWG\nރާއްޖެ އިން މިއަދު ލިބުނު ޚަބަރުތަކަށް ބަލާއިރު ކާފިއު އިއުލާން ކޮށްފައި އޮތް ވަގުތު ބޭރުގައި އުޅުނު މީހަކު މިއަދު ވަނީ ޖޫރިމަނާ ކޮށްފައެވެ.\nކޮވިޑް-19 ފެތުރެން ފެށިފަހުން ގެވެށި އަނިޔާގެ މައްސަލަތައް އިތުރު ވެފައިވާކަން ފާހަގަ ނުކުރެވޭ ކަމަށް މިރޭ ޖެންޑާ މިނިސްޓަރު ވަނީ ވިދާޅުވެފައެވެ.\nރިސޯޓްތަކާއި ސަފާރީތަކުން މީހުން ފޭބުމުގެ ހުއްދަ ދޭން މިހާރު ވަނީ ފަށާފައެވެ.\nCovid19 Aai Gulhigen Geveshi Aniyaa Ihturukan Faahagaeh Nuvey: Gender Minister https://t.co/Lfjn0U5DzM\nBREAKING NEWS: Male' Magumathee Gai Ulhunu Meehaku Joorimanaa Kohffi https://t.co/Jr16hGQ7s2


SunOnline: Huvaa2ge Shooting miadhu!\nނަހުލާގެ "ހުވާ"ގެ ދެވަނަ ސީޒަންގެ ޝޫޓިން މިއަދު!\nއައިމިނަތު ލުބާ 29 Oct 2019, 12:19\nފާތިމަތު ނަހުލާ (ނަހޫ)ގެ ކާމިޔާބު ވެބް ސީރީޒް ހުވާގެ ދެވަނަ ސީޒަންގެ ޝޫޓިން މިއަދު ފެށުމަށް ހަމަޖެހިއްޖެ އެވެ.\nނަހޫ ބުނީ މިއަދު ޝޫޓިން ފެށުމަށް ނިންމާފައިވާކަމަށާއި ޝޫޓިން އަށް "ލުކް ފޯވާޑް" ކުރާ ކަމަށެވެ. ދިވެހި ފިލްމީ ދުނިޔެއަށް މުޅިން އަލަށް ތައާރަފްކުރި ފުރަތަމަ ދިވެހި ވެބް ސީރީޒް "ހުވާ"ގެ ފުރަތަމަ ސީޒަން ކާމިޔާބު ކަމާއެކު ނިންމާލާ ކުޑަދުވަސްކޮޅެއް ތެރޭ ދެވަނަ ސީޒަންގެ ޝޫޓިން މިއަދު ފަށާއިރު އެ ދެވަނަ ސީޒަން ދައްކާނީ އަންނަ އަހަރުގެ ކުރީކޮޅުގަ އެވެ.\nޝޫޓިން މިއަދު ފަށާއިރު އެ ސީރީޒްގެ ޝޫޓިން ފެށުމަށް ކާސްޓުން ކެތްމަދުވެފައި ހުރި މަންޒަރު ފޭސްބުކް ސްޓޭޓަސްތަކުން ފެނިގެންދިޔަ އެވެ. ސީރީޒްގެ އެއް ލީޑް މަރިޔަމް އައްޒަ ފޭސްބުކްގައި ކުރި ޕޯސްޓެއްގައި ބުނީ ސްކްރިޕްޓް ކިޔަމުންދިޔައިރު ވެސް އޭނާ ކޮސްވެ އަންތަރީސްވެފައިވާ ކަމަށެވެ.\nއައްޒަ ބުނީ ސީރީޒް ޓްވިސްޓްތަކަކާ ސަސްޕެންސްތައް ގަބޫލުކުރަން ވެސް ދަތިކަމަށެވެ. އަދި ފުރަތަމަ ސީޒަން އެކޭ އެއްގޮތަކަށް ސީޒަން ދޭއްވެސް ކާމިޔާބުވާނެ ކަމަށެވެ. އައްޒަ ހުވާގައި ކުޅެނީ މިންހާގެ ރޯލެވެ. އެ ރޯލަށް ގިނަ ބައެއްގެ ތައުރީފް ވަނީ ލިބިފަ އެވެ.\nހުވާގެ އަންހެން ލީޑް އާމިނަތު ރިޝްފާ ފޭސްބުކްގައި ކުރި ޕޯސްޓުގައި ބުނީ އެ ސީރީޒްގައި ނިކަމެތި ގޮތެއްވާން ވެސް ހަމަ ރެޑީކަމަށެވެ.\n"އުފާވެރި ދިރިއުޅުމަށް ކުރި ކުޑަކުޑަ އުއްމީދު ތި އަނދިރިކަމުން ސަލާމަތްކުރަން އުޅެއުޅެ ގޮތްހުސްވެއްޖެ. އަހަރެންގެ މާޒީގައި ކުރެވުނު ކުށެއް ވަލު ޖަނަވާރެއް ޝިކާރަ ފަހާދުވާހެން އަހަރެންގެ ފަހަތުން، ކިތަންމެ ނިކަމެތިގޮތެއް ވާންވެސް ހަމަ ރެޑީ. ތިބާ އަށް ހަމައެކަނި ފެންނާނީ އަހަރެންގެ ހިނިތުންވުން، އަހަރެންގެ ރުއިމެއް ނުފެންނާނެ،" އެ ޕޯސްޓުގައި ބުނެފައިވެ އެވެ. ރިޝްފާ ހުވާގައި ފެނިގެންދަނީ ޝައުނާގެ ރޯލުންނެވެ. އެ ރޯލަކީ ރިޝްފާ އަށް އެންމެ ގުޅޭ އެއް ރޯލެވެ.\nކޮންމެއަކަސް މާދަމާ ފަށާ ހުވާ ސީރީޒްގެ ދެވަނަ ސީޒަންގެ ޝޫޓިން އާ އެކު ބެލުންތެރިން އުފަލުން ހެއްވާލާނެ އެވެ. ބެލުންތެރިން ކުރަމުންދާ އިންތިޒާރުގެ ނިމުމަކާ ގާތްވަނީ އެވެ.\nހުވާ ސީޒަން ދޭއްގައި އިތުރު ކާސްޓުންތަކެއް ވެސް ފެނިގެންދާނެ އެވެ.\n"ފުރަތަމަ ސީޒަނަށް ވުރެ ދެވަނަ ސީޒަން މާ ފުރިހަމަވާނެ. ވާހަކަ ވަރަށް އިންޓްރަސްޓިން. ހަފްތާ އަކު ދެ ދުވަހު ގެނެސްދޭނެ،"\n"ހުވާ" އަކީ ގިނަ ހަރަދުތަކެއް ކޮށްގެން އުފެއްދި ދިވެހި ވެބް ސީރީޒްއެކެވެ. އެ ސީރީޒްގެ ސެޓަށް ވެސް ހަތަރު މިލިއަން ރުފިޔާ ހޭދަވި އެވެ.\n"ހުވާ" އަކީ 40 އަށް ވުރެ ގިނަ އެކްޓަރުން ބައިވެރިކޮށްގެން ހެދި ވެބްސީރީޒެކެވެ.


Maa avahah India ah odeegai oiy kolhu dhookollevunee\nއިންޑިއާއަށް މާއަވަހަށް އޮޑީގައި އޮތްކޮޅު ދޫކޮށްލެވުނީ\nކޮވިޑްގައި ބައްޕަ މަރުވުމުގެ ހިތާމާގައި މީހަކު ރޮނީ އަދި އޭނާގެ ގާތް މީހަކު އޭނާ ހުއްޓާލެވޭތޯ މަސައްކަތްކުރަނީ\nކޮވިޑްގައި ހާލުދެރަވެ ގާތްތިމާގެ މީހުންނަށް އަޅާނުލެވުމުގެ ހިތާމައިގައި\nއިންޑިއާގައި ކޮވިޑް ބަލިމީހުންނަށް އިންސްޕެކްޓަރަކު އިރުޝާދު ދެނީ\nދުނިޔޭގައި ކޮވިޑްގެ ބިރު ނެތް ގައުމެއް ނެތެވެ؛ ކޮވިޑުން ރައްކާތެރިވުމަށް އެކި ގައުމުން އެކި ހުނަރު ބޭނުން ކުރަމުން އަންނައިރު މިދާކަށް ދުވަހާ ޖެހެންދެން އަވައްޓެރި އެކުވެރި އިންޑިއާ އޮތީ މާ ކުރީގަ އެވެ. ގައުމުތަކުގައި މާޗް 2020 ގައި ކޮވިޑް ފެތުރިގަނެ އެރި ފުރަތަމަ ރާޅާއެކު ދެ ލޯމަރާލާފައި އެންމެ ފުރަތަމަ ފުރަބަންދުކުރި ގައުމުތަކުގެ ތެރޭގައި އިންޑިއާ ހިމެނުނެވެ. މިއީ ގިނަ ބަޔަކު މިއަދު ދެކޭ ގޮތުގައި އިންޑިއާއިން މޮޅަށް ކުޅުނު ކުޅިއެކެވެ.\nމިދިއަ އަހަރު ނިމެން ދިއައިރު އިންޑިއާގައި އާ ކޭސްތައް 100،000 ގައި މެދުޖެހި ފެބުރުއަރީ 2021 ލައިގަތްއިރު އެއަދަދު 10،000 އަށް އޮތީ ވެއްޓިފަ އެވެ. އިންޑިއާގައި ކޮވިޑް މަތަވަމުން އަންނަ ކަމުގެ އަލާމާތްތައް ފެނި އެހާ ފަސޭހައިން ކޮވިޑް ކޮންޓްރޯލް ކުރަން އިންޑިއާއިން ކުރީ ކޮންކަމެއްތޯ ގައުމުތަކުން ސުވާލުކަން ފެށި އެވެ. އަދި އިންޑިއާ ނަމޫނާއަކަށް ބަލައި ދަސްކުރަން ވެއްޖެ ކަމަށް ބުނެ ނޫސްތަކުގައި ލިޔެވި ދިއަ އެވެ.\nއިންޑިއާއިން އެދުވަހު ފެނިގެން ދިއައީ ވެރިންގެ އަމުރަށް ކިޔަމަންވުމާއި ބަސް އެހުމުގެ ނަތީޖާ އެވެ. ވެރިން ވެސް ތިއްބެވީ ކޮވިޑް ކޮންޓްރޯލް ކުރުމަށް ފޫގަޅުއްވައިގެނެވެ. އިންޑިއާއަށް އެހިސާބުން ހިންދެމިލާން ވަގުތު ލިބުނެވެ.\nއިންޑިއާގައި މިއަދު މިއީ އެދުވަހެއް ނޫނެވެ. ގައުމުގެ ހާލަތު މިހާރު އޮތީ ކޮވިޑް ފުރަތަމަ ލައިގަތްއިރަށް ވުރެ ވެސް ދަށުގަ އެވެ. ކޮންމެ ދުވަހަކު މުޅިން އަލަށް ކޮވިޑްޖެހޭ އަދަދު ގުނަން ދަތިވާވަރު ވަނީ ވެފަ އެވެ. ހޮސްޕިޓަލްތައް ފުރި މުޅި ގައުމު އޮތީ އޮކްސިޖަނަށް ޖެހިފަ އެވެ. އާންމު ރައްޔިތަކަށް އޮކްސިޖަން ސިލިންޑަރެއް ބްލެކް މާކެޓުން ނޫން ގޮތަކަށް ނުލިބެ އެވެ. މަރުވާ މީހުންނާއިގެން މަގުތައް އޮތީ ކުނިކަހަން ޖެހިފަ އެވެ. އިންޑިއާގައި އެއްދުވަހެއްގެ މަތިން މުޅިން އަލަށް އެންމެ ގިނައިން ކޮވިޑްޖެހުނު ކަމަށް ރެކޯޑް ކުރެވުނީ އެޕްރީލް 22 ގައި 314،000 މީހުންނަށެވެ\nމި ހިސާބުން އުފެދޭ ސުވާލަކީ މިހާލަތަށް ހަމަ ކުއްލިއަކަށް އިންޑިއާ ވެއްޓުނީ ކީއްވެބާ އެވެ؟\nދެމީހަކު އޮކްސިޖަން ސިލިންޑަރެއް އުފުލައިގެން ގާތް މީހަކަށް ފަރުވާދޭން ދަނީ\nލިބުނު ކާމިޔާބަށް އިތުބާރުބޮޑުވުން\nސިޔާސީ ލީޑަރުން މިހާ ހިސާބުން އިންތިހާބުތަކަށް ކެމްޕޭން ކުރަން ފެށި އެވެ. އިންސާނުންގެ ދުލަށް އަޔަސް ބުނަން ނުވާ ވަރުގެ ބަސްތައް ބުނަން ފެށި އެވެ. އެވެނި މިވެނި އިންތިހާބެއް ކާމިޔާބު ކުރާނީ ކޮވިޑް ކާމިޔާބުކުރި ގޮތަކަށް ކަމަށް ބުނަމުން ދިއަ އެވެ. ސިއްހީ އިދާރާތަކުން ކަނޑައަޅާފައި ހުރި އުސޫލީ މިންގަނޑުތަކަށް ގޮންޖަހައި އޮޑީގައި އޮތް ކޮޅު ދޫކޮށްލި އެވެ. އަދި އިންތިހާބުތަކަށް ކެމްޕޭންކުރަން ރައްްޔިތުން ނިކުންނަން ގޮވާލި އެވެ.\nއާންމުން މަގުތަކަށް ނިކުމެ ރެލީތައް ބޭއްވުމާއި ގައިދުރުކަމެއް ނެތި އެއްވެއުޅުން އަދި މިހެން ގޮސް ކޮވިޑް ފެތުރުނަނުދިމަށް ސިއްހީ އިދާރާތަކުން ދުރުހެލިވުމަށް ކުރި ހުރިހާ އަމުރަކާ ވަނީ ޚިލާފުވެވިފަ އެވެ.\nވެކްސިން ޖެހުމުގެ ބަދަލުގައި ވެކްސިން ބެހުން\nއިންޑިއާގައި އާންމުންނަށް ކޮވިޑް ވެކްސިން ދިނުމަށްޓަކައި ހަފުލާތަކާއި ރިހާސަލްތައް ބާއްވައި ވެކްސިންދޭން ފެށި އެވެ. މަޝްރޫއުގެ ބޮޑު ކަމުން ހީވީ މުޅި އާބާދީއަށް ވެކްސިންދީފައި ނޫނީ ހުއްޓައިނުލާނެހެނެވެ. އެހެން ނަމަވެސް ދެން ފެންނަން ފެށީ އަވައްޓެރި އަދި ހެޔޮ އެދޭ ގައުމުތަކަށް އިންޑިއާއިން މިލިއަނުން ވެކްސިން ބަހަން ފެށި މަންޒަރެވެ.\nއާންމު ރައްޔިތުންނަށް ވެކްސިންދީ ޑޯޒް ފުރިހަމަކުރުމުގެ ބަދަލުގައި ސަރަހައްދީ އެޖެންޑާއެއް ތަންފީޒުކުރަން ހަދައިގެން އިންޑިއާއަށް ޖެހުނު ހާލު މިހާރު މިފެންނަނީ އެވެ.\nއާންމުންގެ ލޮލަށް ނުފެންނަ ތަންކޮޅެއް\nއިންޑިއާއިން ސަރަހައްދީ ގައުމުތަކަށް ވެކްސިން ފޯރުކޮށް ދިނުމަކީ ވަރަށް ރަނގަޅު މަގުސަދެއްގައި ކުރި ކަމެކެވެ. އިންޑިއާއިން އެއިރު ވިސްނާފައި އޮތީ އަވައްޓެރިންނަށް ބައެއް އެޅި ނަމަވެސް އިންޑިއާއަށް ބޭނުންވާ ވަރަށް ވެކްސިން އުފެއްދޭނެ ކަމަށެވެ. އެހެން ނަމަވެސް ވެކްސިން އުފައްދަން އެމެރިކާއިން ރޯމެޓީރިއަލް ލިބުން ދަތިވެ ސީރަމް އިންސްޓިޓިއުޓް އޮފް އިޑިއާއަށް ވެކްސިން އުފެއްދުން ވަނީ އިތުރު ނުކުރެވިފަ އެވެ.\nއިންޑިއާގެ ހާލަތަށްޓަކައި އެމެރިކާއިން މެކޭނިކަލް ބައިތައް ފޮނުވައިދޭން މިހާރު އެއްބަސްވެފައިވި ނަމަވެސް އަވަސް ކޮށްދެއްވުމަށް އެދި ސީރަމް އިންސްޓިޓިއުޓްގެ ސީއީއޯ ވަނީ އެމެރިކާގެ ރައީސް ޖޯ ބައިޑަންއަށް އާދޭސް ވެސް ދަންނަވާފަ އެވެ.\nވެކްސިން އުފައްދަން ބޭނުންވާ މެކޭނިކަލް ބައިތައް އިންޑިއާއަށް ފޮނުވުން އެމެރިކާއިން ލަސްކުރި ސަބަބެއް ކަމަށް މީޑިއާގައި ބުނެވެނީ އިންޑިއާގެ ސިޔާސަތު ހުރި ގޮތުން ކަމަށެވެ. އެއީ ރަޝިއާގެ އެސް400 މިސައިލް ޑިފެންސް ސިސްޓަމް އިންޑިއާގައި ބަހައްޓަން މަސައްކަތް ކުރުމެވެ.\nއިންޑިއާ ކޮވިޑް: ފާއިތުވި 24 ގަޑިއިރު\nއިންޓަނޭޝަނަލް ފްލައިޓްތަކަށް އިންޑިއާ ބަންދު\nއިންޑިއާ ކޮވިޑް ގްރާފް ދަށަށް\nދިއްލީއަށް އޮކްސިޖަން ސަޕްލައިކުރަން އަންގައިފި


Nidhan oshoathee hen'dhunu heylan, gaafuni therein nerunee aailaa emmenge furaana nei masgandu - Hali News\nނިދަން އޮށޯތީ ހެނދުނު ހޭލަން، ގާފުނި ތެރެއިން ނެރުނީ އާއިލާ އެންމެންގެ ފުރާނަނެތް މަސްގަނޑު\n17 May 2021, 02:57\nމަތީގައިވާ ފޮޓޯއިން އެ ފެންނަނީ ޣައްޒާގެ ރައްޔިތެއް ކަމަށްވާ އުންމު ރާމީ އަބޫ އަލްއައުފާއި، އޭނާގެ ފިރިހެން ދަރިފުޅު ރާމީ، އާއިލާގެ ހުރިހާ މެމްބަރުން މަރުވި ކަމުގެ މައްޗަށް ހިތާމަކޮށް ރޮމުންގެންދާ މަންޒަރެވެ. އެދެމައިން ހަމަޔަކަށް އެޅުވޭތޯ ކައިރީގައި ތިބި މީހުން މަސައްކަތް ކުރަނީއެވެ.\nއިސްރާއީލު ސިފައިން ރޭގަނޑު ބޮންއެޅުން ހުއްޓާނުލައި ކުރިއަށް ގެންދިއުމާއެކުވެސް، އުންމު ރާމީގެ އާއިލާގެ ހުރިހާ މެމްބަރުން ހޮނިހިރު ދުވަހުގެރޭ ނިދަން އޮށޯތީ ހެނދުނު ތެދުވުމުގެ ނިޔަތުގައެވެ. ނަމަވެސް، ތަގުދީރު ނިޔާކުރީ އެ އާއިލާގެ 8 މެމްބަރުން ދާއިމީ ނިންޖަކުން ނިދުމަށެވެ.\nއުންމު ރާމީގެ އާއިލާގެ މެމްބަރުން ނިދަން ތިއްބައި، އިސްރާއީލުގެ އުދުވާނީ ސިފައިންވަނީ ރޭގަނޑު ދަންވަރު އެ އާއިލާގެ ގެއަށް ބޮންއަޅައި، މުޅި ގެ ސުނާފަތިކޮށް ބިމާ ހަމަކޮށްލާފައެވެ.\nހެނދުނު ހޭލުމުގެ އުންމީދުގައި ނިދަން އޮށޯތް އާއިލާގެ 8 މެމްބަރެއްގެ ފުރާނަނެތް މަސްގަނޑު ނެރެންޖެހުނީ އެ އާއިލާގެ ފުނޑުފުނޑުވެފައިވާ ގޭގެ ގާފުނި ތެރެއިންނެވެ.\nމިފޮޓޯގައި މިވަނީ އުމުރުން އެންމެ 16 އަހަރުގެ ދީމާ އަލް-އިފްރާންޖީއެވެ. ދީމާއާއި، އޭނާގެ އެއްބަނޑު އެއްބަފާ އަނެއް ތިންބެއިންނާއި، ދީމާގެ މަންމަވެސް ނިދަން އޮށޯތީ ހެނދުނު ހޭލުމުގެ އުންމީދުގައެވެ.\nއިސްރާއީލުގެ އުދުވާނީ ހަމަލާ އަމާޒުވެ، ދީމާގެ އާއިލާ ނިދަންތިބި ގެވެސް ބިމާ ހަމަކޮށްލިއެވެ. އެ ގޭގެ ގާފުނިދަށުން އެންމެ ފުރަތަމަ ނެރުނީ ދީމާގެ ފުރާނަނެތް މަސްގަނޑެވެ. އޭގެފަހުން އަނެއް ތިންބެއިންނާއި، ދީމާގެ މަންމަގެ މަރުވެފައިވާ ހަށިގަނޑުވެސް ނެރުނީ ގާފުނި ދަށުންނެވެ.\nމިއީ، އެންމެ ދެ އައިލާގެ ވާހަކައެވެ. ޣައްޒާގެ ކިތަންމެ އާއިލާގެ މިފަދަ ހިތާމަވެރި ނިމުމަކުން ނިމިގެން ގޮސްފައި ވެއެވެ.\nއިސްރާއީލުގެ އުދުވާނީ ސިފައިން މަތިންދާ ބޯޓުތަކުން ރޭގަނޑު ދަންވަރު ބޮންއެޅުމުގެ ސަބަބުން ފަލަސްތީނުގެ އެތައް އާއިލާއެއް، އާއިލާގެ ހުރިހާ މެމްބަރުން އެކުގައި ޝަހީދުވެގެން ގޮސްފައި ވެއެވެ.\nބައެއް އާއިލާތައް ޝަހީދުވެގެން ދިޔައިރު، ހަމަލާ ދެވުނު ވަގުތު ގޭގައި ނެތުމުގެ ސަބަބުން ހުރިހާ ދަރިންނާއި، އަނބިމީހާ ޝަހީދުވިއިރު ބައްޕަ އެކަނި ސަލާމަތް ވެފައި ވެއެވެ. ބައެއް ހަމަލާތަކުގައި އާއިލާގެ އެންމެން ޝަހީދުވެފައި ވެއެވެ. ބައެއް އާއިލާތައް، ހުރިހާ ދަރިންނާއި، މުސްކުޅި މާމައާއި ކާފަމެންވެސް ޝަހީދުވެފައި ވެއެވެ.\nއެއް އާއިލާއެއްގެ ގެއަށް ދެވުނު ހަމަލާގައި ބައްޕަ އެކަނި ސަލާމަތްވިއިރު، އާއިލާ އެންމެން ޝަހީދުވިއެވެ. އެ ހާދިސާ ހިނގިތާ އެތައް ގަޑިއިރެއް ފަހުން އެ އާއިލާގެ އެންމެ ހަގު ކުއްޖާ، އުމުރުން އެންމެ ދެމަހުގެ ދަރިފުޅު ދިރިއޮއްވާ ގާތަކުގެ ތެރެއިން ނެރެ ސަލާމަތް ކޮށްފައި ވެއެވެ.\nޣައްޒާގެ ރައްޔިތުން މިހާރު ހޭދަކުރަމުންދާ ބިރުވެރި، ހިތްދަތި ކަމަކީ، މިގޮތަށް ލިޔެލާ ލިއުމަކުން ބަޔާންކުރެވޭ ވަރަށް ވުރެ ހިތްދަތި ވާހަކައެކެވެ. ކުޑަކުދިންނާއި، އުމުރުން ދުވަސްވީ މީހުން ތަހައްމަލް ކުރަމުންދާ ކެކުޅުންތައް ދުލަކުން ބަޔާން ނުކުރެވޭނެއެވެ. ގިނަ އާއިލާތަކުގެ ކުޑަކުދިން ރޭގަނޑު ތިބެނީ ނުނިދައެވެ. ހިތްބިރުގެންފައެވެ. ނަފްސަނީ ވެފައެވެ.\nއިސްރާއީލުގެ އަނިޔާވެރި ސިފައިން ޣައްޒާގެ އެތަން މިތަނަށް ގެންދަނީ ބޮން އަޅަމުންނެވެ. ހަރުކަށި ޔަހޫދީ ބޮޑުވަޒީރު ނަތަންޔާހޫ މިއަދުވެސް ބުނެފައިވަނީ، ހަމަލާތަކަށް ހުއްޓުމެއް ނެތް ކަމަށެވެ.\nއިތުރު ލިޔުންތައް ގައްޒާ


ބާލީސް – Esfiya\nހިތާމަ އުފެއްދުންތެރި ލިޔުން5mins ago\nމިރޭ ވަރަށް މާއިރާ ނިދަން އޮށޯތީމެވެ. ނަމަވެސް ނިދޭ ގޮތެއް ނުވެއެވެ. ފަށްޖެހިއެނދު ހިފައިގެން ގޭ ފެންޑާއަށް ނުކުތީ ނިދިއަންނަ ގޮތް ވުމުން އެތެރެއަށް ވަނުމުގެ ނިޔަތުގައެވެ. މާދަމާއަކީ އަހަރެންގެ އުފަން ރަށް ދޫކޮށް މާލެއަށް ހިޖުރަ ކުރަން ފުރާ ދުވަހެވެ. ގޭ މީހުން އަދި ނުނިދައެވެ. މަންމައާއި ބައެއް އަވަށްޓެރިން ވެސް ގޭތެރޭގައި ހޭލިމޭލިވެ އުޅެއެވެ. އަހަރެން ފުރާތީ ދަތުރު މައްޗަށް ގެންދާ ބޯކިބާ ފިހުމުގައެވެ.\nއަހަރެންގެ ރަށަކީ ހއ.އުތީމެވެ. ނަލަ ރީތި ހިތް ފަސޭހަ ރަށެކެވެ. ރަށުގެ ފަސްގަނޑު އުސްވެފައި އަދި ދޮންފަސް ގިނައެވެ. ރަށުން ފުރައިގެން މާލެއަށް ދެވޭނީ ތިން ހަތަރު ދުވަހުންނެވެ. އެއީ ވެސް ވައިރޯޅި ހުރިނަމައެވެ. ރަށުގައި އޮންނަނީ އިންޖީނު އެޅި އެންމެ ދޯންޏެކެވެ. އެއީ މަސް ދޯންޏެކެވެ. ދެން މުޅިން ވެސް ހުންނަނީ ރިޔާނެގި ކުދި ދޯނި ފަހަރެވެ. މާލެ ދަތުރު ކުރާ ދެ ބައްތެއްލި އޮވެއެވެ.\nއަހަރެންގެ އުމުރުން މިހާރު 12 އަހަރު ފުރިއްޖެއެވެ. ރަށު މަކުތަބުން ކިޔެވޭނެ އެންމެ ރަނގަޅަކަށް މިހާރު ކިޔެވިއްޖެ ކަމުގައި ބައްޕަ ބުނުއްވައެވެ. ބައްޕައަކީ މަސްވެރިއެކެވެ. ބައްޕައަށް ލިބޭ މަސްކޮޅު ކައްކާ ހިއްކައެވެ. އަދި އެ މަސްކޮޅު މާލެ ފޮނުވައިގެން ލިބޭ ފައިސާކޮޅުން އަހަރެމެންގެ އާއިލާގެ ޚަރަދު ބަލަހައްޓައެވެ. މާ މޮޅު ދިރި އުޅުމެއް ނޫނެވެ.\nމިސްކިތުން ފަތިސް ނަމާދުން ފައިބާއިގެން ގެއަށް އައީ މަންމައާ އެކުގައެވެ. އެހެން ދުވަސް ދުވަހާ މިއަދު ވަރަށް ތަފާތެވެ. މަންމަ ހުރީ އަހަރެންގެ އެއް އަތުގައި ހިފަހައްޓައިލައިގެންނެވެ. މޫނު މަތިން ފެންނަނީ ފިކުރެއްގެ ތެރެއަށް ގެއްލިފައި ވާތަނެވެ.\nބައްޕަޔާ އެކު ރޭހުރި ބަތާއި ގަރުދިޔައާއި ބަނޑު ފުރެންދެން ކެވޭތޯ އިށީނީމެވެ. ނަމަވެސް މިއަދު ނޭނގޭ ގޮތްތަކެއް ވަނީއެވެ. މެއަށް ތަދުވާހެން ވެސް ހީވެއެވެ. މޭ ބޮޑު ވާހެން ވެސް ހީވެއެވެ. ނުކައި އިނުމުން، ދަތުރު މައްޗަށް މަންމަ ފިހުނު ދެވައްތަރުގެ ބޯކިބާ ގެނެސް ދިނެވެ. ބޯކިބަލަކީ އަހަރެންނަށް ވަރަށް މީރު އެއްޗެކެވެ. އެކަމަކު މިއަދު ބޯކިބާ ވެސް ކެވޭ ގޮތެއް ނުވިއެވެ. ހީވަނީ އަބަދުވެސް އަތިރިއަށް ދާން ޖެހިފައި ހުންނަހެންނެވެ.\nބަދިގޭ ތެރޭގައި ހުރި ކުޑަ ގޮނޑިއެއްގައި މަންމަ އިށީދެލައިގެން އިނެވެ. އަހަރެންނާ ބައްޕަ އިނީ ކުޑަ މޭޒެއްގެ ދޮށުގައެވެ. އަހަރެންނަށް މި ދެވެނީ ބޭރު ބައެއްގެ ގާތަށްކަމަށާއި އެގޭގައި އުޅޭ އިރު އަދަބު އަޚުލާގު ބަހައްޓަން ވީ ގޮތުގެ ފިލާވަޅު މަންމަ ދެމުން ގެންދިޔައެވެ. މުރާލި ކުއްޖަކަށްވެ ކިޔަވައިގެން ރަށަށް އައިސް ރަށު އޮފީހުގައި ޚިދުމަތް ކުރާތަން މަންމަ ދެކެން ބޭނުންވާ ކަމުގައެވެ. އަހަރެންނަކީ އަންހެން ކުއްޖަކަށްވުމުން ރައްކާތެރިކަން ބޭނުންވާނެކަމަށެވެ. ހިފަހައްޓަން ޖެހޭ އަދަބު އަޚުލާގެވެ. އަމިއްލަ ނަފުސަށް އިތުބާރު ކުރުމަށެވެ. ދޮގު ނުހެދުމާއި ތެދުބުނުމުގެ މުހިންމު ކަމެވެ. ނުހަނު ގިނަ ހެޔޮ ނަސޭހަތް ދިނެވެ. ދުވަހަކު ނުދައްކާ ވަރަށް އަސަރާއެކު ވާހަކަ ދެއްކިއެވެ. އަހަރެންގެ މަންމައަކީ އަހަރެންގެ އެންމެ ގާތް އެކުވެރިޔާ ވެސް މެއެވެ. އަހަރެން ދެކެ ވަރަށް ލޯބި ވެއެވެ. އެކަން އަބަދު ވެސް އަހަރެންނަށް އައީ އިހުސާސް ކުރެވެމުންނެވެ.\nހާލާއި ކާޅުގެ އަޑު ވެސް އިވެން ފަށައިފިއެވެ. އެއީ އެ ސޮރުމެންގެ އާދައެވެ. ކޮންމެ ދުވަހަކު ހެނދުނާއި ހަވީރު މަންމަ ގެންގުޅޭ ކުކުޅުތަކަށް ކާންދެނީ އަހަރެންނެވެ. މާލޭގައި އަހަރެން ހުންނަގޭގައި ކުކުޅަށް ކާންދޭން ލިބޭނެ ބާވައޭ ހިތަށް އެރިއެވެ. އަހަރެން މާލެ ފޮނުވަނީ ދެ ހިތެއްގައި ހުރެގެންނެވެ. ހިތުން ރުހުމަކުން ނޫނެވެ. ނަމަވެސް އަހަރެންގެ މުސްތަގުބަލަށް ޓަކައެވެ.\nބަދިގޭގައި ހުރި އަތްބައްތިން މަންމަގެ މޫނަށް އަލި އެޅިފައި ހުއްޓެވެ. ފެންނަނީ މާޔޫސްކަމެވެ. ދެ ފަހަރަކު މޫނު ފޮހެލިތަން އަހަރެން ދުށީމެވެ. ކަރުނަ ފައިބާކަން އަހަރެންނަށް ނުދެއްކުމަށެވެ. އަހަރެންނަށް ވެސް ބުނެދޭން ނޭނގޭ ފުން އަސަރެއް ދިޔައީ ކުރަމުންނެވެ. ބަސް ހުސްވެ ގަބު އަރާފައި އިނދެވުނީއެވެ. އެންމެ ފަހުން ތެދުވެގެން ގޮސް މަންމަ ގައިގައި އޮޅުލައި ގަނެވުނެވެ.\nހައެއް ޖެހެމުގެ ކުރިން އޮޑިއަށް އަރާންޖެހެވެ. ތަންމަތިތައް ހިފައިގެން އަތިރިމައްޗަށް ނިކުތް އިރު އިރުއެރުމުގެ ކުލަވަރު އިރުމަތީ ފަރާތުން ފެންނާން ފަށައިފިއެވެ. މަޑުމަޑުން މޫނު އަނދިރިކަން ދަނީ ފިލަމުންނެވެ. އަހަރެންނަށް ހުރެވުނީ ފެންކަޅި ވެފައެވެ. މަންމައާއި ބައްޕަ ދޫކޮށްފައި ދާން ޖެހޭތީއެވެ. އަހަރެންގެ ހިމާޔަތުގައި އެކަކު ވެސް އެ ގޭގައި ނޫޅޭނެކަން އިހުސާސް ވަނީއެވެ. ކޮއްކޮމެން ދޫކޮށްފައި ދާހިތެއް ނުވެއެވެ. މި ދަތުރު އަހަރެން ގޮވައިގެން މާލެ ދަނީ ބޮޑުބެއެވެ. އަހަރެން ބަހައްޓަން ހަމަ ޖެހިފައި އޮތް ގެއާއި ބޮޑުބެގެ ގުޅުން ވަރަށް ބޮޑެވެ. އެ ގޭ މީހުން އިސްކޫލު ޗުއްޓީއެއްގައި މިރަށަށް ވަރަށް ފަހުން ވެސް އައެވެ. އެ މީހުންނަށް ސައި ހަދާފައި އަހަރެމެންގެ ގެއަށް ވެސް ގެނައެވެ. އެއީ މާ ބޮޑު އާއިލާއެއް ނޫނެވެ. ހަތަރު މީހުންނެވެ. އަހަރެންނާ އެއް ފުރައިގެ ކުއްޖަކު ވެސް ހުއްޓެވެ. ދެން ހުރީ ތަންކޮޅެއް ބޮޑު ކުއްޖެވެ. އެ މީހުން އަޅައިގެން ތިބި ހެދުމުން އެއީ ވަރަށް ފޯރާ ބައެއް ކަން އެނގެއެވެ.\nމަންމައާއި ބައްޕައާއި ކާފައާއި މާމަ ވެސް އަހަރެން ފުރުވަން އައިސް ތިއްބެވެ. އެ މީހުންގެ މޫނު މަތިން ވެސް މޮޅި ވެރިކަން ފެނެއެވެ. އެކަމަކު ވަރަށް ހިތްވަރު ދިނެވެ. ސަލާން ގަލާން ކުރުމަށް ފަހު ބޮއްކުރަޔަށް އަރަން ހިނގައިގެންފީމެވެ. އަހަރެން ތެންމާ ނުލައި ބޮއްކުރަޔަށް ލީ ބޮޑުބެއެވެ. އަހަރެންނަށް ޓަކައި މަންމަ ކަށިކެޔޮ ފަތުން ވިޔެދީފައި އޮތް ބާލީސް ވެސް އެރުވިއެވެ. އަހަރެމެން ރަށުގެ ގިނަ ގޭގޭގައި އެ ދުވަސް ވަރު ބާލީހާ ކަންނޭލުގެ އުރައިގެ ގޮތުގައި ބޭނުން ކުރަނީ ކަށިކެޔޮ ފަތު އުރައެވެ. އަހަރެންގެ މި ބާލީހަށް މިއަދު ވަނީ އެހެން ދަރަޖައެއް ދީފައެވެ. ބާލީހުގެ ބޭރުން ވަނީ ފޮތިން އުރައެއް ލައްވާފައެވެ. އެ އުރައިގައި މަންމަގެ އަތުން ނުހަނު ރީތިކޮށް ފަށުވީގެ މާކޯޅިއެއް ވަނީ ޖަހައިދީފައެވެ. އެއީ އަހަރެންގެ އެދުމަށެވެ. އަހަރެންނަށް އެންމެ ރީތި ރަތްކުލައިގެ ސައިމަލެކެވެ. މަންމަ މިކަން ދަސްކުރީ ވަރަށް ޒުވާން އިރުގައެވެ. މާލެ ފައިބާ ގެ އެއްގައި ހުރި ދުވަސްކޮޅުގައެވެ. އެ ބާލީހުގެ ބޭރުން އޮޅައިލާފައި އޮތް ކަށިކެޔޮ ފަތުގެ ސާންތި ވެސް އެރުވިއެވެ. އޮޑި އޮތީ ވިލުގައެވެ. މިއީ އަހަރެން އަތޮޅުން ބޭރަށް ދާ ފުރަތަމަ ފަހަރެވެ. މަންމަމެންނާއެކު އަތޮޅުގެ ރަށްތަކަށް ދަމެވެ.\nއިރުވައި މޫސުމުގެ ރީތި ދުވަހެކެވެ. މުޅި އުޑު ވަނީ ނޫކުލައިގައެވެ. ހިތްގަމު ވަރަކަށް ވައި ރޯޅި ވެސް ހުރި ދުވަހެކެވެ. އޮޑީގެ ރިޔަލުގައި ރީތިކޮށް ވައިއަޅުވައިލުމަށް ފަހު ދުއްވައިލައިފިއެވެ. އޭރުވެސް ގޮނޑުދޮށުގައި ތިބި މީހުން ގެއަށް ނުގޮސް ތިއްބެވެ. އަތުގެ އިޝާރާތުން ހަނާ އަޅަމުން ގެންދިޔައެވެ. އަހަރެންގެ ލޮލުގައި ވަނީ ކަރުނައެވެ. އިރު ކޮޅަކުން މީހުން ވަކި ނުވާ ހިސާބަށް ދެވިއްޖެއެވެ. ރުއްތަކާއި ބޮޑެތި ނިކަގަސްތައް ވެސް އެކުވަމުން ގެއްލެމުން ދާން ފަށައިފިއެވެ. މަޑުމަޑުން ބައްތެލީގެ ހިޔާގަނޑަށް ވަދެ އޮށޯތީމެވެ. ބޮޑުބެ އަހަރެންނާ ދުރަކަށް ނުދެއެވެ. ބައްތެލީގެ ހިޔާގަނޑު ހަދާފައި ހުރީ ފަނުންނެވެ. އެތެރޭގައި މަޅު އަޅާ ސާންތި އަޅާފައި އޮތެވެ. އަހަރެންގެ ތަންމަތީގައި ބޯ އަޅާލައިގެން އޮތީމެވެ. ރަށުގެ މަންޒަރުތައް ހިތަށް ސިފަވަމުން ދިޔައެވެ.\nމި ބައްތެލީގައި މާލެދާ އިތުރު މީހުން ވެސް ތިއްބެވެ. ވަރަށް ބައި ހެވެއެވެ. އަންހެނުންނާއި ކުޑަކުދިން ވެސް ތިއްބެވެ. އަހަރެންނާ އެއް ފުރައިގެ ދެ ކުއްޖަކު ވެސް ވަރަށް ގާތުގައި އިނެވެ. އެއީ ދުރުތާ ތިމާގެ ދެ ކުދިންނެވެ.\nއިރު އޮއްސުނު ފަހުން ކުޑަކޮށް ގަދަ ވިއެވެ. ރޭގަނޑުގެ ހަނދުވަރު އަލީގައި ދުއްވަން ނުކުތުމުގެ ކުރިން ކޮންމެ ވެސް ރަށެއްގެ ނިވަލުގައި އޮޑި އަޅާފައި އޮތެވެ. ކައި ނިމުނު ފަހުން ދުއްވަން ފަށައިފިއެވެ. އަހަރެން ވެސް ނިދައި ފީމެވެ.\nމާލެ ލެފުމާއެކު ބޮޑުބެ އަހަރެން އޮޑީން ބާލަން އުޅެނީއެވެ. އަހަރެން އޮޑިން ނުފައިބަން ގަދަ ހަދަނީއެވެ. ރޮއި އާދޭސް ކުރަނީ އެނބުރި ރަށަށް ދިޔުމަށެވެ. މަންމަ ކައިރިއަށް ދާން ބޭނުން ކަމަށް ބުނެ އަޑުން އަޑުނަގާ ރޮނީއެވެ. ގަދަ ވެސް ހަދަނީއެވެ. ބޮޑުބެ ދެމުން ދިޔަ ނަސޭހަތުގެ އަޑެއް ނީވެއެވެ. މީހަކު ގޮވާ އަޑަށް ކުއްލިއަކަށް ހޭލެވުނީއެވެ. އޭރު ކައިރީގައި އިނީ ބޮޑުބެއެވެ. ރޮނީ ކީއްވެތޯ ސުވާލު ކުރިއެވެ. އަހަރެން އަދިވެސް އޮތީ އޮޑީގައެވެ. އޮޑި ހަރުކޮށް ދުވާކަން އިހުސާސް ވީ ރާޅާ ޖަހާތީއެވެ. އަހަރެން ކަމެއް ނުވެއޭ ބުނީމެވެ. ބާލީސް އޮތީ ހިއްލާފައިވާ ދަލާއި ކަރުނައިން ތެމިފައެވެ. އޭރުވެސް ގިސްލާ ރޮވެއެވެ. ކަރުނަތައް މަޑުމަޑުން ފައިބަނީއެވެ. ފެނުނު ހުވަފެނުގެ ހަނދާން އާވަނީއެވެ. މަންމަ މަތިން މާ ބޮޑަށް ހަނދާން ވެއެވެ.\nމާލޭގައި ހުންނަން ހަމަޖެހުނުގޭގައި އަހަރެން ތެލި ދޮންނަން އޮތީމެވެ. އަހަރެންގެ ފިކުރުވަނީ ރަށާ ގުޅިފައެވެ. މި ގޭގައި އަހަރެންނަށް ވަރަށް ގިނަ މަސައްކަތް އޮވެއެވެ. ފުނޑުމެވެ. ގޭތެރެ ސާފު ކުރުމެވެ. ގޯތިތެރެ ކޮންމެ ދުވަހަކު ހެނދުނު ފަތިހާ ކުނި ކެހުމެވެ. ރޮށި ފިހުމެވެ. މަންމަ ވަނީ މި ހުރިހާ ކަމެއް އަހަރެންނަށް ދަސްކޮށްދީފައެވެ. މިއީ ރަށުގައި ކޮންމެ ދުވަހަކު ކުރާންޖެހޭ ކަންކަމެއް ނޫނެވެ. މި ގޭ ދެ ކުދިން ވެސް ވަރަށް ސަކަރާތް ބޮޑެވެ. އަހަރެންނާ ދިމާއަށް ކަނޑިކި ބުރިއޭ ގޮވާ ހަދައެވެ. އެއީ ހެނދުނު ކުނިކަހަން އަހަރެން އޮންނަނީ ކަނޑިކި އަނދެގެން ކަމަށް ވާތީއެވެ. އަދި ދެރަ ކުރަން ވަށްބަހުން މަލާމާތް ވެސް ކުރެއެވެ. އަހަރެން ގަމާރުކަމަށް ވެސް ބުނެއެވެ. އެކަމާ ވަރަށް ދެރަވެއެވެ. އެކަމުގެ ޝަކުވާ މިގޭ ކުދިންގެ މަންމަ ގާތުގައި ކުރެވެއެވެ. އެ ކަމާ އޭނާ މާބޮޑަށް އަޅައިލާތަނެއް ނުފެނެއެވެ. އަހަރެން އޭނާއަށް ކިޔަނީ ދައްތައެވެ.\nކިތަންމެ ރެއަކު ފިލާވަޅު ހަދަން އިންދާ ނިދެއެވެ. އިސްކޫލަށް ވެއްދިއަސް އިސްކޫލުންދޭ ބައެއް ފިލާވަޅު އަހަރެންނަށް ހަދާކަން ނޭނގެއެވެ. ޚާއްސަކޮށް އިނގިރޭސިއާއި ހިސާބެވެ. އެހީތެރިކަން ހޯދަނީ ގޭކައިރީގައި ހުންނަ އަހަރެންނާ އެއް ކިލާހެއްގައި އުޅޭ ކުއްޖެއްގެ ގާތުންނެވެ. އޭނާ ވަރަށް ރަނގަޅެވެ. މާލޭ ކުއްޖަކަސް މިގޭ ކުދިންނާ ހާސްބައި ތަފާތެވެ.\nއެއްރޭ އަހަރެންނަށް ހުވަފެނުން މަންމަ ފެނެއެވެ. އަދި އަހަރެންނާ ވަރަށް ކައިރިއަށް އާދެއެވެ. އަދި ހަނާ އަޅަމުން ދުރަށް ދެއެވެ. އަހަރެން މަންމަ ފަހަތުން ދުވަމެވެ. މާނޭވާ ލެވި ވަރުބަލި ވަންދެން ދުވީމެވެ. އެކަމަކު މަންމަ ގެއްލެއެވެ. އެ ރޭ ވެސް އަހަރެންނަށް ހޭލެވުނު އިރު ރޮވެނީއެވެ. ބާލީހުގައި ބާރަށް ބައްދައިލެވުނެވެ. މިހާރު އަހަރެންގެ ގައިގައި ފިރުމާނެ މީހަކު ނެތެވެ. އަހަރެންގެ މަންމަ ވަނީ މާދުރުގައެވެ. ބައްޕައާއި ކޮއްކޮމެން ލޮލުން ނުދެކޭތާ އަހަރު ވެއްޖެއެވެ.\nއިސްކޫލު ބަންދު ވެއްޖެއެވެ. މިގޭ މީހުން ޗުއްޓީގައި ކޮންމެ ވެސް ރަށަކަށް ދާ ވާހަކަ އިވިއްޖެއެވެ. އަހަރެންގެ ރަށަށް އަހަރެން ފޮނުވައިދޭތޯ އެދުނީމެވެ. އެ ކަމާއި އެއްބަސްވެ ރަށަށް ފޮނުވައި ދިނެވެ. ރަށަށް ދިޔައިރު މަންމަ އޮތީ ބަލި އެނދުގައެވެ. ނޭނގޭ ޒާތުގެ ބައްޔެއްގެ ޝިކާރައަކަށް ވެފައެވެ. ބައެއް މީހުން ޖުޒާން ބައްޔޭ ވެސް ކިޔައެވެ. މަންމަ އޮންނަނީ މާމަމެން އުޅުނު މުސްކުޅި ގޭގައެވެ. އެ ތަނަށް ވަނުން ހެލްތް ސެންޓަރުން ވަނީ މަނާ ކޮށްފައެވެ. ދުރުގައި ހުރެ ހަނާ އަޅައިލަނީއެވެ. އަދި ބައެއް ވާހަކަ އަހައިލަނީއެވެ. ކާން ގެންދަން ގޮއްސައި ވެސް ކާތަކެތި ބޮޑު އަށި މަތީ ބަހައްޓާފައި އަންނަނީއެވެ. މަންމަގެ ހާލު އެއް ދުވަހުން އަނެއް ދުވަހަށް ދަނީ ދެރަވަމުންނެވެ.\nއަހަރެން އެނބުރި މާލެ ނުދާނެ ކަމުގައި މަންމަ ކައިރީ ބުނަމެވެ. މަންމަ އެ ގޮތެއް ގަބޫލެއް ނޫނެވެ. އަހަރެން ކޮންމެ ރެއަކު ނިދާއިރު މަންމަގެ ހާލާ މެދު ރޮއި ހަދަމެވެ. މަންމަ ފަހައިދިން ރީތި ބާލީހުގައި ބާރަށް ބައްދައިގެން އޮންނަނީ ރޮއިލަރޮއިލައެވެ. ކަރުނައިން ބާލީސް ތެމެންދެން ރޮމެވެ.\nމަންމަ ކުޅުދުއްފުށްޓަށް ގެންދަން ބައްޕަ މަހަށްދާ ދޯންޏަށް އެރުވި ދުވަހަކީ އަހަރެންނަށް ވަރަށް އަސަރު ކުރި ދުވަހެކެވެ. މަންމަ ދިން ރީތި ބާލީސް މަންމައާ އެކު ފޮނުވުމަށް ޓަކައި މަސްދޯންޏަށް ލީމެވެ. ދޯނި ފުރައިގެން ލޮލުކޮޅަށް އޮބައިލަންދެން އަތިރިމަތީގައި ބަލަން ހުރީމެވެ.\nގެއަށް އައިސް ކޮއްކޮމެންނާއެކު ސައިބޯން އިންދާ ބޮޑުބެ ވަރަށް ހަރުކޮށް އަތުވެއްޖެއެވެ. އަދި މަސްދޯނި އެނބުރި ފަޅަށް ވަންނަ ވާހަކަ ބުނެފިއެވެ. އަހަރެން ވެސް ދުވެފައި އަތިރި މައްޗަށް ދިޔައީމެވެ. މަންމަ ބޭލީ ފަށްޖެހި އެނދެއްގައެވެ. މަންމަގެ ލޯ ވަނީ މެރިފައެވެ. އަހަރެން މަންމަގެ އަތުގައި ހިފައި ތަޅުވައި ހެދީމެވެ. ވަރަށް ގޮވީމެވެ. ހަރަކާތެއް ނެތެވެ. މަންމަ އޮތީ ހަމަ އެ ބާލީހުގައި ރީތިކޮށް ބޯ އަޅައިލައިގެންނެވެ. އެ ބާލީސް ވަނީ މަންމަގެ ކަރުނުން ތެމިފައެވެ. އަހަރެންނާ ވަކިވެގެން މަންމަ އެދިޔައީއެވެ. އެންމެ ފަހު ވަގުތު ވެސް މަންމަ ބޯ އަޅައިގެން އެ އޮތީ އަހަރެންގެ އުފާތަކަކީ ހިތާމަތަކުގެ އެކުވެރި ބާލީހުގައެވެ.\nއެ ވަޢުދު (5)\nހިތާމަ ބިރުވެރި ލޯބި June 9, 2018\nއޭލިޔަން ސިލްސިލާ – ދެވަނަ ވާހަކަ – ކިޔުންތެރިންނަށް …\nހިތާމަ އިއުލާން January 21, 2021\nހިތާމަ ލޯބި November 21, 2016


ލޯބީގެ ހައްގުގައި 19 | Esfiya - Dhivehi Vaahaka Site\nލޯބި October 2, 2020\nލޯބީގެ ހައްގުގައި 19\n” ހޫމް،އެކަމަކު މިހާރު ބޭނުންވަނީ އެ ސޮފްހާ ނިންމާލަން، ކައިވެނި ކުރެވުނަސް އަހަރެން ދުވަސްކޮޅެއް ބޭނުން، އަދި އިމްރާންގެ އެހީތެރިކަން ވަރަށް ބޭނުންވޭ” އަހަރެން ލޮލުން ފޭބި ކަރުނަތަށް ފުހެލަމުން ބުނެލީމެވެ.\n“އަހަރެން އެހީތެރިކަން އަބަދުވެސް ރީމްއަށް ލިބޭނެ، އެއްވެސް ކަމެއް ބޭނުންވެގެން ނުބުނެ ނުހުންނާތި،އިރާދުކުރެއްވިއްޔާ އަހަރެންނަށް އެކަމެއް ކޮއްދެވޭ އެންމެ ރަނގަޅަކަށް ކޮއްދޭނަން، އަދި ރީމް ތި ބުނިހެން، އަހަރެންނަށްވެސް ވަގުތު ބޭނުންވާނެ، މިހުރިހާ ދުވަހެއް ފާއިތުވެގެން ދިޔައިރުވެސް އަދިވެސް ޝިފާގެ ހަނދާންތަށް މިހިތަކުން ނުދޭ،\nއީތަންގެ އެ މައުސޫމް މޫނު ފެންނަ ކޮންމެ ފަހަރަކު އަހަރެންނަށް ސިފަވަނީ ޝިފާ، އެކަމަކު މިހާރު އެބަޖެހޭ އީތަންއަށްޓަކާވެސް ކެތްކޮއް ދިރިއުޅުމެއް ފަށަން”އިމްރާން ބޮލުގެ އިސްތަށިގަނޑުގެ ތެރެއަށް އަތް މަހާލަމުން ބުނެލިއެވެ.\nއެރޭ ނިމިގެން ދިޔައީ އަހަރެންނާ އިމްރާންގެ ކުރިން އޮތް ބީރައްޓެހި ގުޅުން ނިމި ރަހްމަތްތެރިކަމުގެ ގުޅުން ފެށިގެންނެވެ.އަހަރެން ހީކުރި ގޮތާ ހިލާފަށް އިމްރާންއަކީ ވަރަށް ރަނގަޅު،މަޑުމައިތިރި،އެހެން މީހުންްނަށްވެސް ވަރަށް ހެޔޮ މީހެކެވެ. އެކަހަލަ މީހަކާ އެއްކޮށް އަހަރެންނަށް ދިރިއުޅެވިދާނެއެވެ.އެހެންނަމަވެސް އަޔާ ކަހަލަ އިތުބާރު ކުރަން ނުދަންނަ މީހަކާ އެއްކޮށް ނޫޅެވޭނެ ކަން އަހަރެން ގަބޫލުކުރަމެވެ.\nއާ ދުވަހަކަށް އިރު އަރައިފިއެވެ.އަހަރެން މިއަދު ގަސްތުކޮއްގެން ހުރީ ދުވަސްތަކަކަށް ފަހު އަހަރެންގެ ގެއަށް ގޮސްލާށެވެ.އެހެންކަމުން ވަރަށް އަތްމަތި އަވަސްކޮއްލާ ހެނދުނު ސައި ހެދުމަށްފަހު މެންދުރަށްވެސް ކައްކާލީމެވެ. އަދި އީތަންއަށް ކާންދިނުމަށްފަހު ފެންވަރުވާލާ ކިޔަވައިދިނީމެވެ.އަދި އެއަށްފަހު މެންދުރު ވުމުން އީތަން ނިންދަވާލީމެވެ. އީތަން ނިންދެވުމަށްފަހު އަހަރެން ތައްޔާރުވެގެން ކޮޓަރިން ނުކުތީމެވެ. ނިކުތް އިރު އިމްރާންގެ މަންމަ ބަދިގެއިން ނުކުންނަނީއެވެ.\n” ދައްތަ، އެއްޗެއް ބޭނުންވީތަ، އަޅެ އަހަރެން ކައިރީ ބުނެލިނަމަ”އަހަރެން އިމްރާންގެ މަންމައާ އަރާ ހަަމަވުމުން ބުނެލީމެވެ.\n” މިދެން އެހާވަރު ކަމެއް ނޫނޭ، ތަނަކަށް ދާންތަ ތިއުޅެނީ” އިމްރާންގެ މަންމަ އަހަރެންގެ ކޮނޑުގައި އަތްލަމުން ބުނެލިއެވެ.\n” މިއުޅެނީ ގެއަށް ގޮސްލަން، ވަރަށް ގިނަ ދުވަސްވެއްޖެ ނުދާތާ،އެހެންވެ ގެ އޮތް ގޮތެއްވެސް ނޭނގެ، ވަރަށް އަވަހަށް އަންނާނަން”އަހަރެން އިމްރާންގެ މަންމަގެ މޫނަށް ބަލާލަމުން ބުނެލީމެވެ.\n” ހޫމް، ބަލައިގެން އުޅޭތި،އިމްރާނަށް ގުޅަން ރީމް ގެންގޮސްދޭން” އިމްރާންގެ މަންމަ ބުނެލިއެވެ.\n” ނޫނޭ، އެހާވަރު ކަމެއް ނޫން އެއީ، އީތަން ހޭލީމަ ގުޅާލާތި އިނގޭ” އަހަރެން އެހެން ބުނެ އިމްރާންގެ މަންމައަށް ހިނިތުންވެލަމުން އެތަނުން ދިޔައީމެވެ.\nއަހަރެންގެ ގޭ ދޮށަށް ގޮސް އަހަރެންނަށް ހުއްޓެވުނެވެ.އަހަރެންގެ ހުރިހާ ހަނދާނެއް ވަނީ މި ގޭގައެވެ. ލޮލުން ފައިބަން ފެށި ކަރުނަތަށް ފުހެލަމުން ގޭގެ މައި ދޮރާށިން ވަނީމެވެ.އަދި ލިފްޓުން ގޮސް ގޭގެ ދޮރުމަތީގައި ހުރެ ބެލް އަޅާލީމެވެ. ދެތިން ފަހަރު ބެލް ޖެހުމުންވެސް އެއްވެސް ހަބަރެއް ނުވިއެވެ. އަހަރެން ފޯނު ނަގާ ކަރަމްގެ ނަމްބަރ ޖަހާލަމުން ގުޅާލީމެވެ. އެހެންނަމަވެސް އެއްވެސް އަޑެއް ނީވި ފޯނު ކެނޑެނީއެވެ.\nގޮތް ހުސްވެގެން ހުރެ އަހަރެން މާޔޫސްކަމާއެކު ތިރިއަށް އައީމެވެ. އަދި ޓެކްސީއެއް ލިބޭތޯ އަތް ހޫރަން ފެށީމެވެ. އެވަގުތު ކައިރިއަށް ޓެކްސީއެއް މަޑުކޮއްލިއެވެ. އަހަރެން އެއަށް އަރަން އުޅެނިކޮށް އަހަރެންގެ ލޮލުގައި އަޅައިގަތީ އަހަރެން ވަރަށް ދަންނަ އެހެންނަމަވެސް ހަނދާނަށް ނައި މީހެއްގެ މޫނެވެ. ހަނދާންކުރަން އުޅެ އުޅެ އަހަރެންނަކަށް ހަނދާނެއް ނުވިއެވެ. އަދި ކާރަށް އަރާ އިށީނީމެވެ. އޭރުވެސް އަހަރެން އެއީ ކޮންތާކުން ފެނުނު މީހެއްތޯ ދިޔައީ ހަނދާންވޭތޯ ބަލަމުންނެވެ.\nކުއްލިއަކަށް އަހަރެންގެ ސިކުނޑިއަށް ހަނދާނަށް އައީ މީގެ ދެއަހަރުކުރީގެ ހަނދާނެކެވެ. އަޔާ ކައިވެނި ކުރި ރޭ އަޔާ ކައިރީގައި ހުރި ކުއްޖާ ސިފަވިއެވެ.\n” އެއީ ހަމަ އެކުއްޖާބާ،ވަރަށް ވައްތަރު،އަޔާ ބުނި ގޮތުން އޭނަ އަންހެނުން ބަނޑުބޮޑު،ދެންމެ ފެނުނު ކުއްޖާވެސް ބަނޑުބޮޑު، އަޔާގެ އަންހެނުންނަށް ވެދާނެބާ،އެކަމަކު އޭނަ ކީއްކުރަން އެހެން މީހަކާ އެކު ގެސްޓު ހައުސްއަށް އެވަނީ”އަހަރެންގެ ސިކުނޑި ސުވާލު ތަކަކުން ފުރުނެވެ. އަލުން އަނބުރާ އެހިސާބަށް ދާން ހިތަށް އެރިނަމަވެސް ކާރު ދުއްވާލުމުން އަހަރެން އަޅާނުލާ އިނީމެވެ. އެހެންނަމަވެސް އަހަރެންގެ ސިކުނޑި އިތުރު ކަމަކަށް ސަމާލުކަން ދެވޭ ވަރެއް ނުވިއެވެ.\nމަޑުމަޑުން ކައިވެނީގެ ތައްޔާރީތަށް ދިޔައީ ވަމުންނެވެ.އަހަރެންގެ އަލަތު ކައިވެންޏަށް ވުމުން އިމްރާން މަންމަ ބޭނުންވީ ޕާޓީ ބާއްވާށެވެ. އަހަރެން އެވަރަށް އިންކާރު ކުރުމުންވެސް އިމްރާން މަންމަ ގޮތެއް ދުލެއް ނުކުރިއެވެ. އެހެންކަމުން އަހަރެންނަށް ޖެހުނީ ހަތިޔާރު ބަހައްޓާށެވެ. ކައިވެނީގެ ހެދުން ފެހުމަށްޓަކައި ފަހާތާކަށް ދިޔައީމެވެ.އަހަރެން ބޭނުންވީ ގޮތް ބޮޑު ނޫން،ރީތި ހެދުމެކެވެ. ނަމޫނާތަކަށް ބެލުމަށްފަހު އަހަރެން ހެދުމެއް ފައިނަލް ކުރީ އިމްރާންއަށްވެސް އެހެދުން ރީތި ވީމައެވެ. އަދި އެދުވަހަށް ބޭނުންވާ ބޫޓާ އަދި އިތުރު އެއްޗެހި ވެސް ގަނެ ހަމަ ކުރީ ފަހުން އުޅެގެން އެކަން ނުވެދާނެތީއެވެ.\nދުވަސްތަށް ފާއިތުވަމުން ގޮސް މިއަދަކީ އަހަރެންގެ ކައިވެނި ކުރެވޭ ދުވަހެވެ. އަހަރެން އަބަދުވެސް ދެކެމުން އައި ހުވަފެނަކީ އަޔާއާ ކައިވެނި ކުރެވޭނެ ދުވަހެވެ. އެހެންނަމަވެސް އެ ނަސީބު އަހަރެންނަކަށް ލިބިފައި ނެތީއެވެ.އިމްރާންއަކީ އަހަރެން ވާން އުޅޭ ފިރިމީހާއެވެ. އެހެންކަމުން އަހަރެންގެ ހިތުން އަޔާގެ ހަނދާންތަށް ފިލުވާލަން އަހަރެންނަށް ވެވެނު ކަމެއް ކުރަން އަހަރެން އަޒުމް ކަނޑައެޅީމެވެ. އެއީ ކައިވެންޏަށްފަހު ހިލޭ ފިރިހެނަކާ ދޭތެރޭ ވިސްނާ އަހަރެން މި ފަށަން އުޅޭ ކައިވެނީގެ ހަޔާތުގައި ސިއްކަ ޖަހަން އަހަރެން ބޭނުންނުވާތީއެވެ. އަދި މި ކައިވެނި ދެެމެހެއްޓެން ކުރެވެން ހުރި ކޮންމެ ކަމެއް ކުރަން އަހަރެން އަޒުމް ކަނޑައެޅީމެވެ.\nއަހަރެން ތައްޔާރުވަމުންދިޔައީ ކައިވެނި ކޮއްދޭން އަންނަ މީހުން އަންނަން ވާއިރަށް ތައްޔާރު ވެވޭތޯއެވެ. ނަސީބަކުން ކައިވެނި ޕާޓީ އޮތީ ގޭގެ ޓެރެސްގައެވެ.އެހެންކަމުން އުނދަގުލަކާ ނުލާ ދެވޭނެއެވެ. ގާތް ގަޑަކަށް ގަޑި އިރަކަށްފަހު އަހަރެންނަށް ތައްޔާރު ވެވުނެވެ. އަހަރެން ތައްޔާރުވެ ނިމިގެން ލޯ ގަނޑުން ބަލާލީމެވެ. އަހަރެން ހުރި ގޮތް ފެނިފައި އަހަރެންވެސް ހައިރާންވިއެވެ.އަހަރެން ވައްތަރުވެސް ނުޖަހައެވެ. ކޮއްފައިވާ ލުއި މޭކަޕުންނާއި އެ ހުދު ލޭސް ފޮތިން ފަހާފައިވާ އެ ހެދުމުން އަހަރެންގެ ރީތިކަން ދުލުން ނުކިޔޭހާ ވަރުވެއެވެ.އަހަރެން އަހަރެންގެ އަމިއްލަ ސޫރައަށް ވެސް ހަސަދަވެރި ވެވުނެވެ.\nއަހަރެން ތައްޔާރު ކޮއްދިނުމަށްފަހު އެކުދިން ނުކުމެގެން ދިޔައެވެ.އަހަރެން އަދި އެއްފަހަރު އަހަރެންގެ ސޫރައަށް ލޯގަނޑުން ބަލާލީމެވެ.\n” ކޮންމެ ކުއްޖަކުވެސް އެންމެ ދެކެން ބޭނުންވާނެ ދުވަހަކީ އެކުއްޖާ ކައިވެނި ކުރާ ދުވަސް، އެދުވަހަކީ އެކުއްޖާ ބައްޕަގެ ބެލުމުގެ ދަށުން އެހެންމީހަކަށް އެކުއްޖާ ހަވާލު ކުރާ ދުވަސް، އެންމެ އުފާވެރި، ދުވަހަކީވެސް އެއީ، އެކަމަކު، މިއަދު އަހަރެންގެ މި އުފަލުގަ ބައިވެރިވާން އަހަރެންގެ އެކަކުވެސް ނެތް، އަހަރެންގެ ހަޔާތަށް އަންނަ އެންމެ މުހިންމު ދުވަސް މިޖެހުނީ މަންމައާއި ބައްޕަ ނުލާ ފާހަގަކުރަން، ބައްޕާ، ވަރަށް ހަނދާންވޭ، ވަރަށް ލޯބިވޭ” އަހަރެން ހިތާ ހިތުން ބުނީމެެވެ.އަދި ލޮލުން ފައިބަމުންދާ ކަރުނަތަށް މަޑުމަޑުން ފުހެލީމެވެ.\nއިރުކޮޅެއް ނުވެ އަހަރެން ބަލާ އައުމުން ޓެރަސްއަށް ދިޔައީމެވެ. މުޅި ޓެރަސް ވަނީ ކުލަ ބޮކި ތަކުންނާއި، އެކި ކަހަލަ ޕްލާސްޓިކް މާތަކުން ޒީނަތްތެރި ކޮއްލާފައެވެ. އަދި ވަންނަތާ ދޮރު ކައިރީ ބޯޑެއްގައި އިމްރާން ވެޑްސް ރީމް ވަރަށް ރީތި ފޮންޓަކުން ލިޔެފައި ވެއެވެ.އަހަރެން އަންނަތަން ފެނިފައި އިމްރާންވެސް ކަޅި ޖަހާނުލާ އަހަރެންނަށް ބަލަމުންދާ ކަން އަހަރެންނަށް ފާހަގަވިއެވެ. އަދި އެ މޫނުމަތީގައިވި ހިނިތުންވުމުން އަހަރެން ނަގަންވީ މާނައެއް ނޭނގުނެވެ. އިމްރާން އެވަރަށް ބަލަން ފެށުމުން އަހަރެން ލަދު ގަންނަ ގޮތްވިއެވެ. އަދި އަތްފައި ފިނިވެ ހާސްވާ ގޮތްވިއެވެ.\nއެހެންކަމުން އަހަރެން ހަމަ ޖެހިލުމަށް އިސްޖަހާލީމެވެ.އޭރު އެތަނުގައި ތިބީ އިމްރާންގެ އާއިލާގެ މީހުންނެވެ. އެމީހުންވެސް ފޯނުން ފޮޓޯ ނެގުމުގައި އުޅެއެވެ.އެވަގުތު އިމްރާންގެ މަންމަ އީތަން ގޮވައިގެން އައެވެ.އަހަރެން ފެނިފައި އިމްރާންގެ މަންމަ އަހަރެން ކައިރިއަށް އައެވެ. އަދި އަހަރެންގެ ގައިގަ ބައްދާލިއެވެ.އަދި އަހަރެންގެ އަތުގައި ހިފައިގެން ގޮސް ގޮނޑީގައި ބޭންދިއެވެ. އިމްރާންވެސް އައިސް އަހަރެން ކައިރީ އިށީނެވެ.\nއިރުކޮޅެއްނުވެ ކައިވެނި ކޮއްދޭ މީހުން އައެވެ. އެއާއެކު ކައިވެނީގެ އަގްދު ކުރިއަށް ދިޔައެވެ. އަހަރެން ހަމަ ޖެހޭ ގޮތް ދައްކައިގެން އިނެއް ކަމަކު އަހަރެންގެ ހިތް ބާރަށް ދިޔައީ ތެޅެމުންނެވެ. ގާޒީ އަހަރެންގެ ބައްޕަގެ ނަން ކިޔުމާއެކު އަހަރެންގެ ލޮލުން ކަރުނަ އައެވެ. އިމްރާންގެ މަންމަ އައިސް އަހަރެންގެ ލޮލުން ފޭބި ކަރުނަތަށް ފުހެލަދިނެވެ. އޭރުވެސް އަހަރެންގެ ދެލޯ ދަނީ ފެންކަޅި ވަމުންނެވެ. އަހަރެން ދިއައީ ދެއަތް މޮޑެމުންނެެވެ. އިމްރާން އަހަރެންގެ އަތުގައި ހިފަހައްޓާލިއެވެ.އަދި އަހަރެން ބަލާލުމުން ހަމަ ޖެހުމަށް އިޝާރާތް ކޮއްލިއެވެ.އަހަރެން ހަމަޖެހިލަމުން އިމްރާންގެ އަތްމަތީ އަހަރެންގެ އަނެއް އަތް ބާއްވާލީމެވެ.\n” އަނބި ގަބޫލު ކޮއްފިން” އިމްރާންގެ އެ އަޑުން އަހަރެންގެ ލޮލުގެ ހިމަކޮޅުން ކަރުނަ ނިރާލިއެވެ. ބުނަން ނޭނގޭ އިހްސާސެއް އަހަރެންނަށް ކުރެވިގެން ދިޔައެވެ.\nމުޅިތަން ގުގުމައިގެން ދިޔައީ އަތްތިލަ ބަޑީގެ އަޑުންނެވެ. އަހަރެން ވަށައިގެންވާ އެންމެންގެ މޫނަށް ބަލަމުން ދިޔައީމެވެ. އެންމެންގެ މޫނުމަތިންވެސް ފެންނަމުންދަނީ އިންތިހާ ދަރަޖައިގެ އުފާވެރިކަމެވެ. އަހަރެންނަށް ވެސް ހިނިތުންވެވުނެވެ. އަދި އަހަރެންގެ ހިނިތުންވުން ފުންވެގެން ދިޔައީ މިވަނީ ކީއްކަން ނޭނގި ކުޑަ ކުޑަ އީތަންވެސް އެމީހުންނާ ބައިވެރި ވަމުންދާތަން ފެނިއެވެ.\nއެއްބަޔަކި ފޮޓޯ ނަގަން ފެށި އިރު އަނެއް ބަޔަކު ދިޔައީ ކެއުމަށް އިންސާފު ކުރަމުންނެވެ. ކުޑަކުދިންނާއި ބޮޑެތި މީހުންވެސް ބައިވެރި ވަމުންދެއެވެ.\nކައިވެނި ކޮއްދޭ މީހުންނަށް ހާއްސަ މޭޒުގައި އެމީހުންނަށް ކެއުން ވަނީ ހަމަ ޖައްސާފައެވެ.އަދި އެމީހުންނަށް ކެއުމަށް ދައުވަތު ދިނުމުން އެ ކަމުގައި ބައިވެރި ވުމަށް އެމީހުންނަށް ހާއްސަ މޭޒު ކައިރީ އިށީނެވެ.\nއަހަރެންނާއި އިމްރާން ހުއްޓިލައިގެން ތިބި އިރު ފަހަރަކު ބަޔަކު ފޮޓޯ ނަގަން އާދެއެވެ.ރީތިހެން ހީވާ ގޮތްގޮތަށް ފޮޓޯ ނަގަމުން ދިޔައިރު އަހަރެންގެ ހިތް ނެގިނެގި ފައި ޖެހެމުންދެއެވެ. އެކި މީހުންނާއެކު ފަހަރަކު ފޮޓޮއެއް ދިޔައީ ނެގެމުންނެވެ. ޕާޓީއަށް ދިޔައީ މީހުން އަންނަމުންނެވެ. އަވަަހަށް މިކަމަށް ނިމުމެއްނެތޭ އަހަރެން ހިތަށް އެރީ އެތަނުގަ ތިބި މީހުންފެނިފައެވެ.\nފޮޓޯއެއް ނެގުމަށް ހުއްޓިލިތަނުން އަހަރެންގެ ލޮލުގައި އަޅައިގަތީ ވަދެގެން އެ އަންނަ މީހާއެވެ.ވަގުތުން އަހަރެންނަށް އިމްރާންގެ އަތުގައި ހިފާ އިމްރާންގެ ފަހަތަށް ވަދެވުނެވެ. އިމްރާން ހުރީ މިވަނީ ކީއްކަން ނޭނގިފައެވެ. އެހެންކަމުން ވަށައިގެން ބަލާވެސް ލިއެވެ.އަހަރެންގެ މޫނުމަތިން އޮއްދާ ހިއްލަންފެށިއެވެ.އަހަރެންގެ ހިތް ބިރުން ތެޅެނީއެވެ.މީހާ ތުރުތުރު އަޅަނީއެވެ.\nMasha Allah vrh Sali mi part ves ❤❤\nDhen I ge wish akee reem ah happy life eh ❤❤\nBut reem aa ayaa gulen vaane dhw eyrun Sali vaane❤❤\nBtw waiting for the next part ❤❤\nThank you so much Ril.lets see dhw gulheyne the😊♥\nImraan reem Vaahaka salhi☺☺\nV reethi …dhen upload kuraa part miah vure ves reethi vaane kamah ummeedhu kuran❤\nThanx saheena Saleem♥😊😊\nEii naaxim noony maaniu.Mashah yageen. Anyway waiting for the next part????????\nދިމާވި އާދަޔާ ޚިލާފް ޒުވާނާ(ސާޅީސް ހަތްވަނަ ބައި)\nބިރުވެރި ލޯބި September 18, 2021\nހޯދޭތޯ މަންޒިލެއް… 23\nލޯބި އަހަރެން ވާނަމޭ (ފަހު ބައި)\nހިތާމަ އެހެނިހެން ލޯބި June 13, 2017


Meehun binaa kurumugai amaazukobaa, beynunvanee ilmaai hilmu?\nކިއު ހަދައިގެން ތިބި ބިދޭސީންތަކެއް: ވަޒީފާއަށް މީހުން ބިނާ ކުރުން މުހިންމު -- ފޮޓޯ: ސީއެންއެމް\nމީހުން ބިނާ ކުރުމުގައި އަމާޒު ކޮބާ، ބޭނުންވަނީ އިލްމާއި ހިލްމު؟\n12 ޖުލައި 2020 - 12:24:48\nމުޅި ދުނިޔެ މިއަދު ދެކެމުން މިދާ ކޮވިޑްގެ ހާލަތާއިއެކު، އަޅުގަޑުމެންގެ ރާއްޖެވެސް މިހާރު މިވަނީ ވަރަށް ނާޒުކު ފައްތަރެއްގައިކަން ގިނަ ބަޔަކު ގަބޫލްކުރާނެ އެވެ. ފަތުރުވެރިކަމަށް އެކަނި ބަރޯސާވެފައިވާ އަޅުގަނޑުމެންގެ މުޅި އިގްތިސާދު މިވަނީ ހުއްޓުމަކަށް އައިސް، އާމްދަނީ މުޅިންހެން ހުއްޓިފަ އެވެ.\nގިނަ އަދަދެއްގެ ދިވެހިންގެ ވަޒީފާ މިވަނީ ގެއްލި، ނުވަތަ މުސާރަ ނުލިބޭ ހާލަތަކަށް ގޮސްފަ އެވެ. އަދި ވަރަށް ގިނަ އަދަދެއްގެ ބިދޭސީންވެސް މިވަނީ ވަޒީފާ ގެއްލި، ނުވަތަ މުސާރަ ނުލިބުމުގެ ސަބަބުން ނިކަމެތިވެ، މަގުމަތިވެފަ އެވެ.\nކޮވިޑްގެ ހާލަތުގައި އަޅުގަނޑުމެންނަށް ތިލަވި އެންމެ ފުން އަދި އެންމެ ނުރައްކާތެރި އެއް މައްސަލައަކީވެސް ބިދޭސީ މަސައްކަތު މީހުންގެ މައްސަލަ އެވެ. އެހެން ނަމަވެސް ދަންނަވަންތޯ އެވެ. އެއްވެސް ހަމައެއް ނެތި ގިނަ އަދަދެއްގެ ބިދޭސީން ގަވައިދާ ހިލާފަށް އަޅުގަނޑުމެންގެ ރާއްޖޭގައި އުޅެމުން ދާކަމަކީ އަދަކު އިއްޔެއަކު އަޅުގަނޑުމެންނަށް އެނގުނު ކަމެއް ނޫނެވެ. ވޭތުވެދިޔަ ދިހަ ބާރަ އަހަރު ވެސް އަޅުގަނޑުމެން އެންމެނަށް މިކަން އެނގެ އެވެ. ގައުމުގެ ބޯޑަރު، ގައުމުގެ އިމްގްރޭޝަންގެ ނިޒާމު މިހާ ދޫކޮށްލެވިފައިވާ ގައުމެއް އެނގިވަޑައިގެނޭތޯ އެވެ؟ ބޯޑަރު ސިސްޓަމަކަށް ރައްޔިތުންގެ ފައިސާއިން އެކި ގޮތްގޮތުން ހަރަދުވެގެން ގޮސްފައިވާ ފައިސާގެ އަދަދު އެނގިވަޑައިގަނޭތޯ އެވެ؟ އަޅުގަނޑުމެން ހުރިހާ ދިވެހިން މިހުރިހާ ދުވަހު، ހަމަ އެގި ތިބެ، މިތިބީ ލޯ މަރާލައިގެން ނޫންތޯ އެވެ.\nބަންގްލަދޭޝް މީހުންނަކީވެސް ހަމަ އިންސާނުންނެވެ. އެހެން ނަމަވެސް، ކޮންމެ ދުވަހަކު އެކި ފްލައިޓްތަކުގައި އެތެރެވެފައިވަނީ ކިތައް މީގެ އިންސާނުންތޯއެވެ؟ އެމީހުންގެ އަތުން އެތައް ފައިސާއެއް ބަޔަކު ނެގުމަށްފަހު، ރާއްޖެ އެތެރެކޮށް، މަގު މަތި ކޮށްލަމުން ދާކަން އަޅުގަނޑުމެންނަކަށް ހަމަ ނޭންގޭތޯ އެވެ؟ ނުހަނު ނިކަމެތި ހާލަތުގައި ނިންދަވައި، އަދި ކުޑަ ކުޑަ އުޖޫރައަކަށް އެތައް ބުރަ މަސައްކަތްތަކެއް ކުރުވަމުން ދިޔައީ ނޫންތޯ އެވެ. ލޯކަލް މާރުކޭޓުގެ ގޮޅިތަކުން އެމީހުން ނުފެނޭތޯ އެވެ؟ ކަންމަތީ ފިހާރަތަކުން ދިމާނުވޭތޯ އެވެ؟ ވެމްކޯ އުފެދުމުގެ ކުރިން އަޅުގަނޑުމެންގެ ގޭގެއަށް ކުނި ބަލާ ނާދޭތޯ އެވެ؟\nތޮއްޑޫގެ ދަނޑުތަކާއި، ނާލު ބޯޓުތަކުގައިވެސް އެމީހުން އުޅެމުން ގެންދާކަން އެނގެ އެވެ. އަދި މާލޭގެ މަގުތަކުގައި މަސައްކަތެއް ހޯދަން ތިބޭތަންވެސް ފެނެ އެވެ. މިހުރިހާ ކަމަކަށް ލޯމަރާލައިގެން ތިއްބާ، ކޮވިޑް އައިސް، މާލޭގައި އެންމެ ބާރަށް ފެތުރިގަތްއިރު، އެންމެ ގިނައިން ޖެހުނީވެސް ހަމަ އެމީހުންނަށެވެ. މިހާ ހިސާބުން އެކަމާއި ކަންބޮޑުވެ ކިތަންމެ ވާހަކައެއް ދެއްކިއްޖެ އެވެ. ނަމަވެސް، މައްސަލައިގެ އަސްލު ފެށުމަށް ވިސްނާލެވިއްޖެބާވަ އެވެ. ގައުމީ ސަލާމަތަށް ނުރައްކާ ބޮޑު މިފަދަކަމެއް ވަމުން ދިޔަ އިރު ވޭތުވެދިޔަ ތިން ސަރުކާރަށް ވެސް ހައްލު ނުކުރެވުނީ ކީއްވެތޯ އެވެ؟\nބިދޭސީން އެކަންޏެއް ނޫނެވެ. ދިވެހި މަސައްކަތްތެރިންގެ ހާލަކީ ކޮބައިތޯ އެވެ. އަޅުގަޑުމެންނަށް ހާމަވާ ވަރަށް ބޮޑު އެއް ހަގީގަތަކީ، ރާއްޖޭގެ ވިޔަފާރިތަކާއި، ރާއްޖޭގެ އިގްތިސާދު ކުރިއަށް ގެންދިއުމުގައި ދިވެހިންގެ ބައިވެރިވުން ކުޑަ މިންވަރާއި، ދިވެހި ބިމުގައި ދިވެހިން ނިކަމެތިވެފައިވާ މިންވަރެވެ. މުޅި އިގްތިސާދު ހިފަހައްޓާ ފަތުރުވެރިކަމުގެ ސިނާއަތަށް އެކަނި ބަލައިލިކަމުގައިވިޔަސް، ދިވެހިންނަށް ވުރެން ބިދޭސީންގެ ހިއްސާ ވަޒީފާތަކުގައި ބޮޑުކަމެވެ. ކުދި ވިޔަފާރިތަކާއި، ހިދުމަތްތައް ދިނުމުގައިވެސް ދިވެހިންގެ ހަރަކާތްތެރިކަން ކުޑަކަމެވެ. ފަންނުވެރި ޕްރޮފެޝަނަލް ވަޒީފާތަކުގައިވެސް ދިވެހިންގެ ހިއްސާ ކުޑަކަމެވެ.\nސުވާލަކީ ހުރިހާ ދިވެހި ޒުވާނުން ކޮބައިތޯ އެވެ؟ އެމީހުން ކުރަނީ ކޮންކަމެއްތޯ އެވެ؟ ޒުވާނުން ވަޒީފާތަކަށް ނުދަނީ ނުވަތަ ވަޒީފާތަކުގައި މަދީ ކީއްވެގެންތޯ އެވެ؟\nދަންނަވަންތޯއެވެ. ގައުމެއްގެ އިގްތިސާދު ހިންގުމުގައި، ގައުމު ތަރައްގީގެ މަގުން ދަތުރުކުރާއިރު، އެންމެ މުހިއްމު އެއް ރައުސްމާލަކީ ގައުމުގެ މަސައްކަތްތެރީންނެވެ. ހުނަރުވެރި މަސައްކަތްތެރިންތަކެއް އުފެއްދޭނީ އެދެވޭ، އަދި ފެންވަރު ރަނގަޅު ތައުލީމެއް ދެވިގެން ނެވެ. ފެންވަރު ރަގަޅު ތައުލީމަކީ، މަސައްކަތްތެރިކަމުގެ އިތުރުން، ހަރުދަނާ ރައްޔިތަކަށްވުމަށްވެސް ކޮންމެހެން މުހިއްމު އަސާސީ ކަމެކެވެ.\nތަރައްގީވެފައިވާ ގައުމުތަކުންވެސް، އަދި ތަރައްގީގެ ހަރުފަތުގައި ކުރިއަރަމުން އަންނަ ގައުމުތަކުންވެސް ކަންކޮށްފައިވާ މަގަކީ، އެންމެ ފުރަތަމަ ތައުލީމަށް އިންވެސްޓްކުރު މެވެ. މަދުރަސީ ތައުލީމުން ފެށިގެން ގޮސް މަތީ ތައުލީމާއި ހަމައަށްވެސް، ރޭވުންތެރިކަމާއިއެކު އަދި ހަރުދަނާ ސިޔާސަތުތަކުގެ އަލީގައި ފެންވަރު ރަނގަޅު ތައުލީމެއް ދެވި، ހަރުދަނާ ޖީލެއް ބިނާކުރު މެވެ. އެކަމުގައި އަޅުގަނޑުމެން އުޅެނީ ކިހާ ހިސާބެއްގައިތޯ އެވެ؟\nރައީސް މައުމޫންގެ ދައުރުގައި ވޯލްޑް ބޭންކާއި، އެހެނިހެން އިދާރާތަކާއި، އެކުވެރި ދައުލަތްތަކުގެ އެހީތެރިކަމާއިއެކު، ގިނަ އަދަދެއްގެ ކުދިން މަތީ ތައުލީމަށް އެންމެ ތަރައްގީވެފައިވާ ގައުމުތަކަށް ފޮނުވުނެވެ. މިފަދަ ސްކޮލަޝިޕްތަކުގައި ކިޔަވައިގެން ވަރަށް މޮޅެތި ދަރިންތަކެއް ވަނީ އުފެދިފައެވެ. މިހާތަނަށް ގައުމަށް ގެނެވިފައިވާ ތަރައްގީގައިވެސް މިފަދަ ހުނަރުވެރިންގެ ހިއްސާ ވަރަށް ބޮޑެވެ. އޭރު ކޮލެޖެއްވެސް ޔުނިވާސިޓީއެއްވެސް ރާއްޖެއަކު ނެތެވެ. އެހެން ނަމަވެސް، ސާނަވީ މަދަރުސާތަކުގައިވެސް ދެވެމުން ދިޔައީ ފެންވަރުގެ ގޮތުން އަވަށްޓެރި ސްރީލަންކާއަށްވުރެވެސް ފެންވަރު ރަނގަޅު ތައުލީމެކެވެ. މުދައްރިސުންގެ ގޮތުގައި އަމީނިއްޔާ، މަޖީދިއްޔާ، އީޕީއެސް އަދި އެމްއީއެސް ފަދަ ސްކޫލްތަކުގައިވެސް ތިބީ އެވްރެޖްކޮށް މޮޅެތި މީހުންނެވެ. ސަރުކާރުގެ ސިޔާސަތުތަކުންވެސް ތައުލީމަށް ދެވެމުން ގެންދިޔަ ސަމާލުކަމާއި އިސްކަންވެސް ފާހަގަވެގެން ދިޔަ އެވެ.\nއެހެން ނަމަވެސް، ވަކި ހިސާބަކުން، ކުދިންގެ އަދަދު ގިނަވާންފެށުމާއިއެކު، އަޅުގަނޑުމެންނަށް ތައުލީމުގެ ފެންވަރާ މެދު ފަރުވާކުޑަކޮށްލެވިއްޖެ އެވެ. ސަރުކާރުގެ ސްކޮލަޝިޕްތަކާއި ލޯން ޕްރޮގްރާމްތައް އިތުރުވިކަމުގައި ވިޔަސް، ތަރައްގީވެފައިވާ ގައުމުތަކުގެ ފެންވަރު ރަނގަޅު ޔުނިވާސިޓީތަކުގެ ބަދަލުގައި، ކުދިން ފޮނުވަން ފެށުނީ ދެކުނު އޭޝިޔާ އަދި ދެކުނުއިރުމަތީ އޭޝިޔާގެ ގައުމުތަކަށެވެ. މުދައްރިސުން ތަމްރީނު ކުރުމުގައިވެސް، ކޮލިޓީގެ ބަދަލުގައި އަދަދަށް ފޯކަސް ކުރެވެން ފެށިއެވެ. އޯ ލެވެލް އިން ކިތަންމެ ދަށް ފާހެއް ލިބުނު ކަމުގައިވިޔަސް، ޓީޗަރުންގެ ގޮތުގައި ތަމްރީން ކުރުމަށް ޝަރުތު ހަމަވެއްޖެ އެވެ. ޕްރައިމަރީ ގްރޭޑްތަކާއި ސެކަންޑަރީ ގްރޭޑްތަކަށްވެސް ދިވެހިން އިތުރު ކުރުމުގެ ޕްރޮގްރާމެއްގެ ދަށުން ދިވެހި ޓީޗަރުން އިތުރުވެގެންދިޔަ އެވެ. ގައުމީ ކޮލެޖް ގައުމީ ޔުނިވާސިޓީއަށް ބަދަލުވި އެވެ. ޕްރައިވެޓް ކޮލެޖްތައްވެސް އުފެދިއްޖެއެވެ. ޑިގްރީއާއި މާސްޓާސް ވެސް ރާއްޖޭގައި ތިބެގެން ހެދެން ފަށައިފިއެވެ. އަދި ކިއެއްތޯއެވެ. ޕީއެޗްޑީވެސް ހެދެން ފަށައިފިއެވެ.\nއެކަމަކު، އަދިވެސް ދައްކަން އޮތީ އެއް ވާހަކައެކެވެ. އިގްތިސާދުގައި ފަންނީ ވަޒީފާތަކުގައިވެސް ބިދޭސީން ގިނަ ވާހަކަ އެވެ. ދިވެހި ކުދިން ރާއްޖޭގައި ތިބެގެން ޑިގްރީ އާއި މާސްޓާސް ހެދިކަމުގައިވިޔަސް، ފަންނުވެރިކަމާއި، ފެންވަރު ނެތްކަމެވެ. ކުރިމަތިލާ މަގާމްތަކަށް ޝަރުތު ހަމަނުވާކަމެވެ. ވަޒީފާތަކަށް ބިދޭސީން ގިނަވާކަމެވެ.\nހައްލަކީ ކޮބައިތޯއެވެ؟ އާދެ، ހައްލަކީ، ތައުލީމާއި، އިލްމާއި، ޙިލްމާއި، ހުނަރާއި، އަޚްލާގަށް އަހައްމިޔަތުކަންދޭ ސިޔާސަތުތަކެވެ. ތަރައްގީއަކީ ހަމައެކަނި ކޮންކްރީޓާއި، ބުރިޖާއި، އުމްރާނީ ތަރައްގީކަމުގައި ނުދެކި، އިންސާނާގެ ސިކުނޑިއަށް އަންނަ ތަރައްގީއެއްކަމަށް ދެކުމެވެ. ތައުލީމީ ސިޔާސަތު ހަރުދަނާކޮށް، ދެވޭ ތައުލީމުގެ ފެންވަރު ރަގަޅުކުރުމަށްޓަކައި އަޅަންޖެހޭ ފިޔަވަޅުތައް އެޅުމެވެ. މުގައްރަރާއި، ޓެކްސްޓް ފޮތްތަކާއި، ޓީޗަރުންގެ ފެންވަރަށް އިސްކަން ދިނު މެވެ. އިމާރާތް ކިތަންމެ ނިކަމެތިވި ކަމުގައިވިޔަސް ދެވޭ ތައުލީމުގެ ފެންވަރު ރަނގަޅު ކުރު މެވެ. ތައުލީމާއިއެކު، ރިވެތި އަޚްލާގު އަށަގެންނެވު މެވެ. ތައުލީމާއި ހުނަރަށް ބަލައި ވަޒީފާތަކަށް މީހުން ނެގުމެވެ.\nމިއަދު އަޅުގަނޑުމެންގެ މުޖުތަމައުގައިވާ ގިނަ މައްސަލަތަކުގެ ހައްލަކީ ތައުލީމާއި އަހްލާގަށް ދޭންޖެހޭ އަހައްމިއްޔަތުކަން ދިނުމެވެ. ދަރިން ތަރުބިއްޔަތު ކުރުމުގައި ފަރުވާކުޑަނުކުރުމެވެ. އިލްމާއި ހިލްމުން ޒީނަތްތެރިވެގެންވާ ޖީލެއް ބިނާކުރުމެވެ.\nބިދޭސީންބިދޭސީ ޓީޗަރުންތަމުރީނުތައުލީމްމަތީ ތައުލީމްއިކޮނޮމިކް މިނިސްޓްރީއިކޮނޮމިކް މިނިސްޓަރުފަތުރުވެރިންފަތުރުވެރިކަން


ހައިޑްސް، އަރާދުވާ، ނިކަ އަދި މާރަންދޫ ޔޫތް ކޯޕަރޭޝަން ސެމީއަށް — Ihavandhoo.com\n21 ޑިސެމްބަރު 20162މުހައްމަދު އަކްރަމް\nމައިކަޕްގެ ސެމީފައިނަލަށް ހޯރަފުށީ ޔޫތު ޑިވެލޮޕްމަންޓް ސޮސައިޓީ، އިހަވަންދޫ އަރާދުވާ، މާރަންދޫ ޔޫތު ކޯޕަރޭޝަން އަދި އިހަވަންދޫ ނިކަ ދަތުރުކޮށްފިއެވެ.\nއަރާދުވާ ސެމީ ފައިނަލަށް ދަތުރުކުރީ ޖަންގަލް ޑާކްޕޮއިންޓާއި ބައްދަލުކުރި މެޗް2ލަނޑު 1 ލަނޑުން ކާމިޔާބުކޮށްގެންނެވެ. ހޯރަފުށީ ޔޫތު ޑިވެލޮޕްމަންޓް ސޮސައިޓީ ސެމީފައިނަލަށް ދަތުރުކުރީ މާރަންދޫ ޔޫތްސޮސައިޓީގެ މައްޗަށް2ލަނޑު 1 ލަނޑުން ކުރިހޯދައިގެންނެވެ. މާރަންދޫ ޔޫތު ކޯޕަރޭޝަން ސެމީއަށް ދަތުރުކުރީ މިދިޔަ އަހަރު މައިކަޕްގެ ޗެމްޕިއަން ޔުނައިޓެޑް ޔޫތް2ލަނޑު އެއްލަނޑުން ބަލިކޮށްގެންނެވެ. މި މުބާރާތަށް ވަރަށް ބޮޑަށް ތައްޔާރުވެފައިވާ ނިކަ ސެމީ ފައިނަލަށް ދަތުރުކުރީ ސެންސިޓީ 4-2 ލަނޑުން ބަލިކޮށްގެންނެވެ.\nމާދަމާ ހަވީރު 16:00 ގައި ކުޅޭ ސެމީފައިނަލްގެ ފުރަތަމަ މެޗްގައި ބައްދަލުކުރަނީ އަރާދުވާ އަދި މާރަންދޫ ޔޫތު ކޯޕަރޭޝަނެވެ. އަދި މާދަމާރޭ 20:15 ގައި ނިކަ އަދި ހޯރަފުށީ ޔޫތު ޑިވެލޮޕްމަންޓް ސޮސައިޓީ ބައްދަލުކުރާ ސެމީ ފައިނަލްގެ2ވަނަ މެޗް ކުޅޭނެއެވެ.\nThi v gothun ihavandhoo mai cup mubaaraathun ketun varah gaaiy...\n– 21 ޑިސެމްބަރު 201600\nThi v gothun ihavandhoo2team mai cup mubaaraathun ketun v gaaiy y\n– 22 ޑިސެމްބަރު 201600


B.Mendhoo sarahadhuge managment plan ekulavaalaifi\nމެންދޫ ސަރަޙައްދުގެ މެނޭޖްމަންޓް ޕްލޭން އެކުލަވާލައިފި\n30 އޮކްޓޫބަރ 2018\nބ. މެންދޫ– ފޮޓޯ/ބަޔޮސްފިއާ ރިޒާވް އޮފީސް\nބަޔޮސްފިއާ ރިޒާވްގެ ދަށުން ބ. އަތޮޅުގައި ހިމާޔަތް ކޮށްފައިވާ މެންދޫ ސަރަޙައްދަށް ރައްކާތެރިކޮށް ބަލަހައްޓަން މެނޭޖްމަންޓް ޕްލޭނެއް ތިމާވެއްޓާބެހޭ މިނިސްޓްރީން މިއަދު އާއްމުކޮށްފި އެވެ.\nމިދިޔަ އާދީއްތަ ދުވަހު ސަރުކާރުގެ ގެޒެޓްގައި ޝާއިއުކުރި މެނޭޖްމަންޓް ޕްލޭންގެ ދަށުން އެ ސަރަޙައްދަށް ޒިޔާރަތްކުރާ ފަރާތްތަކުން ފީއެއް ނަގައި ބ. އަތޮޅު ކޮންޒަވޭޝަން ފަންޑަށް ޖަމާކުރެވޭނެ އެވެ. އަދި މި ފައިސާ ބޭނުންކުރެވޭނީ ޙިމާޔަތްކޮށްފައިވާ ސަރަޙައްދު ރައްކާތެރިކޮށް ބެލެހެއްޓުމަށާއި، މުޖްތަމަޢުގެ އާންމު މަންފާއަށްޓަކައި ބ. އަތޮޅުގައި ހިންގޭ އެކި އެކި މަޝްރޫޢުތަކަށް ކަމަށް މިނިސްޓްރީ އިން ބުންޏެވެ.\nމި މެނޭޖްމަންޓް ޕްލޭންގައި މި ސަރަޙައްދަށް ޒިޔާރަތްކުރެވޭނެ ވަގުތުތަކާއި، އެންމެ ގިނަވެގެން މި ސަރަޙައްދުގައި ޙަރަކާތްތެރިވެވޭނެ މީހުންގެ ޢަދަދާއި، މި ސަރަޙައްދުގައި މީހުން ޙަރަކާތްތެރިވުމުގައި ޢަމަލުތައް ބަހައްޓަންޖެހޭ ގޮތުގެ ތަފްޞީލް ބަޔާކޮށްފައި ވެއެވެ.\nމެންދޫ ސަރަހައްދުގައި ހިމެނޭ ނިބިލިގާ\nމެންދޫ ސަރަހައްދުގައި ހިމެނެނީ ބ. އަތޮޅު މެންދޫ އާއި މެންދޫ ވަށައިގެންވާ ފަރު، ބ. އަތޮޅު މެންދޫ ބިންމަތީފަރު، ބ. އަތޮޅު ކަނބުރުފަރު އަދި ބ. އަތޮޅު ނިބިލިގާ (ފިނޮޅު) އާއި ނިބިލިގާ ވަށައިގެންވާ ފަރާއި އަދި މި ރަށްތަކުގެ ފަރުގެ ނުވަތަ މި ފަރުތަކުގެ އުރަފަށުން ފެށިގެން 111 މީޓަރގެ ސަރަހައްދެކެވެ.\nމެންދޫ ސަރަހައްދުގެ ފަރު\nމި ސަރަޙައްދަކީ ޔުނެސްކޯ ބ. އަތޮޅު ބަޔޮސްފިއާ ރިޒާވްގެ ކޯއޭރިއާ ގެ ގޮތުގައިވެސް ހިމެނޭ ސަރަޙައްދެކެވެ. މެންދޫ ސަރަޙައްދަކީ ދިރޭތަކެތީގެ ނަސްލުތަކުން މުއްސަނދި ފަރުތަކަކާއި، ޙިމާޔަތްކޮށްފައިވާ ދޫނި އަދި ވެލާ ބިސްއަޅާ އާލާވާ ސަރަޙައްދެކެވެ.\nމެންދޫ ސަރަހައްދަކީ 2011 ވަނަ އަހަރު ޖޫން މަހު ސަރުކާރުން ހިމާޔަތްކޮށްފައިވާ ސަރަހައްދެކެވެ.


MMPRC ge hiyaanaiy: 1.3 billion rufiyaa vanee embezzle kohfai\nއެމްއެމްޕީއާރުސީގެ ހިޔާނާތް: 1.3 ބިލިއަން ރުފިޔާ ވަނީ އެމްބެޒުލްކޮށްފައި\nރައީސް ޔާމީން އާއި ކުރީގެ ނައިބު ރައީސް އަދީބު.\nއެމްއެމްޕީއާރުސީ މެދުވެރިކޮށް ހިންގި، 1.3 ބިލިއަން ރުފިޔާގެ ބޮޑު ހިޔާނާތާ ގުޅޭ ގޮތުން އެންޓި ކޮރަޕްޝަން ކޮމިޝަން، އޭސީސީއިން ހިންގި ތަހުގީގުގެ ރިޕޯޓް ސިއްރުކޮށްފައި ގިނަ ދުވަހު ބޭއްވުމަށް ފަހު އޭސީސީއިން މިއަދު އެންމެ ފަހުން އެ ރިޕޯޓް އާންމުކޮށްފި އެވެ.\nމީގެ އިރުކޮޅެއް ކުރިން އެ ރިޕޯޓް ވަނީ އޭސީސީގެ ވެބްސައިޓްގައި ޝާއިއުކޮށްފަ އެވެ. އެ ރިޕޯޓްގައި، 776 ސޮފްހާ ހިމެނެ އެވެ. އަދި އެ ރިޕޯޓްގައި، އެ ހިޔާނާތް ހިންގުމުގައި މެދުވެރިއަކަށް ބޭނުންކުރި އެސްއޯއެފް އާއި އެ ކުންފުނިން ފައިސާ ފޮނުވާފައިވާ އެކި ފަރާތްތަކުގެ މައުލޫމާތާއި ތުހުމަތު ކުރެވޭ ފަރާތްތަކުގެ ނަންތައް ވެސް އާންމުކޮށްފައިވެ އެވެ. އަދި އޭސީސީއަށް އެކި ފަރާތްތަކުން ދީފައިވާ ގިނަ ބަޔާންތައް ވެސް ވަނީ ރިޕޯޓްގެ ތެރޭގައި އާންމުކޮށްފަ އެވެ.\nއޭސީސީގެ ތަހުގީގުގައި ވަނީ އެމްއެމްޕީއާރުސީއިން ކުއްޔަށް ދިން 57 ތަނެއްގެ މައްސަލަ ބަލާފަ އެވެ. ބެލިބެލުމުން އެ ރަށްތަކުގެ އެކުއިޒިޝަން ކޮސްޓްގެ ގޮތުގައި ލިބުނު ފައިސާއަށް ވަނީ ވަރަށް ބޮޑަށް ހިޔާނާތްވެފަ އެވެ. އެގޮތުން އެ ރަށްތަކުން 77 މިލިއަން ޑޮލަރު ދައުލަތަށް ލިބެންޖެހޭއިރު، ލިބިފައިވަނީ އެންމެ 12 މިލިއަން ޑޮލަރެވެ. އެ 12 މިލިއަން ޑޮލަރުގެ ތެރެއިން ބައެއް ވެސް އެސްއޯއެފްއަށް ޖަމާކޮށްފައިވެ އެވެ.\nއެސްއޯއެފްއަށް ފައިސާ ޖަމާކުރުމަށްފަހު އެ ފައިސާ އަމިއްލަ މީހުންނާއި ކުންފުނިތަކުގެ އެކައުންޓްތަކަށް ޖަމާކޮށްފައިވެ އެވެ. އެގޮތުން 166 އެކައުންޓަކަށް ފައިސާ ވަދެފައިވެ އެވެ. އެ ފަރާތްތަކުގެ ތަފްސީލް ވެސް ރިޕޯޓްގައި ވަނީ ހިމަނާފަ އެވެ. އޭގެ ތެރޭގައި ކުރީގެ ރައީސް އަބްދުﷲ ޔާމީނާއި ޔޫތް މިނިސްޓަރު އަހުމަދު މަހުލޫފާއި ވިލުފުށީ ދާއިރާގެ މެންބަރު ރިޔާޒު ރަޝީދު ހިމެނެ އެވެ.\nމަހުލޫފުގެ ހިޔާނާތެއް ނެތް: އޭސީސީ


Ziney In Banduboduve Hure Kuraa Kaiveneege Hukumakee Koba? ޒިނޭ އިން ބަނޑުބޮޑުވެ ހުރެ ކުރާ ކައިވެނީގެ ޙުކުމަކީ ކޮބާ؟ – Huvadhoo News Ziney In Banduboduve Hure Kuraa Kaiveneege Hukumakee Koba? Huvadhoo News\nޒިނޭ އިން ބަނޑުބޮޑުވެ ހުރެ ކުރާ ކައިވެނީގެ ޙުކުމަކީ ކޮބާ؟\nޒިނޭއިން ބަނޑު ބޮޑު ވެފައިވާ އަންހެނާ އޭނާ ޒިނޭކުރި ފިރިހެނާ ނޫން އެހެން ފިރިހެނަކާ، ކައިވެނިކުރުން ޙަރާމްކަމުގެ މައްޗަށް ހުރިހާ ޢިލްމުވެރިން އިއްތިފާޤުވެފައިވެއެވެ. މިކަމުގެ މައްޗަށް އިބްނު ޢަބްދުލް ބައްރު ރަޙިމަހުﷲ އިޖްމާޢު ނަޤުލު ކުރައްވާފައިވެއެވެ. އެއީ ކައިވެންޏެއް ކޮށްގެން ކަމުގައިވިޔަސް އަދި އަޅެއްގެ ގޮތުގައި ވިޔަސް މެއެވެ. އޭނާގެ ރަޙިމު ހުސްވެއްޖައުމަށް ދަންދެނެއެވެ. (ބައްލަވާ الاستذكار.٤٥٦/٥)\nޚިލާފު އުފެދިފައިވަނީ ޒިނޭއިން ބަނޑު ބޮޑުވެފައިވާ އަންހެނާ އޭނާ ޒިނޭކުރި ފިރިހެނާ އާ ބަނޑު ބޮޑުވެ ހުރެ ކައިވެނި ކުރުމުގެ ޙުކުމާ މެދުގައެވެ.\nޒިނޭކޮށް ބަނޑުބޮޑުވެ ހުރެ ޒިނޭކުރި ފިރިހެން މީހާއާ ކައިވެނި ކުރުމުގެ ޙުކުމާމެދު ފިޤްހު ޢިލްމުވެރިންގެ މެދުގައި ޚިލާފު ވެފައި ވެއެވެ. ދެޤައުލަކަށެވެ.\n1- ފުރަތަމަ ޤައުލު:\nބަނޑު ބޮޑުވެ ހުރެ ނުވިހަނީސް ކައިވެނި ކުރުމަކީ ޙަރާމް ކަމެކެވެ. ޒިނޭކުރި މީހާއާ ކައިވެނި ކުރިޔަސް އަދި އެނޫން މީހަކާ ކައިވެނި ކުރުންވެސް ޙަރާމެވެ. ބަނޑުބޮޑު ނަމަ ކައިވެނި ކުރުން ހުއްދަވާނީ ވިހެއުމުންނެވެ. ބަނޑު ބޮޑު ނޫންނަމަ ޙައިޟުވެ ޙައިޟުން ޠާހިރުވެ ރަޙިމު ހުސްކަން ޔަޤީންވުމުންނެވެ. މިއީ މާލިކީންނާއި ޙަންބަލީންގެ ބަހެވެ. އަދި ޖުމްހޫރު ޢިލްމުވެރިންގެ ބަހަކީވެސް މިއީއެވެ. ޙަނަފީ ޢިލްމުވެރިންގެ ތެރެއިން އަބޫ ޔޫސުފްގެ ބަހަކީވެސް މިއީއެވެ. އަދި އަބޫ ޙަނީފާގެ އެއް ރިވާޔަތުގައި އެގޮތަށް އައިސްފައިވެއެއެވެ. އަލްއައުޒާއީ އަދި އައްޘައުރީގެ ބަހަކީވެސް މިއީއެވެ.\nރަސޫލުﷲ ޞައްލަﷲ ޢަލައިހި ވަސައްލަމަގެ ޙަދީޘް ބަސްފުޅު: ” لاَ تُوطَأُ حَامِلٌ حَتَّى تَضَعَ وَلاَ غَيْرُ ذَاتِ حَمْلٍ حَتَّى تَحِيضَ حَيْضَةً” ( أخرجه أبو داود في النكاح (٢١٥٩)، وأحمد (١١٩١١)، والدارمي في سننه (٢٣٥٠)، والحاكم في المستدرك (٢٧٩٠)، والبيهقي (١١١٠٥)، من حديث أبي سعيد الخدري رضي الله عنه. وحسنه ابن عبد البر في “التمهيد”(٣/ ١٤٣)، وابن حجر في تلخيص الحبير (١/ ٢٧٥)، وصححه الألباني في صحيح الجامع (٧٤٧٩).)” މާނައީ: “(ޒިނޭކޮށް) ބަނޑުބޮޑެވި އިން މީހަކާ، އޭނާ ވިހައިފުމަށް ދަންދެން ޖިމާޢުނުވާށެވެ. (ކައިވެނި ނުކުރާށެވެ.) އަދި ޒިނޭކޮށް ބަނޑު ބޮޑު ނުވެ އިން މީހެއްނަމަވެސް އޭނާ ޙައިޟުވެ ޙައިޟުން ޠާހިރުވެއްޖައުމަށް ދަންދެން (ރަޙިމު ހުސްވެއްޖައުމަށް ދަންދެން) އޭނާއާ ޖިމާޢުނުވާށެވެ (ކައިވެނިނުކުރާށެވެ)”\nމި ބަސްފުޅަކީ މިކަމުގައި އައިސްފައިވާ ޞަރީޙަ ބަސްފުޅެކެވެ. ނަބިއްޔާ ޞައްލަﷲ ޢަލައިހި ވަސައްލަމަ ޞަރީޙަ ބަސްފުޅުން އަންގަވާފައިވަނީ އެފަދަ މީހަކާ ކައިވެނި ނުކުރުމަށެވެ. އޭނާގެ ޢިއްދަ ހަމަވެއްޖައުމަށް ދަންދެނެވެ. އޭނާގެ ޢިއްދައަކީ ވިހެއުމެވެ. ނުވަތަ ރަޙިމު ހުސްކަން ޔަޤީންވުމެވެ.\nއަދި ނަބިއްޔާ ޞައްލަﷲ ޢަލައިހި ވަސައްލަމަގެ މި ބަސްފުޅެވެ.\nلاَ يَحِلُّ لاِمْرِئٍ يُؤْمِنُ بِاللهِ وَالْيَوْمِ الآخِرِ أَنْ يَسْقِيَ مَاءَهُ زَرْعَ غَيْرِهِ وَلاَ يَحِلُّ لاِمْرِئٍ يُؤْمِنُ بِاللهِ وَالْيَوْمِ الآخِرِ أَنْ يَقَعَ عَلَى امْرَأَةٍ مِنَ السَّبْيِ حَتَّى يَسْتَبْرِئَهَا»( أخرجه أبو داود في النكاح (٢١٦٠)، وأحمد (١٧٤٣٥)، والبيهقي (١٦٠٠٢)، من حديث رويفع بن ثابت الأنصاري رضي الله عنه. وصححه ابن كثير في “إرشاد الفقيه” (٢/ ٢٣٦)، وحسنه الألباني في الإرواء (٥/ ١٤٠).) މާނައީ: “ﷲ އަށާއި އާޚިރަތް ދުވަހަށް އީމާންވާ މީހަކަށް، އޭނާގެ ފެން އެހެން މީހަކު ގޮވާންކޮށްފައިވާ ދަނޑަކަށް އެޅުން ހުއްދަވެގެން ނުވެއެވެ. އަދި ﷲ އަށާއި އާޚިރަތް ދުވަހަށް އީމާންވާ މީހާއަށް، ޒިނޭކޮށްފައިވާ އަންހެނަކާ ޖިމާޢުވުން (ކައިވެނިކުރުން) އެކަނބުލޭގެ ޙައިޟުވެ ޙައިޟުން ޠާހިރުވެއްޖައުމަށް ދަންދެން (ރަޙިމު ހުސްކަން އެނގިއްޖައުމަށް ދަންދެން) ހުއްދަވަގެން ނުވެއެވެ”\nއިބްނުލް ޤައްޔިމް ރަޙިމަހުﷲ ވިދާޅުވެފައިވެއެވެ. “ﷲ ތަޢާލާ މި ޝަރީޢަތުގައި ރަޙިމު ހުސްކަން ޔަޤީންކުރުން ލައްވާފައިވަނީ، މަނި މަސްހުނިވުމާއި ނަސަބު ފަސާދަވުމާއި އެހެން މީހެއްގެ ދަނޑަކަށް އޭގެ ވެރިމީހާ ނޫން އެހެން މީހެއްގެ ފެން ދިނުމުން ނުކުންނަ ފަސާދައިން ސަލާމަތް ވުމަށްޓަކައެވެ. މިއީ ޝަރުޢުގައި މިކަން ނައި ނަމަވެސް ސަލާމަތް ބުއްދި މިކަން މަނާކުރުން ވާޖިބު ކުރާވަރުގެ ފަސާދަބޮޑު ކަމެކެވެ.” إعلام الموقعين. ١٨٤ /٣\n2- ދެވަނަ ޤައުލު:\nކައިވެނި ކުރިއިރު ބަލިވެ އިންނަމަވެސް، ކައިވެނި ކުރީ ޒިނޭކުރި ފިރިހެން މީހާއާ ކަމުގައިވާނަމަ އެ ދެމީހުންގެ ކައިވެނި ކުރެވިދާނެއެވެ. އެކައިވެނި ކުރުމުގެ ކުރިން ރަޙިމު ހުސްނުވިޔަސް މެއެވެ. މިއީ ޙަނަފީންނާއި ޝާފިޢީންގެ ބަހެވެ. ޙަނަފީން ވިދާޅުވަނީ ކައިވެނި ކުރިޔަސް، ނުވިހާ ހާ ހިނދަކު ޖިމާޢުވެގެން ނުވާނޭ ކަމަށެވެ. ޖިމާޢުވުން ހުއްދަވާނީ ވިހޭމާކަމަށެވެ. އެކަމަކު ޝާފިޢީން ދެކޭ ގޮތުގައި ނުވިހަނީސް ޖިމާޢުވުން ހުއްދައެވެ. ޝާފިޢީންގެ ގާތުގައި ޒިނޭކުރާ މީހާގެ މަންޏަކީ އެއްވެސް ޙުރުމަތެއް ހުރި އެއްޗެއް ނޫނެވެ. (ބައްލަވާ “الموسوعة الفقهية الكويتية” (29/338) ، “حاشية ابن عابدين” (3/49) .)\nމި ބޭކަލުންގެ އަރިހުގައި ކައިވެންޏަށް ހަމަސް ފުރުމުގެ ކުރިން ވިހޭނަމަ ބައްޕައަށް ދަރިފުޅު ނިސްބަތް ކުރުން ހުއްދައެއް ނުވާނެއެވެ. ހަމަސް ފުރުމުގެ ކުރިން ވިހައިފިނަމަ ދަރިފުޅު ނިސްބަތްކުރާނީ މަންމައަށެވެ. (މާނައަކީ އެއީ ޒިނޭގެ ދަރިއެކެވެ.) ކައިވެންޏަށް ހަމަސް ވުމުގެ ފަހުން ވިހައިފިނަމަ ފިރިމީހާއަށް ދަރިފުޅު ނިސްބަތް ކުރެވޭނެއެވެ.\nމި ބޭކަލުންގެ ދަލީލަކީ އަންނަނިވި އަޘަރެވެ.\nعن ابن عمر رضي الله عنهما قال: بينما أبو بكر رضي الله عنه في المسجد جاءه رجل فلاث عليه بلوث من كلام وهو دهش، فقال أبو بكر لعمر رضي الله عنهما: قم إليه فانظر في شأنه فإن له شأناً، فقام إليه عمر رضي الله عنه قال: إنه ضافه ضيف فوقع بابنته فصك عمر رضي الله عنه في صدره وقال: قبحك لله ألا سترت على ابنتك، قال: فأمر بهما أبو بكر رضي الله عنه فضرباً الحد ثم تزوج أحدهما من الآخر وأمر بهما فغرباً عاما. (السنن الكبرى، البيهقي، باب ما جاء في نفي البكر، ح16750، ج8، ص222، والمحلى، ابن حزم، ج9، ص476).\nމާނައީ: “އިބްނު ޢުމަރު ރަޟިޔަﷲ ޢަންހުމާ ވިދާޅުވިއެވެ. އަބޫބަކްރު ރަޟިޔަﷲ ޢަންހު މިސްކިތުގައި އިންނަވަނިކޮށް، މީހަކު އައިސް ލަދުވެތި ވާހަކައަކަށް ވާތީ އެމީހާ އެކިޔާ އެއްޗެއް ޞަރީޙަކޮށް ބަޔާންކުރަން ނުކުރެގިން އަދި ކަންބޮޑުވެގެން އުޅޭ ޙާލު އެވާހަކަ އަބޫބަކުރު ރަޟިޔަﷲ ޢަންހުއަށް ދަންނަވައިފިއެވެ. އަބޫބަކްރު ރަޟިޔަﷲ ޢަންހު ޢުމަރު ރަޟިޔަﷲ ޢަންހަށް ވިދާޅުވިއެވެ. ތެދުވެވަޑައިގެން އޭނާ އެކަމަކައިގެން އެ އައި ކަންތަކަށް ބައްލަވާށެވެ. އޭނާގެ ވަރަށް ބޮޑު ކަންބޮޑުވުމެއް އެބައޮތެވެ. ޢުމަރު ރަޟިޔަﷲ ޢަންހު އޭނާ އެއައި ކަމަކައިގެން ތެދުވެވަޑައިގެންފިއެވެ. އެމީހާ ބުންޏެވެ. “ހަމަކަށަވަރުން ތިމަންނާގެ ގޭގައި މެހެމާނަކަށް މެހެމާނު ދާރީ އަދާކުރީމެވެ. އެމީހާ އަހުރެންގެ އަންހެން ދަރިފުޅާ އެކު ޒިނޭކޮށްފިއެވެ.” ޢުމަރު އެމީހާގެ މޭގައި ޖަހާލިއެވެ. އޭގެ ފަހުގައި ވިދާޅުވިއެވެ. “ﷲ ތިބާ ހުތުރު ކުރައްވާށިއެވެ! ތިބާގެ އަންހެން ދަރިފުޅު އެކުރި ކަންތައް ތިބާ ސިއްރު ނުކުރީ ކީއްވެ ހެއްޔެވެ؟” ދެން އެދެމީހުންގެ ގައިގައި ޒިނޭގެ ޙައްދު ޖެހުމަށް އަބޫބަކްރު ރަޟިޔަﷲ ޢަންހު އަމުރުކުރެއްވިއެވެ. އަދި އެދެމީހުންގެ ގައިގައި ޒިނޭގެ ޙައްދު ޖެހުނެވެ. އަދި އޭގެ ފަހުގައި އެދެމީހުން ކައިވެނިކުރެވުނެވެ. އަދި އެދެމީހުން އެއް އަހަރަށް އަރުވާލެވުމެވެ.”\nމިތަނުގައި ދަލީލު ނަންގަވާ ތަންކޮޅަކީ، ޙައްދު ޤާއިމުކުރުމަށް ފަހުގައި ކައިވެނި ކޮށް ދެއްވާފައިވުމެވެ.\nއަނެއް ދަލީލަކީ މި އަޘަރެވެ.\nعن أبي يزيد المكي: أن رجلاً تزوج امرأة، ولها ابنة من غيره وله ابن من غيرها، ففجر الغلام بالجارية، فظهر بها حمل، فلما قدم عمر مكة رفع ذلك إليه، فسألهما فاعترفا، فجلدهما عمر الحد، وحرص أن يجمع بينهما، فأبى الغلام. أخرجه الشافعي في “الأم” (10/38) ومن طريقه: البيهقي (7/155)إسناده حسن.\nމާނައީ: “އަބޫ ޒައިދުލް މައްކީގެ އަރިހުން ރިވާވެގެންވެއެވެ. މީހަކު އަންހެނަކާ ކައިވެނި ކުރިއެވެ. އެ އަންހެން މީހާގެ އެހެން މީހަކަށް ލިބިފައިވާ އަންހެން ކުއްޖެއް ވެއެވެ. އަދި އެ ފިރިހެން މީހާގެ އެހެން މީހަކަށް ލިބިފައިވާ ފިރިހެން ކުއްޖެއް ވެއެވެ. މި ފިރިހެން ކުއްޖާ އަންހެން ކުއްޖާއާ ޒިނޭކޮށްފިއެވެ. އަދި އަންހެން ކުއްޖާ ބަނޑު ބޮޑުވެއްޖެއެވެ. ޢުމަރު ރަޟިޔަﷲ ޢަންހު މައްކާއަށް ވަޑައިގަތުމާއެކު ޢުމަރުގެ އަރިހަށް އެކަން ހުށަހެޅިއްޖެއެވެ. ޢުމަރު ރަޟިޔަﷲ ޢަންހު އެދެމީހުންނާ ސުވާލުކުރުމުން އެކަމަށް އެދެމީހުން އިޢުތިރާފުވެއްޖެއެވެ. ދެން ޢުމަރު އެދެމީހުންގެ ގައިގައި ޙައްދު ޖެއްސެވިއެވެ. އަދި އެދެމީހުން ކައިވެނިކުރުމަށް ބާރު އެޅުއްވިއެވެ. ފިރިހެން ކުއްޖާ އެކަމާ ދެކޮޅު ހެދިއެވެ.”\nމި އަޘަރުން ދަލީލު ނަންގަވާ ތަންކޮޅަކީ ޢުމަރު ރަޟިޔަﷲ ޢަންހު އެދެމީހުން ކައިވެނި ކުރެއްވުމަށް ބާރު އެޅުއްވުމެވެ.\nމި ދަލީލު ތަކުގެ ރައްދު\nޒިނޭކޮށްފައިވާ އަންހެން މީހާ ރަޙިމު ހުސްވުމުގެ ކުރީގައި ކައިވެނި ކުރުން ހުއްދަވެގެންވާ ކަމަކަށް މި ދަލީލުތަކުން ދަލާލަތެއް ނުކުރެއެވެ. ރަޙިމު ހުސްކުރުމުގެ ވާހަކަ ނަޤުލުވެފައި ނެތުމަކީ އެކަން ޝަރުޠުނުވާ ކަމުގެ ހެއްކެއް ނޫނެވެ. ކަމެއް އަހަރެމެންނާ ހަމައަށް އައިސްފައި ނެތުމަކީ އެކަން ނެތްކަން އަހަރެމެންނާ ހަމައަށް އައުމެއް ނޫނެވެ.\nމި އަޘަރުތަކުގައި ރަޙިމު ހުސްވުމުގެ ވާހަކަ އައިސްފައި ނެތީ ދެކަމަކާ ހެދިއެވެ.\nހ- ފުރަތަމަ ސަބަބަކީ އެކަން އެންމެންނަށް އެނގިފައި މަޝްހޫރު ވެފައި އިސްތިޤްރާރު ވެފައި އޮތުމުން އެކަމުގެ ވާހަކަ ނަންގަންނަންވެސް ނުޖެހުނީއެވެ.\nށ- ދެވަނަ ސަބަބަކީ އަބޫބަކްރު އަދި ޢުމަރު މި ދެބޭކަލުންނަށް، އެ ޒިނޭ ކުރި އަންހެން މީހާ އިން ޙާލަތު އޭނާގެ ރަޙިމުގެ ހުސްކަން މި މައްސަލައާ މެދު ފައިޞަލާ ކުރެއްވި އިރު އެނގިފައި އޮތުމެވެ. އެއީ އެ މައްސަލައާމެދު ފައިޞަލާ ކުރާނީ ކޮންމެ ގޮތެއްވިޔަސް އެކަން ހިނގާތާ ދުވަސްކޮޅެއް ފަހުންނެވެ. އެއީ ރަޙިމު ހުސްތޯ ބެލުމަށްޓަކައި ޙައިޟު ވެ ޠާހިރުވެދާނޭ މުއްދަތެކެވެ.\nބަނޑު ބޮޑުވެ ހުރެ ޒިނޭ ކުރި މީހާއާ ކައިވެނި ކޮށް އަދި އެ ކައިވެންޏަށް ބައިވަރު ދަރީން ލިބި އެތައް ދުވަހެއް ވެފައިވާނަމަ ދެން ހަދާނީ ކިހިނެއް؟\nއެއްވެސް ޝައްކެއްނެތް ގޮތުގައި ތައުބާވާން ޖެހޭނެއެވެ.\nމި މައްސަލައަކީ މިއީ ޢިލްމުވެރިންގެ މެދުގައި މުޢުތަބަރު ޚިލާފު އޮތް މައްސަލައެކެވެ. އެއްވެސް ޝައްކެތް ނެތް ގޮތުގައި އެންމެ ރައްކާތެރި، އަދި ޚިލާފުން ރައްކާތެރިވެވޭނެ، އެންމެ ހިތް ހަމަޖެހޭ ގޮތަކަށް ވާނީ ކައިވެނި އާކޮށްލުމެވެ. އެގޮތަށް އާކޮށްލުމަކުން ކައިވެންޏަށް ލިބިފައިވާ ދަރީންގެ ބަފައިވަންތަކަމެއް ނުގެއްލޭނެއެވެ. އަދި ދަލީލުގެ ގޮތުން ބޮޑަށް ވަރުގަދައީވެސް މި ގޮތެވެ.\nކައިވެނިގެ ޢަޤްދު އައު ނުކުރި ނަމަވެސް، މި މައްސަލައަކީ އިޖްތިހާދީ މައްސަލައަކަށް ވާތީ، އަދި މިއީ ސުންނަތުގެ ދެ މަޛްހަބެއްގެ މުޢުތަބަރު ރައުޔު ކަމަށްވާތީ، އެގޮތަށް ދީފައިވާ ފަތުވާއަކަށް ޢަމަލު ކުރުމުގައި މައްސަލައެއް ނެތެވެ. އަދި އެފަދަ ފަތުވާއަކަށް ޢަމަލު ކުރާނަމަ ކައިވެނީގެ ޢަޤްދު އައުކުރުން ލާޒިމެއް ނޫނެވެ. އަދި ތައުބާވުމާ ގިނަ ހެޔޮ ޢަމަލު ކުރުމާއެކު އެ ކައިވެނީގެ މަތީގައި ދެމިތިބުމަކީ މައްސަލައެއް ނޫނެވެ.\nގުޅުން ހުރި މުހިއްމު ނުކުތާތަކެއް\n1- ކައިވެނި ނުކޮށް ހުރި އަންހެނަކު ޒިޏޭކޮށް ވިހައިފިނަމަ ދަރި ނިސްބަތްކުރާނީ މަންމައަށެވެ. ޒިނޭ ކުރި ފިރިހެން މީހާއަކަށް ނޫނެވެ. އަދި އެއީ ނަހަލާލު ދަރިއެކެވެ.\n2- ކައިވެނިކޮށްގެން ހުރި މީހަކު ކައިވެނީގެ ތެރޭގައި ހުއްޓާ ފިރިމީހާ ނޫން އެހެން މީހަކަށް ބަނޑުބޮޑުވެއްޖެނަމަ ދަރިފުޅު ނިސްބަތްކުރާނީ އެކަނބުލޭގެ އިނދެގެން އެވަޤުތު ހުރި ފިރިމީހާއަށެވެ. ޒިނޭކުރި މީހާއަކަށް ނޫނެވެ. އެއީ ލިޢާނު ނުކުރާހާ ހިނދަކުއެވެ.\n3- ޒިނޭކޮށް ބަނޑު ބޮޑުވެ، ޒިނޭ ކުރި ފިރިހެން މީހާއާ ކައިވެނި ކޮށްފިނަމަ، ކައިވެންޏަށް ހަމަސް ވުމުގެ ކުރިން ވިހައިފިނަމަ ދަރިފުޅު ބައްޕައަށް ނުލައްވާނެއެވެ، ވާނީ ޒިނޭގެ ދަރިއަކަށެވެ. ވާރުތަވެސް ނުކުރާނެއެވެ. ކައިވެންޏަށް ހަމަސް ފަހުން ވިހައިފިނަމަ ދަރި ލައްވާނީ ބައްޕައަށެވެ. މި ޙާލަތުގައި ވާރުތަވެސް ކުރާނެއެވެ.\n4- ޒިނޭކޮށް ބަނޑު ބޮޑުވެ، ޒިނޭ ކުރި މީހާއާ ނޫން އެހެން މީހަކާ ކައިވެނި ކުރުމަކީ ޙަރާމް ކަމެކެވެ. އެކަމަކު މީހަކު އެގޮތަށް ކައިވެނިކޮށްފިނަމަ، ދަރި ލައްވާނީ މަންމައަށެވެ. ކުއްޖާވާނީ ނަހަލާލު ދަރިއަކަށެވެ. ކައިވެނި ރޫޅާލާ އަލުން ކައިވެނި ކުރަން ޖެހޭނެއެވެ. ކުއްޖާ ބައްޕައަށް ނިސްބަތް ނުކުރެވޭނެއެވެ.\nމިއީ މިމައުލޫ ގެ ދަށުން އައްޝެއިޚް މުޙައްމަދު ޝާފިޢު ލިޔުއްވާފައިވާ ލިޔުމެކެވެ.


ލޯބިންއެކުގާ (13) – Esfiya – Dhivehi Vaahaka Site\n- by Neei - 102- September 23, 2020\nޒަޔާން ވަރަށް އަވަހަށް ފޯނުނެގިއެވެ. ރައުފިއްޔާ މޮޅު ރޭވުމަކާއެކު ވާހަަކަ ދައްކަން ފެށިއެވެ. އަދި ނުވާކަމަކަށް ހަދާ އައިނާގެ އަތައް ފޯނުދިނެވެ.\nހިޔާލަކަށް ގެއްލިއިނދެ ކަމުންދިޔަ އައިނާ ހުއްޓުންއެރީ ރައުފިއްޔާ އޭނަ އަތައް ފޯނުދިނުމުންނެވެ. އޭނާއިނީ މާބޮޑަށް ނުވިސްނާކަމުން ޒަޔާން ފެނުމާއެކު ހުއްޓުން އެރިއެވެ. ދިރުވާލަން އުޅުނު ކާއެތިކޮޅުވެސް ހީވީ އަރުގައި ތާށިވިހެނެވެ. ރައުފިއްޔާ ގަސްތުގައި ވީޑިއޯ ކޯލްކުރީ އެހެންވެއެވެ. ވީޑިއޯއިން ފެނުމުން ދެމީހުނަށް ފަސޭހަވާނެތީއެވެ. އަވަހަށް އިންތަނުންތެދުވެ ގަޑި ބަލާލަމުން ރައުފިއްޔާ ހިނގައިގަތެވެ. “މަންމަ އަދި ހަނދާންނެތިފައޭ މިހިރީ.. ކައިރި ފިހާރައަށް ވަންނަން އެބަޖެހޭ..” އެހެންބުނުމަށްފަހު ހަލުވިފިޔަވަޅުތަކެއް އަޅަމުން ރައުފިއްޔާ ގެއިންނިކުމެގެން ދިޔައެވެ. އައިނާ ކެއުންހުއްޓާލުމަށްފަހު ޒަޔާންއަށް ބަލައިލިއެވެ. ކަޅުކުލައިގެ ޓީށާޓެއް ލައިގެން އެއްވެސް ހަރަކާތެއް ނުގެނެސް ޒަޔާންއިނެވެ. އިސްތަށިގަނޑުން ބަޔެއް މޫނުމަށްޗަށް ވެއްޓިފައި އޮތުމުން އަދި ވަރަށް ހިތްގައިމެވެ. ބަލާބެލުމަށް ހީވަނީ ރެސްޓޯތެންޓެއްގައި އިންހެނެވެ. ޒަޔާންފެނުމުން އައިނާއަށް ތުންފަތުގައި ދަތްއަޅާލެވުނީ ކުރިއަސަރަކުންނެވެ. “ޒަޔާ” އައިނާ ގޮވައިލީ ޖެހިލުންވެ ހުރެއެވެ. އެހެންނަމަވެސް ޒަޔާންގެ މޫނަށް އެއްވެސް ބަދަލެއްނާދެއެވެ. “ކެއީތަ؟؟” އައިނާ އަނެއްކާވެސް އަހާލިއެވެ. “ޒަޔާ… ވާހަކަ ދައްކަބަލަ..” ޒަޔާޏްވާހަކަ ނުދައްކާ އިންނަން ފެށުމުން އައިނާއަށް ރޮވޭގޮތް ވިއެވެ. ކުރިން އައިނާއާ ވާހަކަ ދައްކަން މަސައްކަތް ކުރަނީ ޒަޔާންއެވެ. އެހުރިހާ ވަގުތަކު އޭނާ ވާހަކަ ނުދައްކާ އިންނަނީއެވެ. ދެންހުންނަ މީހާ ވާހަކަދެއްކުމަށް އެއްބާރުލުން ނުދިނުމަކީ ކިހާ ވޭންހުރިކަމެއްކަން އައިނާއަށް އިހްސާސްކުރެވުނެވެ. “ޖަސްޓް ގިވްމީއަ ޗާންސް ޓު އެކްސްޕުލެއިން..” އައިނާގެ އަޑުބެދުނެވެ. އޭރު އޭނާގެ ލޮލަށް ޖަމާވެފައި ހުރި ކަރުނަތައް އޭގެ މަގާމުދޫކޮށް އޮހެންފެށިއެވެ. ޒަޔާން ވީޑިއޯ އޮފް ކޮށްލުމުން އައިނާ އިސްޖަހާލީ ޒަޔާންއިތުރަށް އޭނައާ ވާހަކަދައްކަން ބޭނުންނުވާކަމަށް ހީވުމުންނެވެ.\nޒަޔާން ފޯނަށް ބަލަހަށްޓައިގެން އިންއިރު އޭނާގެ ދެލޮލުން ރިހުންފެނެއެވެ. އައިނާއަށް ފެންނަގޮތަށް ހަރުކަށިކަން ދައްކައިގެން އޭނައިނަސް އޭނާގެ ހިތުގައި އެތަކެއް ވޭނެއް އެބައަޅައެވެ. އައިނާއާ ވާހަކަ ނުދައްކާ އޭނާއިނީ އައިނާ އެވާހަކަ ކިޔައިދޭތޯއެވެ. އެހެންނަމަވެސް އޭނާ އައިނާއަށް އެފުރުސަތު ދޭންބޭނުންނުވަނީ އައިނާ އެއީ ތެދެކޭ ބުނެފާނެތީއެވެ. އޭނާގެ ހިތުގައިވާ މީހަކީ އިމާދުއޭ ބުނެފާނެތީއެވެ. އެވާހަކަ އަޑުއަހަން ޒަޔާންއަށް ކެތްނުވާނެކަން އޭނާއަށް ހަމަރަނގަޅަށް އެނގެއެވެ. އޭނާ އައިނާދެކެ ލޯބިވެއެވެ. އައިނާއާއެކު އެކުވެރިކަމާއެކު ހޭދަކުރި ދުވަސްތަކަކީ އޭނައަށް ވަރަށް އުފާވެރިކަން ހާސިލްވި ދުވަސްކޮޅެކެވެ. ޒަޔާން ވީޑިއޯ އޮފް ކޮށްލީ އައިނާ ރޯންފެށުމުންނެވެ. އައިނާއެގޮތައް ރޯތަން ބަލަން ޒަޔާންބޭނުމެއް ނޫނެވެ. އައިނާގެ އަތުންކަރުނަ ތައްފުހެމުންދާތަން ފެނުމުން ޒަޔާން އައިނާއަށް ވަރަށް ފުންކޮށް ބަލައިލިއެވެ. އޭރުއައިނާގެ މުޅި މޫނުވަނީ ރަތްވެފައެވެ. އިރުކޮޅަމުން ނޭފަތްދަމާލާ ގޮތުން ޒަޔާންގެ ހިތްތެޅިލިއެވެ. އެހެނަސް ވެދިޔަ ކަންކަމުން އައިނާއާ ކުރިމަތިލާކަށް އޭނާ ބޭނުމެއް ނޫނެވެ. އެހާކުއްލި ގޮތަކަށް މިކޮޅަށް އައީވެސް އެހެންވެއެވެ. އައިނާ އޮފީހަށް ނުނިކުންނާތީ ރާދުގެ ފަރާތުންވެސް އައިނާގެ އެއްވެސް ކަމެއް ޒަޔާންއަކަށް ނޭންގެއެވެ. ކުރިން ޓުރިޕްގައި ހުރިއިރު ރާދުގެ ލާނެއްމެސެޖް ތަކުން އޭނާއަށް އައިނާ އުޅޭގޮތް އެނގެއެވެ. މަންމަ އައިނާކައިރިއަށް ފޮނުވީވެސް އެހެންވެއެވެ. އިރުކޮޅަކު އެހެންއިނުމަށްފަހު އައިނާގެ އަޑުއަހާލަން ޒަޔާންބޭނުންވިއެވެ. “މަންމަ ކައިރީބުނޭ ގުޅައްޗޭ..” ޒަޔާން އެހެންބުނުމުން އައިނާ އިސްއުފުލާލާ ފޯނަށް ބަލައިލިއެވެ. އައިނާގެ ކަރުނުން ފުރިފައިއިން ލޯފެނުމުން ޒަޔާންއަށް ފޯނުކަޑާލެވުނީ ބޭއިހްތިޔާރުގައެވެ. އައިނާ އެގޮތައް ރޯތަން ބަލަން އޭނައަށް ކެތްވާނެ ހެއްޔެވެ. އައިނާދެކެ އޭނާވަނީ ތެދުވެރި ލޯތްބެވެ. އައިނާގެ ލޮލުން އެންމެ ކަރުނައެއް ވެއްޓޭކަށް ޒަޔާންބޭނުމެއް ނޫނެވެ. އަދި އައިނާއަށް އެފަދަ ކަމެއްދިމާވާ ކޮންމެފަހަރަކު އޭނާ ހިމާޔަތް ކޮށްދެން އެންމެގާތުގައި ހުންނަން ޒަޔާން ބޭނުމެވެ.\nޒަޔާން ފޯނުކަނޑާލުމުން އައިނާ ގަނޑުވިއެވެ. ޒަޔާންހަަމަް އޭނާދެކެ އެހާ ރުޅިއާދޭ ހެއްޔެވެ. ޒަޔާންް އޭނާ ދައްކާވާހަކަ އަޑެެއް ނާހާނެެހެއްޔެވެ.. ދެން އިތުރަށް އޭނާއަށް މާފުނުކުރާނެ ހެއްޔެވެ. އައިނާގެ ސިކުނޑި ތަފާތުހިޔާލުތަކުން ބަރުވަމުން ދިޔައެވެ. ބޮލުގައި އަތްއަޅާލަމުން ތެދުވެ ދެކޮޅަށް ހިނގާލިއެވެ. ހިޔާލުތައް ގިނަވެ އައިނާގެ ބޯފަޅައިގެން ދާފަދަ އިހްސާސެއް އެނާއަށް ކުރެވުނެވެ. މަޑުމަޑުން ގޮސް ކޮޓަރިއަށް ވަނީ ނިދާލުމުގެ ބޭނުމުގައެވެ. ރައުފިއްޔާ ދެއަތް ފުރާލާފަ ކޮތަޅު ހިފައިގެން ގެއަށް އައިއިރު އައިނާގެ ހިލަމެއް ނެތެވެ. އޭނާ ދިޔައީ ދޮރުގެ ކާޑުހިފައިގެން ކަމުން ގެއަށްވަދެވުނީއެވެ. ކޮޓަރީން ފަނޑު އަލިކަމެއް ފެންނަން ހުރުމުން އައިނާނިދީ ބާއޭ ރައުފިއްޔާގެ ހިތައްއެރިއެވެ. އަވަސް ކޮށްލުމަށްފަހު ކޮތަޅުތަކުގައި ހުރި އެއްޗެހި ކަބަޑުތަކަށާ އައިސްއަލަމާރިއަށް ލިއެވެ. މޭޒުމަތީ އޮތް އޭނާގެ ފޯނުނަގަމުން ގެއަށްދިއުމަށް ހިނގައިގަތީ ޒަޔާންއާ އައިނާގެ މެދުގައި އެއްވެސް ކަމެއް ހައްލުވިބާއޭ ހިތައް އަރަމުންނެވެ.\nރާދުގެ ކައިވެނިކުރާ ދުވަސްކައިރިވެފައިވާތީ ގޭތެރެއިން ފެންނަނީ އުފާވެރިކަމެވެ. ރައުފިއްޔާއާ ފަރީދާ ޕާޓީ ބާއްވާނެ ތަނަކާމެދު މަޝްވަރާ ކުރަމުންދިޔައެވެ. ލަމްޝާ އެމީހުންކައިރީގައި ފާޑުުކިޔައި ގޮތްބުނެދެން އިނެވެ. ރާދު ދެކޮޅުދެކޮޅަށް ދުވާއިރު ހީވަނީ ފަޔަށް ކުރައްޕެއް އަރައިގެން އުޅޭހެނެވެ. “ކުޑަމަންމާ.. ކޮންއިރަކުންތަ ޒަޔާ އަންނާނީ..” ރާދު ރައުފިއްޔާއާ ކައިރިވެލަމުން އަހާލިއެވެ. “ކިހާ ފަޅުވާނެ ޒަޔާ ނެތިއްޔާ..” ރާދު އަނެއްކާވެސް ބުނެލިއެވެ. އެވަގުތު މިޝާއާ އައިނާވެސް އެގެއަށް ވަދެގެން އައެވެ. މިއީ އައިނާ ގެއިން ނިކުމެގެން ތަނަކަށް އައި ފުރަތަމަ ފަހަރެވެ. ފަރީދާ ގުޅާފައި އެވަރަށް ކިޔުމުން ނައިސް ނުކެރުނީއެވެ. އައިނާ ބަހަނާދެއްކިވަރުން ފަރީދާބުނުމުން މިޝާ އައީ އޭނަ އަންނަމުން އައިނާ ގޮވައިގެނެވެ. “އައި.. ކޮންއިރަކުން ޒަޔާ އަންނަނީ..؟؟” ރާދު ދުވަމުންއައިސް އައިނާމެން ކައިރީ މަޑުކޮށްލިއެވެ. އައިނާ ބުނާނެ އެއްޗެއް ނޭންގޭތީ ކޮނޑުއަރުވާލުމަށްފަހު ހިނގައިގަތެވެ. ރާދު ތުންދަމާލުމަށްފަހު މިޝާގެ އަތުގައި ހިފާލުމުން މިޝާ ބާރަކަށް ހީގަތެވެ. މިޝާއަށް އެންމެ ކަމުދަނީ ރާދުގެ މި މިޒާޖެވެ. ރާދު ކައިރީގައި ހުންނައިރު އިރުކޮޅަކުވެސް މިޝާއަށް ނުހީއެއްނުހުރެވެއެވެ. ވޭތުވެދިޔަދުވަސް ތަކުގައި ރާދުގެ އާއިލާއާ ގުޅުންބަދަހިވެފައި އޮތުމުން މިޝާ ހުންނަނީ ވަރަށް ހިތްހަމަ ޖެހިފައެވެ. “އަވަހަށް އާދޭ ދެކުދިން.. މިއަދު ވާނެ ކުލައެއް ފައިނަލް ކުރަން..”ރައުފިއްޔާ ރާދުމެނަށް ބަލަމުންގޮވާލިއެވެ. “މިޝާ އެއްބަސް ނުވާތީނު މަންމާ..” ރާދު ތުންފިއްތާލިއިރު ހީވަނީ ކުޑަކުއްޖެއް ހެނެވެ. ރާދުގެ ސަމާސާއިން ގޭތެރެއަށް ދިިރުންލިބިފައި އޮތަސް ޒަޔާން ނެތުމުގެ ފަޅުކަން ވަރަށް ބޮޑެވެ. މިފަދަ ކަމެއްގައި ޒަޔާން ބައިވެރިނުވާ އެއްވެސް ފަހަރެއް ނުދާނެއެވެ. އަދި މިފަދަ ކަންކަން ޒަޔާންއާ ނުލާ ފުރިހަމަވެސް ނުވާނެއެވެ. ރައުފިއްޔާ އެތަކެއް ވާހަކައެއް ދެއްކުމުންވެސް ޒަޔާންއަންނަފަދަ ހިޔާލެއް ނުގެންގުޅޭކަން އެނގުނެވެ. “އަޅެ ރާދުއެއް ނޫންތަ ކުލަ ޗޫޒް ކުރަން ނޭންގިގެން އުޅުނީ.. ” މިޝާ އައިސް ފަރީދާ ކައިރީ އިށީނަމަުން ބުންޏެވެ. އެކަމާ އެއްބަސް ވުމުގެ ގޮތުން ފަރީދައާއި ލަމްޝާ ބޯ ޖަހާލިތަން ފެނުމުން ރާދު ރައުފިއްޔާކައިރިއަށ ދިޔައެވެ. “ކުޑަމަންމާ.. ދޭއާ ބުލީއިންގް މީ..” ރާދު އެއްލޯ މަރާލަމުން ބުނެލިއެވެ. ރައުފިއްޔާ މަޑު ހުނުމަކާއެކު ދަރިފުޅު ބޮޑެއް ނުވާނެއޭ ބުނެލިއެވެ. އައިނާގެ ހިނިތުންވުން ފެނުމުން ރައުފިއްޔާ ވަރަށް ހިތްހަމަ ޖެހުނެވެ. ރައުފިއްޔާ ދެކެނީ އައިނާއަކީވެސް ހަމަ އޭނާގެ އުފަން ދަރިއެއްގެ ގޮތުގައެވެ. އެކިވާހަކަ ތަކުގައި ބައިވެރިވަމުން އައިނާވެސް ދިޔައީ އެމީހުންނާއެކު ޕާޓީގެކަންތައްތަކަށް ތައްޔާރުވަމުންނެވެ. ރާދުއެންމެފަހުން މައްސަލަޖައްސާފައިވެސް ނޭވީ ބުލޫ ކުލަ ކަމަށް ނިންމީ ފަރީދާ ހިތްހަމަ ނުޖެހުމުންނެވެ. މިހާރު ތިންދުވަހު ކުލަ ފައިނަލް ކުރަން އުޅެވިއްޖެއެވެ. ރާދުއަށް ކަމުދާ ކުލައަކާ ދިމާނުވަނީއެވެ. އެހާ ހާއްސަދުވަހެއް ވުމުން ރާދުއަށް ގޮތްނިންމަން ފަސޭހަނޫނީއެވެ. ޒަޔާން ހުރިނަަމައޭ ރާދުގެ ހިތައް އެރިއެވެ. އޭނާ ލެޕުން އޮންލައިން ވެލުމަށްފަހު ޒަޔާންއަށް ގުޅައިލިއެވެ. “ބުރޯ.. ސޭވްމީ..” ޒަޔާން ޖަވާބުދިނުމާއެކު ރާދު ހަޅޭލަވައިގަތެވެ. އެވަގުތު ޒަޔާންގެ މަޑު ހުނުމުގެ އަޑު އިވިގެންދިޔައެވެ. ރާދުގެ ކައިރީގައި އިން އައިނާއަށް ޒަޔާންގެ އަޑު އިވުމުން ހީބިހި ނަގައިގެން ދިޔައެވެ. މިއީ ދުވަސްތަކަށްފަހު ޒަޔާންގެއަޑު އިވުނު ފުރަތަމަ ފަހަރެވެ. “މިމީހުން އެބައުޅޭ ރާދު ދެރަކުރަން.. ރާދުއަށް ކަމުދާއެއްވެސް އެއްޗެއް އެމީހުނަކަށް ކަމަކު ނުދޭ..” ރާދު އެހެންބުނެ ބަލައިލިއިރު އައިނާބަލަން އިނުމުން ވިހަގޮތަކަށް ހިނިތުންވެލިއެވެ. “ބުރޯ.. ކޮންކުއްޖެއް ކައިރީލައިގެން ތިއުޅެނީ.. މިކޮޅުގަ ހުރި މީހާ ކަމުނުދަނީތަ..” ރާދު ޖެއްސުމުގެ ރާގަކަށް އެހެންބުނެލިއެވެ. ޒަޔާންއިނީ ރެސްޓޯރެންޓެއްގައި ކަމުން ކައިރީގައި ފުދޭވަރަކަށް މީހުންތިއްބެވެ. ޒަޔާން ހީގަންނަމުން އޭނާގެ ފަހަތުންގައި އިން ކުއްޖާގައިގައި ކޮށްޓާލުމަށްފަހު ވާހަކައެއް ދައްކަންފެށިއެވެ.. ޒަޔާންއެއަންހެން ކުއްޖައާ ވާހަކަ ދައްކަން ފެށުމުން ރާދު އައިނާއާ ކައިރިވެލަމުން އައިނާއަށް އެމަންޒަރު ދައްކާލިއެވެ. ޒަޔާން ފަހަތުގައި އިންކުއަޖާއާ އައްޗެކޭބުނުމަށް ފަހު “ހޮޓް ޗިކެއް” އެހެންބުނެ އެނބުރުނު އިރު ސުކުރީނުން އައިނާފެނުމުން ހުއްޓުންއެރިއެވެ. ރާދު ބަނޑުގައި އަތް އަޅަމުން ހޭންފެށީ ޒަޔާންގެ މޫނުމަތިން ފެނުނު ކުލަވަރުންނެވެ. އައިނާއިނީ ޒަޔާންއަށް ބަލާށެވެ. އޭނާގެ ލޮލުގައި ކުރިންހުރި ވިދުވަރެއް ނެތެވެ. ޒަޔާން ބަލާލުމުން އައިނާ އިނީއެވެ. ޒަޔާންއަށް ދެލޯ މަރާލެވުނެވެ. “އައިނާ ވައި އާޔޫ ޑުއިންގް ދިސްޓުމީ.. އިޓް ހާޓްސް” ޒަޔާން އިންގޮތައް އިނދެ އެތަކެއް ޝަކުވާއެއް ކުރިއެވެ. އެހެނަސް ވަރަށްވެސް ސިއްރުންނެވެ. “ސަލާމްބުނި ރާދުއަށް..” ޒަޔާން ބޯކަހާލަމުން ބުނެލިއެވެ. އައިނާއިން ކަމުގައިވިޔަސް ޒަޔާން އައިނާއަކާ ވާހަކައެއް ނުދައްކައެވެ. ފަހަރަކު މީހަކާ ވާހަކަ ދެއްކިއިރުގައިވެސް އައިނާއާ ވާހަކަ ދައްކާކަށް ޒަޔާން ނޫޅެއެވެ. އައިނާއިނީ އެހާގިނަމީހުން ތިބުމުން ކުކުރާލަންވެސް ނޭންގިފައެވެ.. މިޝާއާ ރާދުއާ ވާހަކަ ދެއްކުމަށްފަހު ފޯންކޯލް ނިންމާލަން އުޅުމުން ރައުފިއްޔާ އެދުނީ އަވަހަށް ރާއްޖެ އައުމަށެވެ. ޒަޔާން އެކަމާ އެއްވެސް އެއްޗެއް ނުބުނެއެވެ. ރައުފިއްޔާ ދެއްކި ވާހަކަ އަޑުއަހައިގެން އިނީއެވެ…\nނިޝާ ހިނގަމުންދިޔައީ އައިނާކައިރިއަށް ދިއުމަށެވެ. އައިނާއުޅޭ ގޮތްފެނުމުން ނިޝާގެ ހިތްފަޅައިގެން ދާހާވެއެވެ. އައިނާގެ މަންމަމެން ލަންކާއަށް ބަދަލުވުމުން އައިނާ ދާނެ ތަނެއްވެސް ނުހުންނާނެއެވެ. އައިމިނަ މެން ލަންކާއަށް ބަދަލުވީ އައިނާގެ ކޮއްކޮ ވަރަށް ބޮޑަށް ބަލިވުމާގުޅިގެން އައިނާ ޒަޔާންއާ ކައިވެނި ކުރިތަނާއެވެ. މިވީހާދުވަހު ނިޝާ ޒަޔާންއަށް ގުޅަންކުރި މަސައްކަތައް އެއްވެސް ކުރިއެރުމެއް ލިބިފައެއްނުވެއެވެ. އައިނާގެ ހެޔޮއެދޭ ރަހުމަތްތެރިއެއްގެ ގޮތުން އޭނާއަށް އެހީވާން ނިޝާ ބޭނުމެވެ. ހިނގަމުން އައިނާގެ ގެއާހަމައަށް ދެވުމުން ވަންނަން ދިޔަ ނިޝާއަށް ހުށްޓެވުނީ އިމާދު ފެނުމުންނެވެ. “އިމާދު” ނިޝާއަށް ކިޔާލެވުނެވެ. ދަތްކުނޑިވިކާލުމަށް ފަހު އިމާދުއާ ދިމާއަށް ހިނގައިގަތީ އިމާދުގެ ފަރުވާކުޑަ ހިނިތުންވުން ފެނުމުންނެވެ. އައިނާއަށް ވެދިއަކަންކަމުގަ އިމާދުގެ އަތެއްވާކަން ނިޝާއަށް އެނގެއެވެ. އިމާދުގެ ފަރާތުން ސަލާމަތްވާން އުނދަގޫވާނެކަން ވެސްއޭނާއަށް އެނގެއެވެ. “އެހުރިހާ ކަމެއްކޮށްފަ ކަލޭ ލަދެއް ނުގަނޭތަ.. މިތަނަށް އަންނަން” ނިޝާ އައިސްފައި ހުރި ރުޅިން ލޮލުން އަލިފާން ކަނި ބުރަމުން ދިޔައެވެ. “ހެހެހެ..” އިމާދުގެ ހުނުމުގެ އަޑު މަގުމަތީގައި ގުގުމައިގެން ދިޔައެވެ. “ކީއްކުރެވޭނީ.. ނިޝާވެސް ޖެހޭނީ ތިހެން ހުންނަން.. އަހަރެން ބޭނުންގޮތެއް ހަދާނީ.. އައިނާ ހީކުރީ އަހަރެންނަށް އެހެންހެދުމަށްފަހު ހުރެވޭނެއޭތަ..” އިމާދުގެ ބާރު އަޑު އިވިގެންދިޔައެވެ.\nސިއްރު ސިއްރުން ހިތޭ… (3)\nVrrrr Reethi mipartves 😍😍😍😍😍waiting for the next part\nAnyways me first dho 🤗🤗🤗🤗\nHehe.. Yes you first.. TC dear\nZayaan ❤ says:\nMa sha allah ❤ vvvvvvvv reethi mi part ves when next part… Keep it up dear…. ❤\n.thank you. ❤TC dear\nVarah reethi mi part ves curiously waiting for the next part ☺☺☺ take care ♥💙 💙💙💙💙\nThank you starlight vix.. V avahah up kohlanan.. IA\nVrh salhi… alheethanah zayaan annan kyhvaanee….. eyrun zayaan ah ingeyne imaadh raavaigen kuri kameh kan… plx ainaa n zayaan gulhuvahchey…. waitin for the nxt part…. tc\nhehe.. dho ainaa..\nMaasha allsh vvv reethi 😍😍😍😍😍😍😗😗😗😗😗


Fen bodu vegen India gai 33 meehaku maruvejje\nފެން ބޮޑުވެގެން އިންޑިއާގައި 33 މީހަކު މަރުވެއްޖެ\nއިންޑިއާގެ ދެކުނުގެ އަވަށެއްގައި ފެން ބޮނޑުވެފަ- ފެން ބޮނޑުވުމުގެ ސަބަބުން 33 މީހަކު ވަނީ މަރުވެފަ\nއިންޑިއާގެ އެކި ހިސާބުތަކަށް މިހާރު ކުރަމުންދާ ބޯ ވިއްސާރާގެ ސަބަބުން ފެން ބޮޑުވެ 33 މީހަކު މަރުވެ 180،000 މީހުން ސަލާމަތީ ހިސާބުތަކަށް ބަދަލުކުރަން ޖެހިއްޖެ އެވެ.\nއިންޑިއާ މިހާރު ކުރަމުންދަނީ ކޮންމެ އަހަރަކުވެސް އެ ގައުމަށް ކުރާ ޖޫން މަހާއި ސެޕްޓެމްބަރު މަހުގެ ނިޔަލަށް ކުރާ މޫސުމީ ވިއްސާރަ އެވެ. މި ވިއްސާރާގައި އިންޑިއާގެ ދަނޑު ބިންތަކަށް ގެއްލުން ލިބުމުގެ ސަބަބުން ޖޫން މަހާއި ސެޕްޓެމްބަރު މަހު ދަނޑުވެރިކަމުގެ ދާއިރާއިން ލިބޭ އާމްދަނީ 70 ޕަސަންޓް ދަށްވެ އެވެ.\nރެސްކިޔު ޓީމުތަކުން މައުލޫމާތު ދޭ ގޮތުގައި ފެން ބޮނޑުވުމުގެ ސަބަބުން މީހުން މަރުވެފައިވަނީ މާހަރަޝްތާ އަދި ކަރްނާޓަކާގަ އެވެ. މީގެ އިތުރުން ބޮޑުވި ފެންގަނޑުގައި ދުއްވާފައި ދިޔަ ބޯޓެއް ބަންޑުން ޖަހާލުމުގެ ސަބަބުން ވެސް ބަޔަކު ވަނީ މަރުވެފަ އެވެ. މާހަރަޝްތާގައި ބޮޑުވި ފެންގަނޑު ހިންދުމުގެ މަސައްކަތް އޮފިޝަލުން ކުރަމުން ދިޔަ ނަމަވެސް، ބޯކަށް ވާރޭ ވެހޭތީ ފެންގަނޑު ހިންދާލެވޭ ގޮތް ވަނީ ނުވެފަ އެވެ.\nފެން ބޮނޑުވި ސަރަހައްދުތަކުގެ ބޮޑެތި މަގުތައް މިހާރު ބަންދު ކޮށްފައިވާއިރު، އާންމު ދިރިއުޅުމަށް އުނދަގޫވާވަރަށް އިންޑިއާގެ ދެކުނުގެ ގިނަ ސަރަހައްދުތަކުގައި ވަނީ ފެންބޮނޑު ވެފަ އެވެ. އިންޑިއާގެ މޫސުމާ ބެހޭ އިދާރާއިން ލަފާ ކުރާ ގޮތުގައި ކުރިއަށް އޮތް ހަފްތާގައި ވެސް އިންޑިއާގެ ސަރަހައްދުތަކަށް ވިއްސާރަކުރާނެ އެވެ.


Covid-19: Ekani Ulhey Gina Bayaku Baleegai Maruve Gethah Therey, Fennanee Ethah Dhuvaheh Fahun - Vaguthu\nކޮވިޑް-19: އެކަނި އުޅޭ ގިނަ ބަޔަކު ބަލީގައި މަރުވެ ގެތައް ތެރޭ، ފެންނަނީ އެތައް ދުވަހެއް ފަހުން\nއިނގިރޭސިވިލާތުގެ ބައެއް ސަރަޙައްދުތަކުގައި ކޮވިޑް-19 އަށް ފައްސިވެ، މި ބަލީގައި މަރުވާ ގިނަ ބަޔަކު ގެތައް ތެރެއިން، މަރުވާތާ އެތައް ދުވަހެއް ފަހުން ފެންނަ މައްސަލަތައް އިތުރުވެއްޖެ އެވެ.\nއެޤައުމުގެ ނޫސްތައް ބުނާގޮތުން މިގޮތަށް ފެންނަމުން ދަނީ، އެކަނި ދިރިއުޅޭ މީހުން ކަމަށާއި ކޮވިޑް-19 ގެ ސަބަބުން އަޅާފައިވާ ފުރަބަންދުގެ ފިޔަވަޅުތަކާއި ގުޅިގެން އެމީހުންގެ ހަށިތައް ގިނަ ފަހަރު ފެންނަނީ ކުނިވެ ގިނަ ދުވަސްތަކެއްވާ ފަހުން ކަމަށެވެ.\n"ބައެއް މީހުންގެ ހަށިތައް ފެންނަނީ ކުނި ވަހުގެ ސަބަބުން އަވައްޓެރިން ރިޕޯޓްކޮށްގެން އިދާރާތަކުން ގޮސް ބެލުމުން. މިގޮތަށް ގިނަ ފަހަރަށް މަރުވެފައި ތިއްބާ ފެންނަނީ އެކަނި ގެތަކުގައި ދިރިއުޅޭ މީހުން،" ނޫސްތަކުގައި ވާހަކަ ދެއްކި ޑޮކްޓަރަކު ބުނެފައި ވެއެވެ.\nއާންމުކޮށް މިގޮތަށް ދިމާވަނީ، އިނގިރޭސިވިލާތުގެ އެކި ސަރަޙައްދުތަކުގައި ކޮވިޑް-19 ގެ ނުރައްކާ ބޮޑުވެ، ހޮސްޕިޓަލްތަކަށް ދިއުމަށް ބައެއް މީހުން ފަސް ޖެހޭތީއެވެ. އެހެންކަމުން ގިނަ ފަހަރަށް ބަލިން ރަނގަޅުވާނެ ކަމަށް ބަލައިގެން ބައެއް މީހުން ގޭގައި ތިބޭ ކަމަށް ޑޮކްޓަރުން ބުނެއެވެ.\nރިޕޯޓްތައް ބުނާގޮތުން އިނގިރޭސިވިލާތުގައި ފަރުވާނުދެވި ގެތަކުގައި މިހާތަނަށް 700 އެއްހައި މީހުން މަރުވެފައި ވެއެވެ. މީގެ ތެރެއިން ގިނަ ބަޔަކު މަރުވެފައިވަނީ ހިތް ހުއްޓިގެން ނުވަތަ ސްޓްރޯކް ޖެހުން ފަދަ ކުއްލި ހާލަތުތައް މެދުވެރި ވެގެން ކަމަށް ޑޮކްޓަރުން ބުނެއެވެ.\nކޮވިޑް-19 ގައި ހާލަތު މާބޮޑަށް ގޯސްވާކަން ފާހަގަ ނުކުރެވުނު ނަމަވެސް، ފަރުވާނުދެވިއްޖެ ނަމަ އޭގެ ނުރައްކާ ނޭނގި ވަރަށް ބޮޑަށް އިތުރުވެގެން ދިއުމުގެ ފުރުސަތު އޮވެއެވެ. ޚާއްސަ ގޮތެއްގައި ހިތުގެ މައްސަލަތައް ކުއްލި ގޮތަކަށް ދިމާވެ، ފުރާނައަށް ނުރައްކާ ވުމުގެ ފުރުސަތު މިކަމުން އޮންނަކަން ހޯދުންތަކުން އެނގެއެވެ.


Brazil Ronaldo ge dream team in Cristiano Ronaldo baakee kohffi\nބްރެޒިލްގެ ރޮނާލްޑޯގެ ޑްރީމް ޓީމުން ކްރިސްޓިއާނޯ ރޮނާލްޑޯ ބާކީކޮށްފި\nދުނިޔޭގެ މޮޅު ކުޅުންތެރިޔާގެ މަގާމު ތިން ފަހަރު ހޯދާފައިވާ ބްރެޒިލްގެ ރޮނާލްޑޯގެ އޯލްސްޓާ ޓީމުން މަޝްހޫރު ކްރިސްޓިއާނޯ ރޮނާލްޑޯ ބާކީކޮށްފި އެވެ.\n1994 ވަނަ އަހަރާއި 2002 ވަނަ އަހަރުގެ ވޯލްޑް ކަޕް ބްރެޒިލަށް ހޯދައިދިން ރޮނާލްޑޯ ނެގި ޑްރީމް ޓީމުގައި އޭނާގެ ނަމުން މުހާތަބް ކުރެވޭ ޕޯޗުގަލްގެ ކްރިސްޓިއާނޯ ރޮނާލްޑޯ އަށް ޖާގަދީފައިނުވާ ވަކި ސަބަބެއް ނުބުނެ އެވެ. ނަމަވެސް މި ޓީމުގައި އާޖެންޓީނާގެ ތަރި ލަޔޮނަލް މެސީ އަށް ޖާގަ ދީފައިވެ އެވެ. މެސީ އަކީ މި ޓީމުގައި ހިމެނޭ ވޯލްޑް ކަޕް ކާމިޔާބުކޮށްފައިނުވާ އެންމެ މަޝްހޫރު ކުޅުންތެރިޔާ އެވެ.\nމި ޓީމުގެ ގޯލްކީޕަރަކީ 2006 ވަނަ އަހަރުގެ ވޯލްޑް ކަޕް އިޓަލީ އަށް ކާމިޔާބުކޮށްދިން ކީޕަރު ޔުވެންޓަސްގެ ޖިއާން ލުއިޖީ ބުފޮން އެވެ. ކަނާތު ބެކަކީ 2002 ވަނަ އަހަރުގެ ވޯލްޑް އުފުލާލި ބްރެޒިލް ޓީމުގެ ކެޕްޓަން ކަފޫ އެވެ. ވާތުބެކަކީ އެ ޓީމުގައި ހިމެނުނު ބްރެޒިލްގެ ރޮބާޓޯ ކާލޯސް އެވެ. ސެންޓްރަލް ދެ ޑިފެންޑަރުންނަކީ 2006 ގެ ވޯލްޑްކަޕުގައި އިޓަލީގެ ކެޕްޓަންކަން ކުރި އަދި އެއަހަރުގެ ދުނިޔޭގެ މޮޅު ކުޅުންތެރިޔާ ފަބިއޯ ކަނަވާރޯ އެވެ. އަނެއް ޑިފެންޑަރަކީ އިޓަލީގެ ކުރީގެ ކެޕްޓަން ޕައުލޯ މަލްޑިނީ އެވެ.\nމެދުތެރެއަށް ނަގާފައިވަނީ ބްރެޒިލް ބަލިކޮށް 1998 ވަނަ އަހަރުގެ ވޯލްޑް ކަޕް އުފުލާލި ފްރާންސްގެ ތަރި ޒައިނުއްދީން ޒިދާނާއި އިޓަލީގެ އަންދްރޭ ޕިރްލޯ އާއި 1986 ވަނަ އަހަރުގެ ވޯލްޑް ކަޕް އާޖެންޓީނާ އަށް ކާމިޔާބުކޮށްދިން ޑިއެގޯ މަރަޑޯނާ އެވެ. ދެން ހިމެނެނީ ފަސް ފަހަރު ދުނިޔޭގެ މޮޅު ކުޅުންތެރިޔާގެ މަގާމު ހޯދާފައިވާ ބާސެލޯނާގެ މެސީ އެވެ.\nއެންމެ ކުރިއަށް ރޮނާލްޑޯ ނަގާފައިވަނީ އޭނާއާއެކު ބްރެޒިލްގެ މަޝްހޫރު ޕެލޭ އެވެ. އޭނާ އަކީ ތިން ފަހަރު ވޯލްޑް ކަޕް ބްރެޒިލަށް ކާމިޔާބުކޮށްދީފައިވާ ފޯވަޑެކެވެ.


ފުވައްމުލަކު ގޮނޑުދޮށުން ހިމާޔަތްކުރާ ސަރަހައްދު ޕްރީ ކޮލިފައިޑް ޓެންޑަރުންނަށް ދައްކައިފި – Mikal News\nފުވައްމުލަކު ގޮނޑުދޮށް ހިމާޔަތްކުރާ ސަރަހައްދު ޕްރީ ކޮލިފައިޓް ޓެންޑަރުންނަށް ދައްކާލަނީ. ފޮޓޯ: ސިޓީ ކައުންސިލ\nފުވައްމުލަކު އުތުރު ފަރާތުގެ ގޮނޑުދޮށް ހިމާޔަތް ކުރުމުގެ މަޝްރޫޢުގެ ދަށުން މިހާރު ކުރިއަށްދާ ޓެންޑަރިން މަރުހަލާގެ ޕްރީ ކޮލިފައިޑް ކޮންޓްރެކްޓަރުންނަށް ސައިޓް ދައްކައިފިއެވެ. ޕްރީ ކޮލިފައިޑް ކޮންޓްރެޓަރުންނަށް އެ ސައިޓް ދައްކާފައިވަނީ އިއްޔެ ފުވައްމުލަކު ސިޓީ ކައުންސިލާއި މިނިސްޓްރީ އޮފް ނޭޝަނަލް ޕްލޭނިން ހައުސިންގ އެންޑް އިންފްރާސްޓްރަކްޗަރ އިންނެވެ.\nފުވައްމުލަކު ގޮނޑުދޮށް ހިމާޔަތްކުރުމުގެ ޓެންޑަރިން މަސައްކަތް ކުރިއަށްދާއިރު، އެމަޝްރޫއުގެ އީއައިއޭ ކޮންސަލްޓަންޓުންދަނީ ފުވައްމުލަކު އެކި ފަރާތްފަރާތުގެ ޚިޔާލު ހޯދަމުންނެވެ. އެގޮތުން މިދިޔަ ހަފުތާ ބަންދުގައި އީއައިއޭ ކޮންސަލްޓަންޓުންވަނީ ސްޓޭކްހޯލްޑަރުންގެ ޙިޔާލު ހޯދުމުގެ ބައްދަލުވުމެއްވެސް ބާއްވާފައެވެ. މީގެ އިތުރުން ފުވައްމުލަކު އަންހެނުންގެ ތަރައްގީއަށް މަސައްކަތްކުރާ ކޮމިޓީއާއި ވެސް އީއައިއޭ ކޮންސަލްޓަންޓުންވަނީ ބައްދަލުކޮށްފައެވެ.\nފުވައްމުލަކު ގޮނޑުދޮށް ހިމާޔަތްކުރުމުގެ މަސައްކަތަކީ ފާއިތުވީ ސަރުކާރުތަކުން ވައުދުވަމުން އަންނަ ކަމެކެވެ. ބައެއް ފަހަރު އެމަސައްކަތް ފެށޭ-ނުފެށޭ ހިސާބަށްވެސް ދެއެވެ. އެގޮތުން، 2014 ވަނަ އަހަރު ވެސް އެއްބަސްވުމެއްގައި ސޮއިކޮށް، ގިރާ ސަރަހައްދުތައް ސާވޭކޮށް، ގޮޑުދޮށްތައް ހިމާޔަތް ކުރުމަށް އެކަށީގެންވާ ޑިޒައިން މޮޑެލްތަކެއް ތައްޔާރުކޮށް އަމަލީ މަސައްކަތް 2015 ވަނަ އަހަރު ފަށަން ކަނޑައަޅާފައިވާ ކަމުގެ ހުވަފެންވަނީ ދައްކާފައެވެ.\nއެސަރުކާރު ނިމި، މިސަރުކާރު ދިވެހިރާއްޖޭގެ ވެރިކަމާއި ހަވާލުވުމާއިއެކު މި ސަރުކާރުގެ ފުރަތަމަ 100 ދުވަހުގެ ވައުދުތަކުގައި ތެރޭގައި ފުވައްމުލަކުގެ ގިރާ ސަރަހައްދުގެ މައްސަލަ ހައްލު ކުރުމުގެ މަސައްކަތް ފެށުން ހިމެނުނެވެ. ނަމަވެސް އެމަސައްކަތް ނުފެށި ލަސްވާތީ އެކަމާއި ގުޅޭ ގޮތުން ތިމާވެއްޓާއި ބެހޭ މިނިސްޓްރީގެ ސްޓޭޓް މިނިސްޓަރ ޑރ. އަބްދުﷲ ނަސީރު ވިދާޅުވީ “މި ޕްރޮޖެކްޓަށް ފައިސާ މިދެނީ ކުވޭތު ފަންޑުންނާއި ޔޫރަޕިއަން އޭޖެންސީ އަކުން (އޮރިއޯ އިން). ކުވޭތު ފަންޑުން ގަބޫލުނުކުރާ އެބަހުރި މައްސަލަތަކެއް. އެއީ އެމީހުން ފަންޑް ކުރާނީ އެމީހުން ބްލެކް ލިސްޓް ކުރެވިފައި ނެތް ތަނަކުން މަސައްކަތް ކުރަން ކަމަށް. އަނެއް އޭޖެންސީއިން އެކަމެއް ގަބޫލެއް ނުކުރޭ. އެއްވަރަކަށް ދެތާކުން ފަންޑު ކުރާއިރު އެ ދެބައިމީހުން އެއްގަލަކަށް އަރައިގެން ނޫނީ އަޅުގަނޑުމެންނަށް އެކަން ކުރެވެން ނެތް”ކަމަށެވެ.\nގުޅުންހުރި މައުލޫތައް:ރަށް ގިރުން, ތިމާވެށި


Young Star in Police Kolhah 12 Landu | ungoofaaru.com\nބަނޑޭރިގަނޑު/ރަށު ކުޅިވަރު/ޔަންގް ސްޓާރ އިން ޕޮލިސް ކޮޅަށް 12 ލަނޑު\nއުނގޫފާރު އިޖުތިމާޢީ މަރުކަޒުން އިންތިޒާމުކޮށްގެން މިހާރު ކުރިއަށް ގެންދާ ފުޓްސަލް މުބާރާތް ޔޫއެޗްއެލް ފުޓްސަލް ލީގް 2019 ގައި ރޭ ޔަންގް ސްޓާރ އަދި ޕޮލިސް ބައްދަލު ކުރި މެޗު 12-1 ން ޔަންގް ސްޓަރ ކާމިޔާބުކޮށްފިއެވެ. ރޭގެ2ވަނަ މެޗުގައި ބައްދަލު ކުރީ ޔަންގް ބޯއީސް އަދި ޗެލްސީ މެގައެވެ. މި މެޗު 5-4 ން ކާމިޔާބު ކުރީ ޗެލްސީ މެގައެވެ.\nރޭގެ މެޗުގައި ޔަންގް ސްޓަރ އަށް ލަނޑުތައް ޖަހައިދީފައި ވަނީ އުނައިސް، ފަތުހުﷲ، ސާއިފު، ސިންދުބާތު އަދި އަރީޝްއެވެ. ރޭގެ މެޗުގައި އުނައިސް6ލަނޑު ޖަހާފައި ވާއިރު ފަތުހުﷲ3ލަނަޑު ޖަހާފައިވެއެވެ. އަދި ސާއިފު، ސިންދުބާތު، އަރީޝް މިއިން ކޮންމެ ކުޅުންތެރިއަކު 1 ލަނޑު ޖެހިއެވެ. ޕޮލިސް ޓީމުގެ ހަމައެކަނި ލަނޑު ޖަހައިދީފައި ވަނީ ސިޔާމްއެވެ.\nރޭގެ2ވަނަ މެޗުގައި ޔަންގް ބޯއީސްގެ ހުސެއިން އިރުޝާދު އަދި މިމްރާހު ވަނީ ކޮންމެ ކުޅުންތެރިއަކު2ލަނޑު ޖަހާފައެވެ. އަދި ނަހުލަމް ވެސް ވަނީ ޔަންގް ބޯއީސްއަށް ލަނޑެއް ކާމިޔާބުކޮށްދީފައެވެ. މި މެޗުގައި ޗެލްސީ މެގެއަށް ލަނޑުތައް ޖަހައިދިނީ މަމްޝޫޤު، މުޙައްމަދު ލުތުފީ އަދި ފަޒްލާންއެވެ.\nމި ނަތީޖާ އާ އެކު ޔަންގް ސްޓާރ މިހާރު އޮތީ9މެޗު ކުޅެ 19 ޕޮއިންޓާ އެކު ތާވަލުގެ2ވަނާގައެވެ. މި މުބާރާތުގައި ބުދަ ދުވަހު ކުޅުނު މެޗު ވެސް ޔަންގް ސްޓަރ ވަނީ ބޮޑު ތަފާތަކުން ކާމިޔާބުކޮށްފައެވެ. މި މެޗުގައި ޔަންގްސްޓަރ ޗެލްސީ މެގަ އާ ވާދަކޮށް މެޗު ކާމިޔާބު ކުރީ 10-0 ންނެވެ. މި މެޗުގައި ޔަންގްސްޓަރ އިން ސާއިފު3ލަނޑު ޖަހާފައި ވާއިރު، ފަތުހުﷲ އަދި ރިމާޒު ވަނީ ކޮންމެ ކުޅުންތެރިއަކު2ލަނޑު ޖަހާފައެވެ. އަދި އުނައިސް، ސިންދުބާތު އަދި އަރީޝް ވެސް ވަނީ ލަނޑެއް ޖަހާފައެވެ.\nފަހު2މެޗުގައި ޔަންގް ސްޓަރ ބައްދަލުކޮށްފައި މި ވަނީ ޓޭބަލްގެ އެންމެ ފުލުގައި އޮތް2ޓީމާ ކަމުން ޔަންގް ސްޓާރ އިން މި މެޗުގައި ވަނީ ލަނޑު ޖެހުމަށް ގިނަ ކުޅުންތެރިންގެ ބޭނުން ހިފާފައެވެ.\nބުދަ ދުވަހުގެ ރޭ މިހާރު7މެޗު ކުޅުގެން ތާވަލުގެ3ވަނާފައި އޮތް ޑަބަލް އެލް ބައްދަލު ކުރީ ޔަންގް ބޯއީސް އާ އެވެ. މި މެޗު 7-4 ން ޑަބަލް އެލް ވަނީ ކާމިޔާބުކޮށްފައެވެ. މި މެޗުގައި ޑަބަލް އެލްގެ މުރުޠަލޯ4ލަނޑު ޖަހާފައި ވާއިރު މުއީން ވަނީ2ލަނޑު ޖަހާފައެވެ. އަދި އެ ޓީމުގެ އަލީ އަރުޝަދު ވެސް ލަނޑެއް ޖަހާފައިވެއެވެ. ޔަންގް ބޯއީސް ގެ ލަނޑުތައް ޖަހާފައި ވަނި ޝާމް2ލަނޑު އަދި އިރުޝާދު އާއި ނަހުލަމް ކޮންމެ ކުޅުންތެރިއަކު ލަނޑެކެވެ.\nމި މުބާރާތުގެ2މެޗެއް މިރޭ ވެސް ކުރިއަށް ދާނެއެވެ. ފުރަތަމަ މެޗުގައި ޑަބަލް އެލް ވާދަކުރާނީ އުނގޫފާރު ޕޮލިސް އާއެވެ. އަދި ތިޔަމަސް އެކްސް ވާދަކުރާނީ ޗެލްސީ މެގަ އާއެވެ.


Thowheed himeney gothah Dheenee thin jamaa-aiy Lankagai manaa kohfi\nދުނިޔެ - ސްރީލަންކާ\nތައުހީދު ހިމެނޭގޮތަށް ދީނީ ތިން ޖަމާއަތް ލަންކާގައި މަނާކޮށްފި\nލަންކާއަށް ދިން ހަމަލާތަކުގައި 250އަށް ވުރެ ގިނަ މީހުން މަރުވި\nކ. މާލެ 14 މެއި 2019 | އަންގާރަ 21:05 4,889\nލަންކާގެ ރައީސް ސިރިސޭނާ. ތައުހީދު ހިމެނޭގޮތަށް ދީނީ ތިން ޖަމާއަތް ލަންކާގައި ވަނީ މަނާ ކޮށްފައި - ހިންދުސްތާނީ ޓައިމްސް\nނެޝަނަލް ތައުހީދު ޖަމާއަތް(އެންޓީޖޭ) ހިމެނޭގޮތަށް ލަންކާގައި ތިން ޖަމާއަތް މަނާ ކޮށްފިއެވެ.\nލަންކާގައި މަނާކުރި ތިން ޖަމާއަތަކީ ތައުހީދު ޖަމާއަތުގެ އިތުރުން ޖަމާއައްތެ މިއްލާތެ އިބްރާހީމް އަދި ވިލާޔަތު އަސް ސޭލާނި އެވެ.\nއެ ތިން ޖަމާއަތް ލަންކާގައި މަނާ ކޮށްފައި ވަނީ މިދިޔަ އެޕްރީލް މަހުގެ 21 ވަނަ ދުވަހު ދިން ބޮމުގެ ހަމަލާތަކާއި ގުޅިގެންނެވެ. ލަންކާ ސަރުކާރުން ބުނެފައިވަނީ ބޮމުގެ ހަމަލާތައް ދީފައިވަނީ ނެޝަނަލް ތައުހީދު ޖަމާއަތުން ކަން ތަހުގީގުން ހާމަ ވާކަމަށެވެ. ދެން މަނާ ކުރި ދެ ޖަމާއަތް އެ ހަމަލާތަކުގައި ބައިވެރިވި ކަމެއް ނުވަތަ ބައިވެރިވެފައިވަނީ ކިހާ މިންވަރަކަށް ކަމެއް ހާމަކޮށްފައެއް ނުވެއެވެ.\nލަންކާއަށް ދިން ހަމަލާތަކުގައި 250އަށް ވުރެ ގިނަ މީހުން މަރުވެފައިވާއިރު އެހަމަލާ ތަކުގައި އެތައް ބަޔަކު ޒަޚަމްވިއެވެ. އެހަމަލާތަކާއި ގުޅިގެން ލަންކާއިން ބޭރުގެ ގައުމުތަކުގެ 600 މީހުން ވަނީ އެގައުމުން ބޭރުކޮށްފައެވެ.\nމިދިޔަ މަހު ދިން ބޮން ގޮއްވުމުގެ ހަމަލާތަކާއެކު ލަންކާގައި ވަނީ ދީނީ ހަމަނުޖެހުންތައް ބޮޑުވެފައެވެ. އެގޮތުން ދީނީ ހަމަނުޖެހުންތައް ބޮޑުވެ ލަންކާގެ ނޯތު ވެސްޓަން ޕްރޮވިންސްގެ މުސްލިމު ހިސާބުތަކުގައި އުޅޭ މީހުންގެ ފިހާރަތަކަށް ވަނީ ގެއްލުން ދީފައެވެ.އެގޮތުން އެސަރަހައްދުގައި އުޅޭ މުސްލިމުންގެ ކާރުތަކަށާއި ސައިކަލްތަކުގައި ވަނީ ރޯކޮށްލާފައެވެ. މީގެ އިތުރުން މުސްލިމުންގެ މިސްކިތްތަކަށް ވަނީ ހަމަލާ ދީފައެވެ. މި ހަމަނުޖެހުންތަކުގައި 45 އަހަރުގެ މުސްލިމު ފިރިހެނަކު ވަނީ ހޮސްޕިޓަލުގައި ފަރުވާ ދެމުން ދަނިކޮށް މަރުވެފައެވެ.\nލަންކާގައ ހޯމަދުވަހުގެ ރޭ އިއުލާންކުރި ކާފިއު އެރޭ ފަތިހު އުވާލި ނަމަވެސް އަންގާރަ ދުވަހުގެ ރޭ ވެސް ވަނީ ރޭގަނޑު9އިން ފަތިހު4އަށް ކާފިއު އިއުލާން ކޮށްފައެވެ.\nއެންމެ ފަހުން އަޕްޑޭޓް ކުރީ:3މަސް ކުރިން | ރިވިއު ކުރީ: އައިޝަތު ޝާނީ